Our Messages in Assamese | অসমীয়া - Children for Health\nOur Messages in Assamese | অসমীয়া\nশিশুৱে শিকিব আৰু সমভাগী হ’ব লগা 100টা স্বাস্থ্য বাৰ্তা হৈছে 8-14 বছৰ বয়সীয়া শিশুক লক্ষ্য কৰা সহজ, বিশ্বাসযোগ্য স্বাস্থ্য শিক্ষাৰ বাৰ্তা। সেইকাৰণে 10-14 বছৰ বয়সৰ শিশুক ইয়াত সামৰি লোৱা হৈছে। আমি অনুভৱ কৰো যে 10-14 বছৰ বয়সৰ কিশোৰসকল অৱগত হোৱাটো নিশ্চিত কৰাটো বিশেষভাৱে প্ৰয়োজনীয় আৰু গুৰুত্বপূৰ্ণ কাৰণ এই বয়সৰ সকলে নিজ পৰিয়ালৰ শিশুৰ প্ৰতি প্ৰায়েই দায়িত্বশীল হয়। এইদৰে পৰিয়ালক সহায়ৰ কাৰণে তেওঁলোকে কৰা কামক স্বীকৃতি দিয়া আৰু প্ৰশংসা কৰাটোও গুৰুত্বপূৰ্ণ।এই 100 বাৰ্তা 10 টা স্বাস্থ্য বিষয়ৰ প্ৰতিটোৰে 10টাকৈ বাৰ্তাৰে গঠিত: মেলেৰিয়া, ডায়েৰিয়া, পুষ্টি, কাঁহ, পানীলগা আৰু জ্বৰ, আন্ত্ৰিক পেলু, পানী আৰু অনাময়, টীকাকৰণ. এইছ আই ভি আৰু এইডছ আৰু দূৰ্ঘটনা, আঘাট আৰু আগতীয়া শিশুৱস্থা বিকাশ। সহজ স্বাস্থ্য বাৰ্তাবোৰ অভিভাৱক আৰু স্বাস্থ্যবিষয়ৰ শিক্ষকসকলে ঘৰ, বিদ্যালয়, ক্লাৱ আৰু ক্লিনিকত শিশুৰ ক্ষেত্ৰত ব্যৱহাৰ কৰাৰ কাৰণে।\nএই স্বাস্থ্য বাৰ্তাসমূহ স্বাস্থ্য শিক্ষাবিদ আৰু স্বাস্থ্য বিশেষজ্ঞৰ দ্বাৰা বিকাশ তথা পৰ্যালোচনা কৰা হৈছে। এইবোৰৰ অনুবাদ তথা অভিযোজিত কৰা হৈছে যাতে স্বাস্থ্য বাৰ্তা একে শুদ্ধহৈ থাকে। এই স্বাস্থ্য-বাৰ্তাসমূহ যাতে নিৰ্ভুল আৰু শেহতীয়া তথ্য-জ্ঞানেৰে উপযোগী কৰি তোলা হয় তাৰ বাবে সতৰ্কতা অৱলম্বন কৰা হৈছে। স্বাস্থ্য শিক্ষাবিদসকলে এই স্বাস্থ্য বাৰ্তাবোৰ তেওঁলোকৰ শ্ৰেণীকোঠাত, আৰু প্ৰজেক্টত স্বাস্থ্য কাৰ্যক্ৰম গঠন আৰু সুস্থ আলোচনা তথা অন্য কাৰ্যক্ৰমক উত্সাহিত কৰাৰ বাবে ব্যৱহাৰ কৰে।\nউদাহৰণ স্বৰূপে, হাত-ধোৱাৰ বিষয়ে এটা বাৰ্তা শিকাৰ পাছত, শিশুহঁতে ইটোৱে সিটোক বা পৰিয়ালৰ বিভিন্নজনক সুধিব পাৰেঃ আমাৰ পৰিয়ালটোৰ লোকসকলে বা আমাৰ সমাজৰ মানুহে ভালকৈ হাত ধোৱাৰ ক্ষেত্ৰ অসুবিধা পোৱাৰ কাৰণ কি?’শিশুসকলে এই বিষয়টোলৈ কথা-বতৰা পাতি এটা সিদ্ধান্তলৈ আহি সমস্যাটোৰ এটা সমাধান উলিয়াব পাৰে আৰু এইদৰে পৰিবৰ্তনৰ এজেন্ট হ’ব, স্বাস্থ্য বাৰ্তা শিকাৰ তলত গুৰুত্ব আছে। এইবাৰ্তাটো দৰাচলতে আলোচনা আৰু কাৰ্যকৰাৰ বাবে এখন দুৱাৰ মুখ সদৃশ্য।\nঅভিভাৱক বা শিক্ষকসকলে এই স্বাস্থ্য-বাৰ্তাসমূহ মনত ৰাখিবলৈ শিশুসকলক পৰামৰ্শ দিব পাৰে। অথবা শিশুসকলেও প্ৰতিটো স্বাস্থ্য-বাৰ্তা কাৰ্যক্ষম কৰি তুলিবলৈ কৌশল অৱলম্বন কৰিব পাৰে যাতে এই বাৰ্তা সহজে তেওঁলোকৰ মনত থাকে। সৰু সৰু পুৰস্কাৰৰ ব্যৱস্থা কৰিও শিশুসকলক শিকিবলৈ আৰু এটা স্বাস্থ্যবাৰ্তা ইজনে সিজনৰ মাজত সমভাগী কৰিব পাৰি। উদাহৰণ স্বৰূপে, এডাল ফিতা বা ৰঙীনফুলাম কাপোৰ আদি পুৰস্কাৰ হিচাপে দিবপৰা যায়। শিশুহঁতে এইবোৰ লাখুটি এডালত বান্ধি ‘ৰামধেনু-দণ্ড'(Rainbow Stick) সাজি আনন্দ লাভ কৰি তেওঁলোকে শিক্ষালাভ কৰা আৰু সমভাগীহোৱা স্বাস্থ্য বাৰ্তাসমূহ দেখুৱাব পাৰে।\nশিশুৱে শিকিব আৰু সমভাগী হ’ব লগা 100টা স্বাস্থ্য বাৰ্তাবোৰ তৈয়াৰ কৰি উলিয়াইছে যুক্তৰাজ্যৰ কেম্ব্ৰিজ স্থিত ‘স্বাস্থ্যৰ বাবে শিশু’ নামৰ এটা অলাভজনক চৰকাৰী প্ৰতিষ্ঠানে। ‘স্বাস্থ্যৰ বাবে শিশু নামৰ এই প্ৰতিষ্ঠানটোৱে স্বাস্থ্য-শিক্ষাৰ সহযোগী প্ৰতিষ্ঠানৰ লগত সমগ্ৰ পৃথিৱীতে কাম কৰি আছে।\n1. শিশুৰ যত্ন (Assamese, Caring for Babies & Young Children)\nআপুনি যিমান পাৰে শিশু আৰু কিশোৰ-কিশোৰীৰ লগত খেলক,অন্তঃকৰণেৰে মৰম কৰক, কথা পাতক, গাব গাওক।\nশিশু আৰু কিশোৰ-কিশোৰীৰ খং উঠি, ভয় খায় আৰু সহজে কান্দে, কাৰণ তেওঁলোকে নিজৰ অনুভৱ প্ৰকাশ কৰিব নাজানে। সেয়ে সদায় সদয় হব লাগে।\nবয়ঃ সন্ধি কালৰ লৰা-ছোৱালীবোৰে অতি সোণকালে খোজ কঢ়া, শব্দ কৰা, আহাৰ খোৱা আৰু পানীখোৱা আদি শিকে। সিহঁতক তদাৰক কৰিবৰ লাগে, কিন্তু সৰু সুৰা ভুল কৰিবৰ বাবে এৰিও দিব লাগে।\nসকলো ছোৱালী অথবা সকলো লৰা সমানেই গুৰুত্বপূৰ্ণ। সকলোকে সু-ব্যৱহাৰ কৰিব লাগে, বিশেষকৈ অসুস্থ আৰু বিশেষভাৱে সক্ষম সকলক।\nউঠি অহা শিশুসকলে তেওঁলোকৰ কাষত থকা সকলক অনুসৰণ কৰে। সেয়ে নিজকে সচেতন ৰখা আৱশ্যক, সিহঁতৰ ওচৰত সু ব্যৱহাৰ আৰু সত্ পথ প্ৰদৰ্শন কৰা উচিত।\nযেতিয়া শিশুৱে কান্দে কিবা এটা কাৰণ থাকে (ভোক, ভয় বা কষ্ট)। কাৰণটো জানিবলৈ চেষ্টা কৰিব লাগে।\nসৰু লৰা-ছোৱালীক বিদ্যালয় শিক্ষা গ্ৰহণত সহায় কৰাৰ বাবে সিহঁতৰ লগত শব্দ আৰু সংখ্যাৰ খেল, চবি অঁকা, ৰং কৰা আদিত সহায় কৰিব। সিহঁতক গল্প কোৱা, গানগোৱা, নাচ আদিত সহযোগ কৰিব।\nএটা দলত এজন শিশুৱে কেনেকৈ থুনুক থানাক খোজ কঢ়া পৰ্য্যায় পাইছে আৰু প্ৰথম কথাকোৱা, খোজ কঢ়া আদি লিপি বদ্ধ কৰি ৰাখক।\nশিশু আৰু কিশোৰ বিলাকৰ পৰিষ্কাৰ পৰিচন্নতা(বিশেষকৈ হাত মুখ) বিশুদ্ধ পানী আৰু যথেষ্ট সুক্ষ্ম খাদ্য খাবলৈ দিব লাগে।\nশিশু আৰু কিশোৰ সকলৰ যত্ন লোৱাত গুৰুত্ব দিওঁতে আপোনাৰ নিজৰ কথাও চিন্তা কৰিব। কাৰণ আপুনিও অপৰিহাৰ্য্য।\nশিশুৰ যত্ন: শিশুৱে কি কৰিব পাৰে-\nশিশুসকলৰ যত্ন সম্পৰ্কত আমাৰ নিজৰ ভাষাত নিজৰ কথাৰে বাৰ্তা প্ৰস্তুত কৰক।\nবাৰ্তাবিলাক পাহৰি নাযাবলৈ মনত ৰাখক।\nবাৰ্তাবিলাক পৰিয়ালৰ লৰা-ছোৱালীৰ সৈতে আলোচনা কৰক।\nলৰা-ছোৱালীক দল বিভক্ত কৰক, লৰাকছোৱালীৰ আৰু ছোৱালীক লৰাৰ খেল খেলিবলৈ দিয়ক। পাচত দলবদ্ধ আলোচনা কৰিবলৈ দিয়ক। যেনে খেলা লৰা আৰু ছোৱালীৰ বুলি ভাগ কৰাত একমত নে ? হয় নে নহয়?\nভাল আচৰণ আৰু বেয়া আচৰণ সম্পৰ্কত ঘৰত আৰু বিদ্যালয়ত আলোচনা কৰক আৰু কিয় ভাল বা বেয়া বুলি কোৱা হয় বাখ্যা কৰক।\nএই বিষয়টোৰ সম্পৰ্কত প্ৰাচীৰ পত্ৰ লগাই আনক অবগত কৰক।\nঘৰত, বিদ্যালয়ত বা ৰাজহুৱা কেন্দ্ৰ বিলাকত পুতলা সজা, প্ৰতিযোগীতা অনুস্থিত কৰক।\nচাবোনেৰে হাত ধোৱা, পৰিস্কাৰ পৰিচন্নতা আৰু সুক্ষ্ম আহাৰ গ্ৰহণ কৰা সম্পৰ্কীয় চবি আৰু প্ৰাচীৰ পত্ৰ তৈয়াৰ কৰি সাধাৰণ ৰোগৰ পৰা কেনেকৈ প্ৰতিৰোধ কৰিব পাৰি প্ৰদৰ্শন কৰক।\nকিশোৰ সকলৰ সৈতে খেলি থকা ধাত্ৰী সকলকলৈ এখন চুটি নাটক প্ৰস্তুত কৰক। দুগৰাকী মাতৃৰ মাজত কথোপ কথন কৰিব- এগৰাকী মাতৃয়ে সন্তানক আবদ্ধ কৰি ৰাখিবলৈ বিচাৰে আৰু আনগৰাকীয়ে মুকলিকৈ বিচৰণ কৰাটো বিচাৰে। আকাৰ ইংগিতেৰে আৰু মুখৰ অংগীভংগীৰে প্ৰকাশ কৰাওক। অন্য শিশু সকলে যাতে অনুমান কৰে বিষয়ৰ কি অনুভৱ বা আবেগ।\nঅভিভাৱক সকলক প্ৰশ্ন কৰক শিশুৱে কিয় কান্দে বা হাঁহে আৰু লগৰীয়াসকলৰ সৈতে মত বিনিময় কৰক।\nএটা গোটে স্থানীয়লোকৰপৰা এটা শিশু পালন কৰিবলৈ লব পাৰে। মাতৃয়ে প্ৰতিমাহে আহি শিশুটো কেনেদৰে ডাঙৰ হৈছে লক্ষ্য কৰিব পাৰিব।\nবেমাৰ প্ৰতিৰোধ কৰিবলৈ বিশুদ্ধ খোৱাপানী সংৰক্ষণ কৰাৰ বিষয়ে এটা গীত ৰচনা কৰি ঘৰত পৰিবেশন কৰাৰ ব্যৱস্থা লওক।\nযুৱক-যুৱতী সকলে অভিভাৱক সকলক সাক্ষাত্কাৰ গ্ৰহণ কৰিব, শিশু আৰু কিশোৰৰ যত্ন লওতে সন্মূখীন হোৱা অসুবিধা সম্পৰ্কে আৰু এই ক্ষেত্ৰত কেনেধৰণৰ সহায় লাভ কৰিছিল।\nএজন স্বাস্থ্য কৰ্মী বা বিজ্ঞান শিক্ষকে আপোনাক ক’ব –কেনেকৈ এটি শিশুৰ মগজু বিকাশ হয়।\nডাঙৰ লৰা-ছোৱালী বিলাকে জেষ্ঠ সকলক গীত, কাহিনী আৰু খেলাশিকাই দিবলৈ অনুৰোধ কৰিব পাৰে আৰু শিশু সকলৰ কাৰণে গীত গাব পাৰে।\nলৰা-ছোৱালী যি ভাৰে তাকেই প্ৰশ্ন কৰিব পাৰে। কিন্তু শিশু সকলক ৰুগমুক্ত কৰি ৰখাতো জৰুৰী।\nঅধিক তথ্যৰ জানিবৰ বাবে অনুগ্ৰহ কৰি www.childrenforhealth.org বা clare@childrenforhealth.org ৰ লগত যোগাযোগ কৰক।\n2. কাঁহ, পানীলগা আৰু জ্বৰ (Assamese, Coughs, Colds & Pneumonia)\nৰন্ধনশালৰ ধোঁৱাই কলিজাত সোমাই অসুখ কৰিব পাৰে। বাহিৰত বা য’ত মুক্ত বায়ু চলাচল কৰে তাত ৰন্ধন ধোঁৱাৰ পৰা হাত সাৰিব পাৰি।\nধপাত সেৱন কৰিলে কলিজা দুৰ্বল কৰে। আনে সেৱন কৰা ধোঁৱাও অপকাৰী।\nপ্ৰত্যেকেই কাঁহ পানীলগাত ভোগে। বেচি ভাগেই সোনকালে ভাল পায়। যদিহে কাঁহপানীলগা3সপ্তাহতকৈ বেচিদিন থাকে স্বাস্থ্য কেন্দ্ৰত দেখুৱা উচিত।\nবেলেগ বেলেগ ধৰণৰ বিজাণু আছে, কিছুমানক বেক্টেৰিয়া আৰু কিছুমানক ভাইৰাচ বুলি কোৱা হয়। কাঁহ-জ্বৰ বিলাক ভাইৰাচৰ পৰা হয় আৰু দৰৱৰ দ্বাৰা মাৰিব নোৱাৰি।\nআমি শ্বাসযন্ত্ৰ অৰ্থাত্ কলিজাৰ দ্বাৰা উশাহ-নিশাহ লঁও। কাঁহ-পানী লগাই শ্বাসযন্ত্ৰ দুৰ্ৱল কৰে। নিউমোনীয়া বেক্টেৰীয়াৰ পৰা হয় আৰু দুৰ্ৱল শ্বাসযন্ত্ৰ হ’লে গুৰুত্বৰ ভাৱে অসুস্থ কৰে।\nনিউমোনীয়াৰ লক্ষণ হ’ল ঘন উশাহ নিশাহ। উশাহ লওতে শব্দ কৰে বুকুখন উঠা নমা কৰে। অন্য লক্ষণ বিলাক হ’ল জ্বৰ, বুকুৰ বিষ আদি।\nএটা কেচুঁৱাই মিনিটত 60 বাৰ বা তাতোধিক বেছিকৈ উশাহ ল’লে তত্ক্ষণাত স্বাস্থ্য কৰ্মীক দেখুৱাব লাগে। 1-5 বছৰ বয়সৰ শিশুৱে মিনিটত 2-30 বাৰ উশাহ লয়।\nসুক্ষ্ম আহাৰ(আৰু দুগ্ধপান কৰা শিশু), ধোঁৱা মুক্ত ঘৰ আৰু টিকাকৰণৰ দ্বাৰা নিউমোনীয়া দৰে গুৰুত্বৰ অসুখৰ পৰা বচাই ৰাখিব পাৰি।\nগৰম, স্বাদযুক্ত পনীয় (চ’প আৰু ফলৰ ৰসৰ দৰে), জিৰণি আৰু নাক পৰিষ্কাৰ কৰি কাঁহ পানীলগাৰ চিকিত্সা কৰিব পাৰি।\nএজনৰ পৰা আনজনলৈ কাঁহ-জ্বৰ, বিয়পিব নোৱাৰাকৈ ৰাখক। হাত, খোৱা বাচন-বৰ্তন পৰিষ্কাৰকৈ ৰাখক আৰু খেকাৰ কাগজত পেলাওক।\nকাঁহ, পানীলগা আৰু বেমাৰ: শিশুৱে কি কৰিব পাৰে ?\nকাঁহ, পানীলগা আৰু অসুখৰ ওপাৰত আমাৰ নিজৰ ভাষাত বাৰ্তা তৈয়াৰ কৰক।\nএই বাৰ্তাবিলাক অন্য শিশু আৰু আমাৰ পৰিয়ালৰ বিলাকৰ লগত বিনিময় কৰক।\nনিজৰ ঘৰৰ এটা নক্সা তৈয়াৰ কৰক। ক’ত ধোঁৱা যুক্ত, ক’ত ধোৱা মুক্ত। ক’ত শিশুৰ কাৰণে ধোঁৱা মুক্ত ভাৱে খেলাৰ উপযোগী।\nবসন্ত, লাং কাঁহ আদি মাৰাত্মক বেমাৰৰ পৰা ৰক্ষা পাবলৈ টিকাকৰণ কৰাৰ ওপৰত পোষ্টাৰ বনাওক।\nনিউমোনীয়াৰ বিষয়ে এটা গীত লিখি পৰিয়াল আৰু বন্ধুৰ লগত অংশ গ্ৰহণ কৰক।\nএডাল ৰচী আৰু এটা শিলগুটিৰে এটা পেন্দুলাম সাজি উশাহ কেতিয়া ধনকৈ লৈছে আৰু কেতিয়া নিয়মীয়াকৈ আমাৰ পৰিয়ালক শিকাওক।\nশিশুৰ দুগ্ধপান সম্পৰ্কীয় নাটক প্ৰযোজনা কৰক।\nজ্বৰ ঠাণ্ডা কৰা আৰু পানীলগাত গৰম কৰা নাটক এখন প্ৰস্তুত কৰক\nখোৱাৰ আগে পাছে আৰু টয়লেট ব্যৱহাৰ কৰৰা পিছত হাত ধুবলৈ ঘৰ আৰু বিদ্যালয় উভয়তে এটাকৈ টেপৰ ব্যৱস্থা কৰক।\nবীজানু সংক্ৰামণ নহবলৈ আৰু নিজকে কাঁহ পানীলগাৰ পৰা বচাই ৰাখিবলৈ চাবোনেৰে হাত ধুবলৈ শিকাওক।\nবেলেগ বেলেগ পৰিস্থিতিৰ সৃষ্টি কৰি নিমোনীয়া বা ঠাণ্ডা লগা জ্বৰ সম্পৰ্কে জ্ঞানৰ পৰীক্ষা চাওক।\nনিউমোনিয়াৰ বিপদজনক চিন কি ব্যাখা কৰক আৰু পৰিয়ালৰ সকলোৱে অংশগ্ৰহণ কৰক।\nক’ত ধুম-পান নিষেধ জনাওক। আপোনাৰ বিদ্যালয় ধুমপান মুক্ত হয়নে।\nবাখ্যা কৰক কিয় আমাৰ উশাহ ঘন হয়। আমাৰ শ্বাস- প্ৰশ্বাস জুখিবলৈ শিকিব পাৰো যাতে কোনো এজন লোক নিউমোনীয়াত আক্ৰান্ত্ৰ হলে চিনাক্ত কৰণ কৰিব পাৰি।\nকাঁহ-পানীলগা চিকিত্সা নতুন আৰু পুৰণা পদ্ধতি সম্পৰ্কে প্ৰশ্ন কৰক।\nবীজানু কেনেকৈ বিয়পে সোধক। হেণ্ডচেক খেলৰ যোগেদি শিকাওক।\nটিপী টেপ, পেণ্ডুলাম আৰু হেণ্ডচেক গেম, তথা অন্য কোনো তথ্যৰ বাবে অনুগ্ৰহ কৰি www.childrenforhealth.org বা clare@childrenforhealth.org ৰ লগত যোগাযোগ কৰক।\n3. অসংক্ৰাম্যকৰণ বা টীকাকৰণ (Assamese, Immunisation)\nবিশ্বজুৰি প্ৰতি বছৰে লক্ষ লক্ষ পিতৃ মাতৃয়ে অসংক্ৰাম্যকৰণ কৰাই তেওঁলোকৰ সন্তানৰ শক্তিশালী বিকাশ আৰু ৰোগৰ পৰা ৰক্ষা কৰাটো নিশ্চিত কৰে।\nএটা সংক্ৰামক ৰোগৰ ফালত তুমি যেতিয়া অসুস্থ হোৱা,এটা ক্ষুদ্ৰ, অদৃশ্য বীজাণু তোমাৰ দেহত প্ৰবেশ কৰে। এই বীজানূটোৱে অধিক বীজাণুৰ সৃষ্টি কৰে আৰু তোমাৰ দেহটোক ভালদৰে কাম কৰাত বাধা দিয়ে।\nতোমাৰ দেহত বীজাণুৰ বিৰুদ্ধে যুঁজিবলৈ এন্টিবডিজ বুলি কোৱা বিশেষ সৈন্যৰ দৰে ৰক্ষাকৰ্তা থাকে। বীজাণুবোৰ যেতিয়া নাশ হয় এন্টিবডিবোৰ পুনৰ যুঁজৰ কাৰণে প্ৰস্তুত হৈ দেহত থাকে।\nঅসংক্ৰাম্যকৰণে তোমাৰ শৰীৰত এণ্টিজেন ভৰাই দিয়ে(বেজীৰে বা মুখেৰে)। সেইবোৰে তোমাৰ শৰীৰটোক ৰোগৰ বিৰুদ্ধে যুঁজিবলৈ সৈন্যসদৃশ এন্টিবডিজ গঠন কৰিবলৈ শিকায়।\nতোমাৰ শৰীৰটোক এটা ৰোগৰ পৰা ৰক্ষা কৰাৰকাৰণে পৰ্যাপ্ত এন্টিবডি গঠন কৰিবলাই কিছুমান অসংক্ৰাম্যকৰণ এবাৰতকৈ বেছি দিব লগা হয়।\nমৃত্যু ঘটাব পৰা আৰু কষ্ট ভোগোৱা ভয়ংকৰ ৰোগ যেনে বসন্ত, যক্ষ্মা, ঘোঁৰাশলখা, লাং কাঁহ, পলিঅ’ আৰু ধনুষ্টংকাৰ (আৰু বহুতো) অসংক্ৰাম্যকৰণৰ দ্বাৰা প্ৰতিৰোধ কৰিব পাৰি।\nতোমাৰ শৰীৰটোক সুৰক্ষা দিবলৈ তোমাক ৰোগে আক্ৰমণ কৰাৰ পূৰ্ৱেই অসংক্ৰাম্যকৰন কৰা প্ৰয়োজন।\nশিশুৰ প্ৰত্যক্ষভাৱে সুৰক্ষা দিবলৈ কেঁচুৱা অৱস্থাতে অসংক্ৰাম্যকৰণ কৰা হয়। যদি কেঁচুৱাই এবাৰ সুবিধা হেৰুৱাই, সিহঁতক পিছতো সংক্ৰাম্যকৰণ কৰাব পাৰি।\nশিশুক বিভিন্ন সময়ত ৰোগৰ কাৰণে সংক্ৰাম্যকৰণ কৰিব পৰা যায়। আপোনাৰ কমিউনিটিয়ে কেতিয়া আৰু ক’ত শিশুক অসংক্ৰাম্যকৰণ কৰে খৱৰ লওক।\nঅসংক্ৰাম্যকৰণৰ দিনতোত যদি কেঁচুৱা আৰু শিশু সামান্য অসুস্থ হৈ থাকে তেতিয়াও সিঁহতক অসংক্ৰাম্যকৰণ কৰিব পাৰি।\nঅসংক্ৰাম্যকৰণ বা টীকাকৰণ : শিশুৱে কি কৰিব পাৰে?\nআমাৰ নিজৰ ভাষাত নিজৰ শব্দ ব্যৱহাৰ কৰি আমাৰ নিজৰ অসংক্ৰাম্যকৰণ বাৰ্তা প্ৰস্তুত কৰক।\nঅসংক্ৰাম্যকৰণ দিৱসৰ কাৰণে পোষ্টাৰ বনোৱা আৰু প্ৰত্যেকে দেখাপোৱাকৈ সেইবোৰ প্ৰদশৰ্ন কৰা।\nআমাৰ গাঁৱত শিশুক অপকাৰ কৰা মাৰাত্মক ৰোগ প্ৰতিৰোধৰ বিষয়ে এখন নাট প্ৰস্তুত কৰা।\nআমাক ৰক্ষা কৰিবলৈ মাৰাত্মক ৰোগৰ সৈতে যুদ্ধ কৰা অসংক্ৰাম্যকৰণ চুপাৰহিৰোৰ ছবিক লৈ এটা কাহিনী বনোৱা।\nঘোঁৰা শলখা, বসন্ত আৰু জলাতংক, যক্ষ্মা, ধনুষ্টংকাৰ আৰু পলিঅ’ৰ দৰে অসংক্ৰাম্যকৰণৰ দ্বাৰা প্ৰতিৰোধ কৰিব পৰা এবিধ বা তাতোধিক ৰোগৰ এখন পোষ্টাৰ বনোৱা।\nআমাক সুৰক্ষিত আৰু সুস্থ কৰি ৰখা শক্তিশালীৰক্ষক ‘আণ্টি বডি’ৰ বিষয়ে এখন নাটক বা কাহিনী ৰচনা কৰা।\nপ্ৰত্যেকবিধ ৰোগৰ বিষয়ে শিকা আৰু আমি শিকাখিনি অন্য শিশু আৰু আমাৰ পৰিয়ালৰ সৈতে ভগাই লোৱা।\nনতুন কেঁচুৱা আৰু মাতৃক শুভ আৰু সুস্থ প্ৰথম বৰ্ষৰ শুভেচ্ছা জনাবলৈ তেওঁলোকৰ কাৰণে অসংক্ৰাম্যকৰণৰ সময় উল্লেখ কৰি বিশেষ জন্মদিনৰ কাৰ্ড বনোৱা।\nঅসংক্ৰাম্যকৰণে আমাক সুৰক্ষা দিয়া ৰোগবোৰাৰ বিষয়ে অধিক জানি লোৱা।\nদিব্যাংগ শিশুক সহায় কৰাৰ বিষয়ে অধিক জানি লোৱা।\nঅসংক্ৰাম্যকৰণৰ বিষয়ে আমি কিমান জ্ঞাত তাক জানিবলৈকুইজ প্ৰস্তুত আৰু অংশগ্ৰহণ কৰা।ইয়াকবন্ধু আৰু পৰিয়ালৰ সৈতে ভগাই লোৱা।\nআমাক এবাৰতকৈবেছি প্ৰয়োজন হোৱা অসংক্ৰাম্যকৰণ কোনবোৰ বাচিউলিওৱা আৰু অসংক্ৰাম্যকৰণৰ পৰা বঞ্চিতহোৱা শিশুবোৰ বিচাৰি উলিওৱা।\nৰোগৰ ‘চুপাৰপাৱাৰ’ বোৰ আৰু এই শক্তিক অসংক্ৰাম্যকৰণ পৰাভূত কৰে বিচাৰি উলিওৱা\nআমাৰ শ্ৰেণীৰ প্ৰতিজনে আৰু শিক্ষকসকলে তেওঁলোকৰ অসংক্ৰাম্যকৰণ কৰালেনে পৰীক্ষা কৰা।\nসকলো শিশু আৰু কেঁচুৱাক অসংক্ৰাম্যকৰণৰ কাৰণে নিব পৰা বিশেষ অসংক্ৰাম্যকৰণ কাৰ্যসূচী বা দিন আৰু স্বাস্থ্য সপ্তাহ আছে নেকি বিচাৰি উলিওৱা\nআমাৰ পৰিয়ালত অসংক্ৰাম্যকৰণৰ পৰা বঞ্চিত হোৱা কোনোবা আছে নেকি বাচি উলিওৱা যাতে তেওঁলোকে পাছত ল’ব পাৰে।\nমোৰ দেশত অসংক্ৰাম্যকৰণৰ বিষয়ে আৰু আমাক কেতিয়া অসংক্ৰাম্য কৰোৱা হ’ব তাৰ বিষয়ে প্ৰশ্ন কৰা।\nআমাৰ পৰিয়ালৰ কাৰোৱাৰ মাৰাত্মাক ৰোগবোৰৰ এটামান আছিল নেকি আৰু তেওঁলোকৰ কি হ’ল বিচাৰি উলিওৱা।\n4. মেলেৰিয়া। (Assamese, Malaria)\nমেলেৰিয়া সংক্ৰামিত মহে কামুৰিলে বিস্তাৰিত হয়।\nমেলেৰিয়া বিপদজনক। ইয়াৰ পৰা জ্বৰ হয় আৰু মৃত্যু হ’ব পাৰে, বিশেসঃঅকৈ শিশু আৰু গৰ্ভৱতী মহিলাৰ\nকীট নাশক দৰৱৰদ্বাৰা সংশোধন কৰা আঠুৱা ব্যৱহাৰ কৰি মহ নিধন কৰক আৰু মহে কামোৰাৰ পৰা নিজকে বচাই মেলেৰিয়া প্ৰতিৰোধ কৰক।\nমেলেৰিয়া মহে সাধাৰণতে সূৰ্যাস্ত আৰু সূৰ্যোদয়ৰসময়ত কামোৰে।\nমেলেৰিয়া আক্ৰান্ত হ’লে লৰা-ছোৱালীৰগঠন প্ৰণালী স্থবিৰ হ’ব পাৰে।\nমেলেৰিয়া নিৰ্মূলৰ তিনিবিধ ঔষধ ছটিওৱা হয় –ঘৰৰ ভিতৰত, বতাহত আৰু পানীত।\nমেলেৰিয়াৰ লক্ষণ হ’ল-তীব্ৰ জ্বৰ,মুৰৰ বিষ, বাহু আৰু পেটৰ বিষ আৰু কঁপনি উঠা। তেজ পৰীক্ষা আৰু চিকিত্সাৰ দ্বাৰা প্ৰাণ বচাব পাৰি।\nস্বাস্থ্য কৰ্মীয়ে দিয়া পৰামৰ্শ আৰু ঔষধৰ দ্বাৰা মেলেৰিয়া প্ৰতিৰোধ আৰু চিকিত্সা কৰিব পাৰি।\nএজন সংক্ৰামিত ৰোগীৰ তেজত মেলেৰিয়াৰ বিজাণু থাকে আৰু ই এনিমিয়া সৃষ্টি কৰি ভূক্তভোগী জনক দুৰ্ৱল আৰু ভাগৰুৱা কৰি তোলে।\nমেলেৰিয়াৰ প্ৰতিৰোধক পিলৰ দ্বাৰা মেলেৰিয়া আৰু এনিমিয়া সংক্ৰামণত বাধা দিব পাৰি।\nমেলেৰিয়া: শিশু সকলে কি কৰিব পাৰে?\nমেলেৰিয়া সম্পৰ্কে আমাৰ নিজৰ ভাষাত নিজৰ কথাৰে বাৰ্তা তৈয়াৰ কৰক।\nমেলেৰিয়া কেনেকৈ বিয়পে আৰু ইয়াক প্ৰতিৰোধ কৰিবলৈ আমি কি ধৰণে ব্যৱস্থা গ্ৰহণ কৰিছো আনক জনাবলৈ পোষ্টাৰ তৈয়াৰ কৰক।\nমেলেৰিয়া মহৰ উত্পত্তি সম্পৰ্কে কাহিনী বা নাটক প্ৰস্তুত কৰি অন্য লৰা-ছোৱালী বিলাকৰআগত প্ৰদৰ্শন কৰক।\nকীট নাশক দ্ৰৱৰে পৰিশোধিত আঠুৱা কেনেকৈ ৰাখিব আৰু ব্যৱহাৰ কৰিব লাগে সেই সম্পৰ্কে পোষ্টাৰ প্ৰস্তুত কৰক।\nমহৰ কামোৰৰ পৰা কেনেকৈ ৰক্ষা পাব পাৰি সেই সম্পৰ্কে পোষ্টাৰ তৈয়াৰ কৰক আৰু কাহিনী প্ৰচাৰ কৰক।\nএজন শিশুৱে আন এজনৰ শৰীৰত মেলেৰিয়া লক্ষণ কেনেকৈ চিনি পাইছে আৰু জেষ্ঠজনক পৰীক্ষা কৰাবলৈ পৰামৰ্শ দিছে সেই সম্পৰ্কে কাহিনী বা নাটক প্ৰস্তুত কৰি প্ৰদৰ্শন কৰক।\nএনিমিযা আৰু মেলেৰিয়াৰ লক্ষণবিলাকৰ ওপৰত কাহিনী বা নাটক ৰচনা কৰক, কেনেকৈ পেলুৰ পৰা এনিমিয়া আৰু মেলেৰিয়াৰ পৰা এনিমিয়া হয় তাৰ ওপৰতো।\nআইৰণ পুষ্টআহাৰ সম্পৰ্কে প্ৰাচীৰ পত্ৰ তৈয়াৰ কৰক।\nসৰু লৰা-ছোৱালীক মহে কামুৰাৰ সময়ত আঠুৱাৰ তলত ৰাখক।\nআঠুৱা বিলাক বিচনাত যাতে ভালকৈ খুচি লোৱা হয় আৰু ফুটা নাথাকে নিশ্চিত কৰক।\nমানুহে আঠুৱা ভাল পায় বা নাপায় আৰু আঠুৱা ব্যৱহাৰ কৰা বা নকৰা সম্পৰ্কে কি ভাৱে তাৰ ওপৰত নাটক বা কাহিনী তৈয়াৰ কৰক।\nবিচনাত আঠুৱা কেনেকৈ ব্যৱহাৰ কৰিব লাগে –এটা প্ৰচাৰ অভিযান আৰম্ভ কৰক।\nএজন স্বাস্থ্য কৰ্মীক বিদ্যালয়লৈ নিমন্ত্ৰণ কৰি আনি আঠুৱা কেনেকৈ ব্যৱহাৰ কৰিব লাগে আৰু মেলেৰিয়া কেনেকৈ পৰীক্ষা কৰাব লাগে সেই সম্পৰ্কে ছাত্ৰ-ছাত্ৰীসকলক অৱগত কৰাওক।\nগীত-নাচ আৰু নাটকৰ যোগেদি বাৰ্তা সমূহ আনৰ লগত বিনিময় কৰক।\nআমাৰ পৰিয়ালত মেলেৰিয়া আক্ৰান্ত কিমান জনাওক। আমি কেনেকৈ মেলেৰিযা প্ৰতিৰোধ কৰিব পাৰো? কেতিয়া আৰু কেনেকৈ ঔষধ যুক্ত আঠুৱা আৰু খিৰিকিত পৰ্দা ব্যৱহাৰ কৰিব লাগে আৰু ই কেনেধৰণে কাম কৰে? ঔষধযুক্ত আথুৱা কেতিয়া পোৱা যায়? মেলেৰিয়াত কেনেকৈ মৃত্যু হয়? কিয় মেলেৰিয়া গৰ্ভাৱতী তিৰুতা আৰু শিশুৰ কাৰণে বিপদজনক? এগৰাকী সন্তান সম্ভৱা তিৰোতাক মেলেৰিয়াৰ পৰা বাচি থাকিবলৈ কি দিয়ে আৰু কেতিয়া পায়? এনিমিয়া প্ৰতিৰোধ কৰিবলৈ আইৰণযুক্ত আহাৰে (মাংস, মাহজাতীয় আৰু সেউজীয়া শাক-পাচলি)কেনেকৈ কামকৰে? জনসাধাৰণে নিজকে আৰু প্ৰতিবেশিক মহে কামোৰাৰ পৰা কেনেকৈ ৰক্ষা কৰিব? যদি তেজত মেলেৰিয়া থাকেআপুনি বিশেষ পৰীক্ষাটোক কি বুলি কব?\n5. ডায়েৰিয়া (Assamese, Diarrhoea)\nডায়েৰিয়া পনীয়া পায়খানা হোৱা অসুখ, দিনে3বাৰতকৈ অধিক হয়।\nদুষিত আহাৰ, বা পানী, লেতেৰা হাত, চামোচ বা কাণ আদি মুখত দিয়াতবিজাণু সংক্ৰামিত হব পাৰে।\nপানী আৰু লৱণ শৰীৰৰ পৰা ওলাই গৈ শৰীৰ দুৰ্ৱল কৰে। যদিহে পানী খোৱা নহয় ডায়েৰিয়াত সৰু লৰা-ছোৱালীৰ মৃত্যু পৰ্যন্ত হব পাৰে।\nঅতিৰিক্ত পৰিষ্কাৰ পানী, নাৰিকলৰপানী বা ভাতৰপানী খোৱাই ডায়েৰিয়া বাধা দিব পাৰি। কেঁচুৱাৰ কাৰণে মাকৰ গাখীৰ সৰ্বোকৃষ্ট।\nডায়েৰিয়াত ভোগা এটা শিশুৰশুকান মুখ আৰু জিভা, সোমাই যোৱা চকু কিন্তু চকুৰ পানী নোলায়, কোমল চাল আৰু হাত-ভৰি ঠাণ্ডা পৰি যায়। শিশুৰ মুৰত সোমাই যোৱা এটা মিহি সৰু দাগ হব পাৰে।\nশিশুৱে পাচঁ বাৰতকৈ বেছি পায়খানা কৰিলে বা শৌচত তেজ গলে, বা বমি কৰিলে স্বাস্থ্য কৰ্মীক নিশ্চিত ভাৱে দেখুৱাব লাগে।\nঅ’আৰএছ (ORS) অৰ্থাত্ অৰেল ৰিহাইদ্ৰেচন ছলিওচন ক্লিনিক বা দোকানত পায়। ইযাক বিশুদ্ধ পানীৰ লগত উপযুক্তভাৱে মিশ্ৰণ কৰি ডায়েৰিয়াত ব্যৱহাৰ কৰিব পাৰি।\nপ্ৰায়বিলাক ডায়েৰিয়াৰ দৰৱেই কাম নকৰে, কিন্তু জিংক পিলে ছয় মাহতকৈ বেছি বয়সৰ শিশুৰ ডায়েৰিয়া বন্ধ কৰিব পাৰে। অ’আৰএছ মিহলি পানী দিব লাগিবই।\nডায়েৰিয়া হোৱা লৰা-ছোৱালীক সুস্বাদু আহাৰ দিব লাগে যাতে সিহঁতৰ শৰীৰে শক্তি পায়।\nগাখীৰ খোৱা শিশু, পৰিষ্কাৰপ ৰিচন্নতা মানি চলি, টিকা কৰণৰ দ্বাৰা আৰু আহাৰ বিশুদ্ধ ভাৱে তৈয়াৰ কৰি ডায়েৰিয়াৰ পৰা বাচি থাকিব পাৰি।\nডায়েৰিয়া : শিশুৱে কি কৰিব পাৰে ?\nডায়েৰিয়া সম্পৰ্কে আমাৰ নিজৰ ভাষাত নিজৰ কথাৰে বাৰ্তা তৈয়াৰ কৰক।\nএখন সাধাৰণ মাখি ধৰা ফান্দ(চিটিকা) সাজক যাতে আমাৰ আহাৰত বীজাণু বিয়পোৱাত বাধা দিব পাৰি।\nডায়েৰিয়াৰ বিপদজনক সংকেট বিলাক প্ৰদৰ্শন কৰি পোষ্টাৰ তৈয়াৰ কৰক।\nএখন চুটি নাটক প্ৰস্তুত কৰক আমি কেতিয়া স্বাস্থ্য কৰ্মীক সহায়ৰবাবে মাতিব লাগে।\nসাপ আৰু জখলাৰ এটা খেলা প্ৰস্তুত কৰক যাতে আমি ডায়েৰিয়া কনকৈ বাধা দিব পাৰি শিকিব পাৰো।\nঘৰ আৰু বিদ্যালয়ৰ কাৰণে প্ৰাথমিক চিকিত্সা বাকচ তৈয়াৰ কৰা য’ত অ’আৰ এছ থাকিব।\nদুগৰাকী মাতৃৰ চৰিত্ৰ ৰুপায়ণ কৰি শিশুক ডায়েৰিয়াৰ পৰা কেনেকৈ ভাল কৰিব পাৰি দেখুৱাব।\nডায়েৰিয়া হোৱা এটি শিশুৰ শৰীৰৰ পানী কমি যোৱাৰ লক্ষণ আমি কেনেকৈ জানিব পাৰো এই সম্পৰ্কে পৰীক্ষা কৰিবলৈ এটা খেল প্ৰস্তুত কৰা।\nএজোপা গছক বাঢ়িবলৈ কিমান পানী লাগে আৰু পানী নহলে কি হয় লক্ষ্য কৰক।\nআমাক নিজকে আৰু আমাৰ বাসস্থান পৰিষ্কাৰ ৰাখি ডায়েৰিয়া হোৱাৰ পৰা ৰক্ষা কৰক।\nহেণ্ডচেকিং খেলা খেলি কিমান খৰকৈ বীজাণু সংক্ৰমণ হ’ব পাৰে পৰীক্ষা কৰক।\nসোধক আমাক মাতৃয়ে কিমান দিনলৈ দুগ্ধপান কৰাইছিল? অ’আৰএছ(ORS) আৰু জিংকৰে আমি ঘৰত কেনেকৈ ডায়েৰিয়াৰ চিকিত্সা কৰো? আমি এজন স্বাস্থ্যকৰ্মীৰ সহায় লবলৈ কি বিপদজনক লক্ষণ দেখা পাব লাগে? কি পানীয় ডায়েৰিয়াৰ কাৰণে উপকাৰী? সূৰ্যৰ পোহৰ ব্যৱহাৰ কৰি আমি কেনেকৈ বিশুদ্ধ খোৱা পানী তৈয়াৰ কৰিব পাৰো? যেতিয়া অ’আৰএছ (ORS) নাথাকে কি পানী উপকাৰী? গ্ৰহণী আৰু কলেৰা কি? ই কেনেকৈ বিয়পে?\nমাখি ধৰা, হেণ্ড চেকিং খেলা বা সূৰ্যৰ পোহৰত শোধিত পানী বা অন্য কোনো বিষয়ে জানিবলৈ অনুগ্ৰহ কৰি www.childrenforhealth.org বা clare@childrenforhealth.org ৰ লগত যোগাযোগ কৰক।\n6. পানী আৰু অনাময় (Assamese, Water, Sanitation & Hygiene)\nভালদৰে হাত ধুবলৈ পানী আৰু অলপ চাবোন ব্যৱহাৰ কৰক। 10 ছেকেণ্ডৰ বাবে ঘঁহিব, পানীৰে ধুব আৰু বতাহত শুকুৱাব বা চাফা কাপোৰ/কাগজেৰে শুকুৱাব, লেতেৰা কাপোৰৰে নহয়।\nতোমাৰ মুখৰ টি- মণ্ডল (চকু, নাক আৰু মুখ) স্পৰ্শ কৰাৰ পূৰ্ৱে ভালদৰে হাত ধোবা, কাৰণ এই ঠাইৰে দেহত বীজাণু প্ৰৱেশ কৰে। পৰাপক্ষত টি-মণ্ডল স্পৰ্শ নকৰাকৈ থাকিব।\nখাদ্য প্ৰস্তুত কৰা, খোৱা আৰু শিশুক খাদ্য দিয়াৰ পূৰ্ৱে হাত ধুবা আৰু প্ৰস্ৰাৱ, পায়খানা কৰা বা কেঁছুৱাক চাফা কৰাৰ পিছত বা অসুখীয়াক সহায় কৰাৰ পিছত তোমাৰ হাত ধুবা।\nতোমাৰ শৰীৰ আৰু কাপোৰ সজীৱ আৰু চাফা কৰি ৰাখিবা। তোমাৰ নখ আৰু তলুৱা, হাত আৰু কাণ, মুখ আৰু চুলি পৰিষ্কাৰ কৰি ৰাখিবা। জোতা, চেণ্ডেল পেলুৰ পৰা ৰক্ষা কৰিবা।\nমানুহ আৰু জীৱজন্তুৰ মল আৰু মুত্ৰ মাখিৰ পৰা দূৰত ৰাখিবা। মাখিয়ে বীজাণু বিয়পায়। পায়খানা ব্যৱহাৰ কৰিবা আৰু তাৰ পিছত তোমাৰ হাত ধুবা।\nতোমাৰ মুখ সজীৱ আৰু পৰিষ্কাৰ কৰি ৰাখিবা। পুৱা গধুলি আৰু যদি সেমেকা চকুৰ ওচৰত মাখি ঘূৰি ফুৰিলে অলপ চাফা পানী আৰু চাবোনেৰে ভালকৈ মুখ ধুবা।\nপৰিষ্কাৰ বিশুদ্ধ খোৱাপানী লেতেৰা হাত বা কাপোৰে স্পৰ্শ নকৰিবা। ইয়াক নিৰাপদ আৰু বীজাণুমুক্ত কৰি ৰাখিবা।\nসূৰ্যৰ পোহৰে পানী বিশুদ্ধ কৰে। ফিল্টাৰ কৰি প্লাষ্টিকৰ বটলত ভৰাই খাব পৰাকৈ বিশুদ্ধ নোহোৱা পৰ্যন্ত6ঘন্টাৰ কাৰণে ৰ’দত ৰাখিবা।\nযেতিয়া পাৰা ধোৱাৰ পিছত প্লেট আৰু বাচন বৰ্ত্তনবোৰত থকা বীজানূ ধবংস কৰিবৰ বাবে ৰ’দ ব্যৱহাৰ কৰিবা।\nঘৰ আৰু চৌপাশৰ আবৰ্জনা আৰু লেতেৰা দূৰ কৰি মাখি মাৰিবা বা হ্ৰাস কৰিবা। আৱৰ্জনাবোৰ সংগ্ৰহ কৰা, জ্বলোৱা বা পুতি নেপেলোৱা পৰ্যন্ত নিৰাপদভাৱে গোটাই ৰাখিবা।\nপানী আৰু অনাময় : শিশুৱে কি কৰিব পাৰে ?\nআমাৰ নিজৰ ভাষাত নিজৰ কথাৰে আমাৰ নিজৰ পানী আৰু অনাময় বাৰ্তা তৈয়াৰ কৰক।\nকেনেকৈ হাত ধুব লাগে শিকাত সহায় কৰিবলৈ এটা গান শিকক।\nবীজাণু পৰিয়ালৰ গাঁৱত পৰিষ্কাৰ পৰিয়ালৰ প্ৰৱেশ ঘটিলে কি হয় তাক প্ৰদৰ্শন কৰিবলৈএখন নাটক ৰচনা আৰু অভিনয় কৰিব পাৰে বা বীজাণু লুকাই থাকিবলৈ ভাল পোৱা স্থানৰ বিষয়ে নাটক কৰক।\nআমাৰ কনিষ্ঠ ভাতৃ আৰু ভগ্নীসকলক সহায় কৰক আৰু তেওঁলোকে সঠিকভাৱে হাত ধুব লাগে জনাটো নিশ্চিত কৰক।\nএদল মানুহক নিৰীক্ষণ কৰি এঘণ্টা কাটাওক আৰু তেওঁলোকে বা অন্য মানুহে কিমান সঘনাই তেওঁলোকৰ মুখ, তেওঁলোকৰ কাপোৰ ধুৱে লক্ষ্য কএঅক আৰু তথ্য ৰাখক।\nহাতৰ পৰা শৰীৰত বীজাণু প্ৰবেশ কৰিব পৰা সকলো পথৰ কথা চিন্তা কৰক।\nবিদ্যালয়ৰ প্ৰাস্বাৱগাৰবোৰ পৰিষ্কাৰ কৰি ৰখাটো নিশ্চিত কৰিবলৈ একেলগে এখন আচনিৰ কাম কৰক।\nফিল্টাৰ ব্যৱহাৰকৰিপানী পৰিষ্কাৰ কৰিবালৈ শিকক।\nবিদ্যালয় চৌহদক পৰিষ্কাৰ আৰু আৱৰ্জনামুক্ত কৰি ৰাখিবলৈ এখন আচনি প্ৰস্তুত কৰক।\nবিদ্যালয়ত এটা স্বাস্থ্য সন্মত ক্লাৱ গঠন কৰক।\nমাখি, বিষ্ঠা আৰু বীজাণুৰ বিষয়ে জনা কথাবোৰ আমাৰ পৰিয়ালৰ সৈতে আলোচনা কৰক।\nআমাৰ পানীৰ পাত্ৰবোৰ পৰিষ্কাৰ আৰু ঢাকি ৰাখক আৰু সহায় এখন হেতা ব্যৱহাৰ কৰক আমাৰ কাপ বা হাত নহয়। আমাৰ কনিষ্ঠ ভাতৃ-ভগ্নীসকলক পাত্ৰৰ পৰা কোনটো পানী ল’ব লাগে শিকাওক।\nএকেলগে মিলি এটা ‘টিপ টেপ’ বনাওক!\nআমাৰ গা-ধুৱাৰ বাবে চাবোন ৰাখিবলৈ এটা ‘ৱাছ মিট’ বনাব লাগে।\nএটা প্লাষ্টিক বটল আৰু অলপ চেনি পানী বা বিষ্ঠা ব্যৱহাৰ কৰি মাখি ফান্দ বনাওক।\nসূৰ্যৰ ৰশ্মি ব্যৱহাৰ কৰি ঘৰত পান কৰিবলৈ পানী পৰিষ্কাৰ কৰাত সহায় কৰক ।\nলেতেৰা পানী পৰিষ্কাৰ কৰিবলৈ এটা বালি ফিল্টাৰ সাজক।\nআমাৰ চুবুৰীটোৰ পানীযোগানৰ আৰু এইবোৰ পান কৰাৰ বাবে নিৰাপদ হয়নে নহয় আৰু এখন মানচিত্ৰ বনাওক।\nখাদ্য সিজোৱা পাত্ৰ আৰু প্লেটবোৰ সূৰ্যৰপোহৰত শুকূৱাৰ কাৰণে এখন চাংসাজক।\nআমাৰ হাতবোৰ কেনেকৈ পৰিষ্কাৰ আৰু বীজাণুমুক্ত কৰি ৰাখিব পাৰি সেই বিষয়ে সোধক। হাত ধুবলৈ আমাৰ ঘৰত চাবোন আছেনে? স্থানীয় দোকানত চাবোনৰ দাম কিমান? আমাৰ দেহটো কেনেকৈ পৰিষ্কাৰ কৰি ৰাখিব পাৰি? দাঁত কেনেকৈ ব্ৰাছ কৰিব লাগে? বীজাণু ক’ৰপৰা আহে, সিঁহত ক’ত বাস কৰে আৰু কেনেকৈ বিয়পে? মাখিয়ে কোনটো জীয়াই থাকে, খায় আৰু বংশবিস্তাৰ কৰে? মাখিয়ে সিহতৰ ভৰিৰে কেনেকৈ লেতেৰা কঢ়িয়ায়? আমাৰ পানীৰ উত্সবোৰ কি? আমি লেতেৰা পানী কেনেকৈ খোৱাৰ বাবে পৰিষ্কাৰ কৰিব পাৰো? প্লাষ্টিক বটল আমি ক’ত পাব পাৰো? পানীৰ ফিল্টাৰ হিচাপে কি কাপোৰ ব্যৱহাৰ কৰিবপাৰি? খাদ্য প্ৰস্তুতকৰাৰ সময়ত পৰিয়ালৰ সদস্যসকলে কি স্বাস্থ্যবিধি মানি চলে? ঘৰ আৰু চুবুৰীত সৰ্ৱাধিক বীজাণু থকা স্থানবোৰ ক’ত আছে?\nমাখি ফান্দ, পানী বিশুদ্ধ কৰিবলৈ সূৰ্য্যৰ পোহৰৰ ব্যৱহাৰ, বালি ফিল্টাৰ কেনেকৈ সাজিব লাগে, এটা ৱাছ মিট বা এটা টিপ্পী টেপ, বা অন্য যিকোনো কথাৰ বিষয়ে অধিক নিদিষ্ট তথ্যৰ বাবে অনুগ্ৰহ কৰি www.childrenforhealth.org বা clare@childrenforhealth.org ৰ লগত যোগাযোগ কৰক।\n7. পুষ্টিসাধন (Assamese, Nutrition)\nযি আহাৰে আমাক উজ্বীৱিত কৰে, আমাৰ শাৰীৰিক বৃদ্ধিত সহায় কৰে আৰু আমাক সতেজ কৰি তোলে, শক্তিশালী কৰে সেয়ে ভাল আহাৰ।\nযদিহে আমি কমলৈ খাঁও বা অতিমাত্ৰা মচলা যুক্ত আহাৰ খাওঁ বদহজম হব পাৰে। পৰ্যাপ্ত মাত্ৰাৰ সুষম আহাৰ গ্ৰহণ কৰি ইয়াক ত্যাগ কৰিব লাগে।\nদুবছৰৰ তলৰ শিশুক প্ৰতি মাহতে জুখিব লাগে যাতে উপযুক্তভাৱে শাৰীৰিক বৃদ্ধি হৈছে নে নাই জানিব পাৰি।\nযদিহে শিশু ক্ষীন আৰু হাতভৰি দুৰ্ৱল হয় সিঁহতক স্বাস্থ্য কৰ্মীক দেখুৱাৰ আৱশ্যক।\nযেতিয়া লৰা-ছোৱালীৰ অসুখ হয় সিঁহত ৰুচী হীন হয়, সিঁহতক চুপ আৰু পনীয় আৰু সাধাৰণ অৱস্থাতকৈ বেচিকৈ আহাৰ দিব লাগে যাতে সুস্থ হৈ উঠে।\nজন্মৰ পৰা6মাহলৈ এটা শিশুৰ আটাইতকৈ ভাল আহাৰ মাতৃ দুগ্ধ। ই শাৰীৰক সবল আৰু শক্তিশালী আৰু সতেজ কৰি তোলে।\n6 মহীয়া এটা শিশুক মাতৃৰ দুগ্ধৰ ওপৰিও মিহি আহাৰ দিনে তিনি চাৰিবাৰ আৰু জলপান খুৱাব লাগে।\nপ্ৰতি সপ্তাহতে ভিন্নৰঙৰ প্ৰাকৃতিক আহাৰৰ যোগেদি আমাৰ আৱশ্যকীয় সুষম আহাৰ গ্ৰহণ কৰিব লাগে।\nৰঙা, হালধীয়া আৰু সেউজীয়া ফল আৰু শাকপাচলিয়েই পুষ্টিকৰ। এইবোৰ যদিও দেখিবলৈ সৰু, ই আমাৰ শৰীৰ শক্তিশালী কৰে।\nখোৱা আৰু ৰন্ধা আহাৰ পৰিস্কাৰকৈ ধুই বেমাৰক বাধা দিব পাৰি। ৰন্ধা আহাৰ সোনকালে খাব লাগে। নহলে ভালকৈ সংৰক্ষণ কৰিব লাগে।\nপুষ্টিসাধন : শিশুৱে কি কৰিব পাৰে ?\nআমাৰ নিজৰ ভাষাত নিজৰ কথাৰে আমাৰ নিজৰ পুষ্টিসাধনৰ বাৰ্তা তৈয়াৰ কৰক।\nএখন বিকাশ তালিকা বিচাৰি আনক আৰু অন্য শিশু আৰু এজন জেষ্ঠলোকৰ সহায়ত তালিকাৰ লিখা কথা বিলাক বুজি লওক।ইয়াক স্বাস্থ্য পথৰ তালিকা বুলিও কোৱা হয় আৰু স্বাস্থ্য কেন্দ্ৰ বিলাকত পোৱা যায়।\nচিকিত্সা কেন্দ্ৰলৈ গৈ শিশুবিলাকক জোখোতে ওজন বিলাক সংগ্ৰহ কৰি আনি বিকাশ তালিকাখনত লিপিবদ্ধ কৰি ৰাখক।\nস্বাস্থ্য কেন্দ্ৰত শিশু আৰু কিশোৰ বিলাক জোখোতে আৰু উচ্চতা মাপ কৰোতে লক্ষ কৰক।\nআলোচনা কৰক তাত পুষ্টিহীনতাত ভোগা কোনো শিশু আছে নেকি আৰু সিঁহতক কেনেধৰণে সহায় কৰিব পাৰি?\nআমাৰ পৰিয়ালত প্ৰতিদিনে/ প্ৰতি সপ্তাহে কি আহাৰ খোৱা হয়, তথ্যভুক্ত কৰক। কিমান প্ৰাকৃতিক ৰঙ আমি প্ৰতি সপ্তাহত খাওঁ? আমাৰ পৰিয়ালৰ সকলো সদস্যই আৱশ্যক পৰিমাণৰ আহাৰ পায়নে যাতে গঠন, বিকাশ আৰু সতেজ হৈ থাকিবপাৰে? আমি কেনেকৈ জানিম? একেবাৰে বৃদ্ধ আৰু সম্পূৰ্ণ যুৱক আছে নেকি যে তেওঁলোকে কি পৰিমাণৰ আহাৰ খাইছে জানিব পাৰিম?\nসোধক আৰু শুনক কেনেকৈ আহাৰে মানুহক ৰুগীয়া কৰে?\nঅভিভাৱক, স্বাস্থ্যকৰ্মী বা অন্যলোকৰ পৰা জ্ঞাত হওক এজন শিশু পুষ্টিহীনতাত ভুগিলে কেনেকৈ গম পায়?\nএখন আহাৰৰ তালিকা প্ৰস্তুত কৰক যিবিলাক শিশু আৰু কিশোৰৰ কাৰণে অপকাৰী আৰু প্ৰতিটো আহাৰৰ বিপৰীতে কিয় বেয়া লিপিবদ্ধ কৰক।\nজানিবলৈ যত্ন কৰক – মাতৃয়ে শিশুক ছয়মাহৰ পিছত প্ৰথম আহাৰ কি দিয়ে? কিমান সঘনে শিশুক খোৱাই? উত্তৰ বিলাক লিখি পিছত এখন তালিকা প্ৰস্তুত কৰিব পাৰে।\nআমাৰ সমাজত সৰহ সংখ্যক লোকৰ কাৰণে কেনে ভিটামিন যুক্ত আহাৰ পোৱা যায় আৰু সেই বিলাক কেনেকৈ প্ৰস্তুত কৰা হয় জানিবলৈ দিয়ক(বজাৰত/ঘৰত)।\nলক্ষ্য কৰক- আহাৰ কেনেকৈ প্ৰস্তুত কৰা হয়, বাচন বৰ্তন ভালকৈ পৰিস্কাৰ আৰু শুকোৱা হয় নে? আহাৰ তৈয়াৰ কৰা সকলে হাত ভালকৈ ধুইছেনে?\nএখন ছবি আঁকা বা আমি সপ্তাহৰ প্ৰতোটো দিনত খোৱা আহাৰৰ বিষয়ে লিখা। আমি ছবি খনত প্ৰতোটো আহাৰৰ ৰং বা লেবেল লগাই দিব পাৰো।\nমাতৃ সকলক সোধক তেওঁলোকে সন্তানক6মাহৰ পিছত কি দিয়ে আৰু এখন তালিকা প্ৰস্তুত কৰি বন্ধুসকলক দেখুৱাওক।\nকোন বিলাক আহাৰ শিশু আৰু কিশোৰৰ কাৰণে ভাল বা বেয়া আৰু কিয়, জানিবলৈ যত্ন কৰক। আমি এই বিষয়ে এখন ফটো তালিকা প্ৰস্তুত কৰিব পাৰো।\nসোধক কেনেকৈ এখন বিকাশ তালিকাৰ দ্বাৰা শিশুটি সঠিক ভাৱে ডাঙৰ হৈছেনে জানিব পাৰি। আৰু কি পদ্ধতিৰে শুকান আহাৰ, বটলত খোৱা আহাৰ বা অন্যআহাৰ সজিব কৰি ৰাখিব পাৰি? কিয় প্ৰাকৃতিক ৰংযুক্ত আহাৰ খোৱা উচিত? এজন ৰোগী শৰ্য্যাগত অৱস্থাত বা পৰবৰ্তী সময়ত কি আহাৰ ভাল?\nএজন স্বাস্থ্য কৰ্মীৰ পৰা স্তনপান আৰু ই কিয় আটাইতকৈ উত্তম জানি লওক।\nএজন অসুস্থ শিশুক পৰ্য্যাপ্ত আহাৰ আৰু পানীয় যোগান ধৰিবলৈ আমি কি কৰিব পাৰো জানি লওক।\nআমাৰ সমাজৰ বা বন্ধু সকলৰ মাজত কিমান মাতৃয়ে স্তন পান কৰায় আৰু কিয়? –সংগ্ৰহ কৰক। সোধক শিশু ডাঙৰহৈ যোৱাৰ লগে লগে স্তনৰ গাখীৰ পৰিবৰ্তন হয় নেকি সোধক। কিয় বটলৰ গাখীৰ শিশুৰ স্বাস্থ্যৰ কাৰণে বিপদ জনক হ’ব পাৰে?\nশিশুৱে প্ৰশ্ন কৰিব পাৰে ডাঙৰ সকলক –খাদ্য বেয়াহৈ গলে আৰু খোৱাৰ অনুপযুক্ত হ’লে কেনেকৈ কব পাৰি?\n9. দুৰ্ঘটনা আৰু আঘাটৰ পৰা বচাই ৰখা। (Assamese, Accidents & Preventing Injuries)\nসৰু লৰা-ছোৱালীৰ কাৰণে ৰন্ধনশালা বিপদজনক ঠাই। সিঁহতক জুই আৰু চোকা অস্ত্ৰৰ পৰা আতঁৰাই ৰাখক।\nলৰা-ছোৱালীয়ে শ্বাস- প্ৰস্বাসত জুঁইৰ ধোঁৱা লোৱাৰ পৰা আতঁৰাই থকাটো বাঞ্চনীয়। ই জ্বৰ-কাঁহৰ সৃষ্টি কৰে।\nসকলো বিষাক্ত পদাৰ্থ লৰা ছোৱালীৰ পৰা আতঁৰত ৰাখিব লাগে। খালী পানীয়ৰ বটলত বিহ কেতিয়াও নাৰাখিব।\nযদি শিশুক জুয়ে পোৰে, যি পৰ্যন্ত বিষ নকমে পোৰা ঠাইত ঠাণ্ডা পানী ঢালিব।\nগাড়ী, চাইকেল আদিয়ে দৈনিক শিশুৰ মৃত্যু ঘটাই আৰু আঘাট প্ৰাপ্ত কৰে। সকলো প্ৰকাৰৰ গাড়ীৰ পৰা সাৱধান হব লাগে আৰু আনকো সাৱধান কৰি দিব লাগে।\nচুৰি কটাৰী, গ্লাচ, বৈদ্যুতিক প্লাগ, ওৱায়াৰ, গজাল, পিন ইত্যাদিৰ পৰা হব পৰা বিপদৰ পৰা লৰা-ছোৱালীক আঁতৰত ৰাখ।\nসৰু লৰা-ছোৱালীক লেতেৰা বস্তু খোৱা, সৰু বস্তু মুখত দিয়াত (পইচা, বুটাম আদি মুখত দিয়াত বাধা দিয়ক কাৰণ পেটলৈ গলে উশাহ লোৱাত বাধা প্ৰাপ্ত হব পাৰে।\nপানীৰ সমীপত খেলা ধুলা কৰাত বাধা দিয়ক কাৰণ কেনেবাকৈ পানীত পৰিব পাৰে।\nঘৰ বা স্কুলৰ বাবে এটা ফাষ্ট এড কিট তৈয়াৰ কৰক (চাবোন, কেচি, কীটাণুনাশক আৰু প্ৰতিষেধক ক্ৰীম, কপাহ, থাৰ্মমিটাৰ, বেন্দেজ/প্লাষ্টাৰ আৰু অ’আৰএছ)।\nযেতিয়া লৰা-ছোৱালী নতুন ঠাইলৈ যায় সাৱধান হ’ব। সম্ভাৱনীয় বিপদৰ বিষয়ে সিঁহতক বুজাব।\nদুৰ্ঘটনা আৰু আঘাত: শিশুৱে কি কৰিব পাৰে ?\nআমাৰ নিজৰ ভাষাত নিজৰ কথাৰে আমাৰ নিজৰ দুৰ্ঘটনা আৰু আঘাটৰ বাৰ্তা তৈয়াৰ কৰক।\nপোষ্টাৰ তৈয়াৰ কৰক বিহ কেনেকৈ সুৰক্ষিত ভাবে ৰাখিব পাৰি, লেবেল লগাই শিশুয়ে পোৱাৰ পৰা আঁতৰত ৰাখক।\nএটা প্ৰাথমিক চিকিত্সাৰ বাকচ (ফাষ্ট এড বক্স) তৈয়াৰ কৰক যাতে কোনোৱে আঘাট পালে ব্যৱহাৰ কৰিব পাৰি।\nপুতলা সাজক যিটো সৰু লৰা-ছোৱালীৰ খেলাৰ কাৰণে নিৰাপদ।\nএডাল ৰচী আৰু এখন ভূঁৰ তৈয়াৰ কৰক যাতে জৰুৰী অৱ্স্থাত নদী বা হ্ৰদত ব্যৱহাৰ কৰিব পাৰি।\nবিদ্যালয়ৰ বাবে এটা প্ৰাথমিক সাহাৰ্য্য কেন্দ্ৰ তৈয়াৰ কৰক।\nশিশুৰ সুৰক্ষা সম্পৰ্কে সকলোৰে সচেতনতা সৃষ্টিৰ কাৰণে এটা অভিযান আৰম্ভ কৰক।\nআমাৰ গাঁৱত ক’ত ক’ত দ-খাৱৈ আছে য’ত শিশু ডুবিব পাৰে তাৰ এটা জৰিপ চলাওক আৰু শিশুৰ সুৰক্ষাৰ কাৰণে কেনে ব্যৱস্থা গ্ৰহণ কৰিব পাৰি চাওক।\nদুৰ্ঘটনাৰ বিষয়ে ঘৰতে কিন্তু কিয়? (But Why?) খেলা খেলক।\nআমাৰ ঘৰ বিলাক সুৰক্ষিত ৰাখিবলৈ উপায় চিন্তা কৰক আৰু পোষ্টাৰ, গীত, নাটকৰ মাধ্যমেৰে ভাৱ বিনিময় কৰক।\nপ্ৰাথমিক চিকিত্সা বাকচত বিদ্যালয় আৰু ঘৰৰ কাৰণে কি কি থকা উচিত এজন চিকিত্সা কৰ্মীৰ পৰা জানি লওক।\nএখন পোষ্টাৰ বা নক্সাৰ দুৰ্ঘটনা সংঘটিত স্থান বিলাক চিহ্নিত কৰি দুৰ্ঘটনাৰ কাৰণ বিলাক নিৰ্ণয় কৰিব পাৰি নেকি চাওক।\nৰাষ্টাত লৰা-ছোৱালীৰ সুৰক্ষা সম্পৰ্কে এটা প্ৰচাৰ অভিযান আৰম্ভ কৰক।\nআমি লৰা-ছোৱালীৰ যত্ন লওতে সচেতন ভূমিকা গ্ৰহণ কৰিব লাগে।\nপ্ৰাথমিক চিকিত্সাৰ প্ৰাৰম্ভিক জ্ঞান আহৰণ কৰক যাতে জৰুৰী অৱ্স্থাত ইয়াক ব্যৱহাৰ কৰিব পাৰি আৰু ইয়াক পৰিয়াল আৰু বন্ধু সকলৰ লগত বিনিময় কৰক।\nআমাৰ ঘৰৰ চৌহদত শিশুসকলৰ কিবা বিপদৰ কাৰণ আছে নেকি নক্সাৰে নিৰ্ধাৰণ কৰক।\nসৰু লৰা-ছোৱালীৰ আঘাটৰ কাৰণ সম্পৰ্কে আমি যিখিনি জানো প্ৰাপ্ত বয়স্ক সকলৰ লগত বিনিময় কৰক।\nএটি শিশুৱে ভয় খালে কি কৰিব লাগে শিকক আৰু পিতৃ-মাতৃ, ককা-আইতা আৰু ভাই–ভনী সকলক জনাওক।\nসাধাৰণ বিপদ বিলাক য’ত পোৰা, পানীত ডুবা, ব্যস্ত পথ আদি নিৰ্ণয় কৰিবলৈ শিকক।\nসোধক ঘৰত জুয়ে পোৰাৰ সম্ভাৱনা ক্’ত, কোনো এজনক যদি জুয়ে পোৰে কি কৰিম? পাক ঘৰত গৰম বস্তৰ পৰা লৰা-ছোৱালীক কেনেকৈ নিৰাপদে ৰাখিব পাৰি? আমাৰ গাঁৱত শিশু আৰু কিশোৰক বিপদজনক বস্তুৰ পৰা আঁতৰত ৰাখেনে? কেনেকৈ? শিশু আৰু কিশোৰ সকল ক্ষেত্ৰত ডাঙৰ লৰা-ছোৱালী বা জেষ্ঠ সকলতকৈ শ্বাস- প্ৰস্বাসৰ বিপদ বেচি? আমি বিপদত নপৰাকৈ কোনো এজন পানীত পৰিলে আমি কেনেকৈ সহায় কৰিব পাৰোঁ?\nএটা টিপ্পী টেপ বা এটা প্ৰাথমিক চিকিত্সা সামগ্ৰীৰ কিটত কি থাকিব লাগে বা এখন বিপদজনক স্থানৰ পোষ্টাৰৰ উদাহাৰণ কেনেকৈ তৈয়াৰ কৰা হয় তাৰ বিষয়ে বিষয়ে অধিক নিদিষ্ট তথ্যৰ বাবে অনুগ্ৰহ কৰি www.childrenforhealth.org বা clare@childrenforhealth.org ৰ লগত যোগাযোগ কৰক।\n10. এইচ আই ভি (HIV) আৰু এইডছ (AIDS) (Assamese, HIV & AIDS)\nআমাৰ শৰীৰটো ৰহস্যময়, প্ৰতিদিনেই আমি খোৱা, স্বাসপ্ৰস্বাসৰ লগত অহা বা শৰীৰৰ সংস্পৰ্শলৈ অহা বীজাণুবিলাকৰ পৰা আমাক সুৰক্ষা প্ৰদান কৰে।\nএইচ আই ভি (HIV) এটা বীজাণু যাক ভাইৰাচ বুলি কোৱা হয়। এটা ভয়ানক ভাইৰাচ যি আমাৰ শৰীৰক অন্য বীজাণু প্ৰবেশত বাধা দি নিজে সুৰক্ষিত থাকে।\nবিজ্ঞানী সকলে এইচ আই ভি (HIV) মাৰাত্মক হোৱাৰপৰা বন্ধ কৰিবলৈ ঔষধ উদ্ভাৱন কৰিছে যদিও শৰীৰৰ পৰা সম্পূৰ্ণ নিৰ্মূল কৰিবৰ কোনো উপায় আৱিস্কাৰ হোৱা নাই।\nবিনা চিকিত্সাৰে থাকিলে এইচ আই ভি (HIV) থকা লোকৰ এইডছ(AIDS) বেমাৰ হয়। এইডছ(AIDS) গুৰুতৰ অসুক্গৰ এটা সমষ্টি যি শৰীৰটো দুৰ্ৱলৰ পৰা দুৰ্ৱলতৰ কৰি তোলে।\nএইচ আই ভি (HIV) তেজ আৰু শৰীৰৰ অন্য জুলীয়া পদাৰ্থত থাকে। এইচ আই ভি (HIV) সংক্ৰমন হয় (1) যৌন মিলন, (2) সংক্ৰমিত মাতৃৰ পৰা কেচুৱালৈ, (3) তেজ দান প্ৰক্ৰিয়াৰ যোগেদি।\nযৌন প্ৰক্ৰিয়াৰ যোগেদি এইচ আই ভি (HIV) সংক্ৰমন হোৱাৰ পৰা নিজকে বচাই ৰাখিবলৈ মানুহে (1) যৌন ক্ৰিয়াৰ পৰা বিৰত থাকে, (2) বিশ্বাসযোগ্য সম্বন্ধ স্থাপন, (3) সুৰক্ষিত যৌন সম্বন্ধ মানি চলে।\nআপুনি এইচ আই ভি (HIV)আৰু এইডছ(AIDS) সংক্ৰমিত লোকৰ লগত খেলিব পাৰে, আহাৰ গ্ৰহণ কৰা, হাতত ধৰা বা আলিংগন কৰিব পাৰে। এনে কৰিলে বীহাণু সংক্ৰমিত নহয়।\nএইচ আই ভি (HIV) আৰু এইডছ(AIDS) সংক্ৰমিত লোক সকলে ভয়াৰ্ত বা দুখী অনুভৱ কৰে। তেওঁলোকে আমাৰ অনুকম্পা আৰু মৰম বিচাৰে। তেওঁলোকে নিজৰ দুখৰ বিষয়ে প্ৰকাশ কৰিবলৈ বিচাৰে।\nযি সকলে এইচ আই ভি (HIV) আৰু এইডছ(AIDS) আক্ৰান্ত বুলি ভাবে তেওঁলোকে নিজৰ আৰু আনৰ সুৰক্ষাৰ বাবে চিকিত্সকৰ পৰামৰ্শ গ্ৰহণ কৰিব লাগে।\nপ্ৰায় বিলাক দেশত এইচ আই ভি (HIV) মুক্ত মানুহে এন্টিৰীট্ৰ’ভাইৰেল থেৰাপী (Antiretroviral therapy (ART) নামৰ ঔষধ গ্ৰহণ কৰি সুদীৰ্ঘ জীৱন লাভ কৰিছে।\nএইচ আই ভি (HIV) আৰু এইডছ(AIDS): শিশুৱে কি কৰিব পাৰে ?\nআমাৰ নিজৰ ভাষাত নিজৰ কথাৰে এইচ আই ভি (HIV) আৰু এইডছ(AIDS)বাৰ্তা তৈয়াৰ কৰক।\nএইচ আই ভি (HIV) আৰু এইডছ(AIDS) সম্পৰ্কীয় প্ৰচাৰ পত্ৰ আৰু তথ্য সংগ্ৰহ কৰি জন সাধাৰণৰ লগত বিনিময় কৰক।\nআমাৰ বিদ্যালয়লৈ এজন স্বাস্থ্য কৰ্মীক মাতি আনি এইচ আই ভি (HIV) আৰু এইডছ(AIDS) সম্পৰ্কীয় আমাৰ প্ৰশ্নৰ উত্তৰ সংগ্ৰহ কৰক।\nএইডছৰ দ্বাৰা প্ৰভাৱিত আমাৰ সমাজৰ কোনো শিশুক সহায় কৰাৰ উপায় বিচাৰি উলিওৱা।\n‘জীৱন ৰেখা’ (The Lifeline Game) খেলটো খেলক আৰু এইচ আই ভি (HIV) সংক্ৰমিত লোকৰ সংস্পৰ্শৰ পৰা কেনেকৈ সংক্ৰমণ হব পাৰে জানিবলৈ চেষ্টা কৰক।\n‘সচাঁ আৰু মিছা খেলা’ৰ (True or False Game) যোগেদি ইজনৰপৰা সিজনলৈ কেনেকৈ এইচ আই ভি (HIV) সংক্ৰমন হব পাৰে প্ৰদৰ্শন কৰক। শেষত প্ৰশ্ন অবতাৰণা কৰক।\nবিশেষ বন্ধুত্ব আৰু যৌন অনুভৱ সম্পৰ্কীয়জীৱন শৈলীসম্পৰ্কে জ্ঞান আহৰণ কৰক।\n‘আশাৰ তৰী’ (Fleet of Hope Game) খেলৰ যোগেদি আমি কেনেকৈ এইচ আই ভি (HIV) যুক্ত বন্ধুৰ লগত নিৰাপদ ব্যৱহাৰ কৰিব পাৰিম নিৰ্ণয় কৰক।\nএজন এইচ আই ভি (HIV) আৰু এইডছ(AIDS) ভূক্তভোগীয়ে সন্মূখীন হোৱা অসুবিধা বিলাকত আমি কেনেদৰে সহায় কৰিব পাৰো চিন্তা কৰক।\nএইচ আই ভি (HIV) যুক্ত লোকৰ চৰিত্ৰ ৰূপায়ন কৰি এখন এইচ আই ভি (HIV) থকা লোকৰ অনুভৱ কেনেহব পাৰে অনুমান কৰক।\nএইচ আই ভি (HIV) থকা লোক সকলে সন্মূখীন হোৱা সমস্যা বিলাকৰ বিষয়ে শুনক আৰু আলোচনা কৰক।\nএইচ আই ভি (HIV) আৰু এইডছ(AIDS)ৰ বিষয়ে এখন কুইজ প্ৰতিযোগীতা অনুস্থিত কৰিব।\nশ্ৰেণীকোঠাত এইচ আই ভি (HIV) আৰু এইডছ(AIDS) সম্পৰ্কীয় প্ৰশ্নৰ বাবে প্ৰশ্ন বাকচ আৰম্ভ কৰক।\nবিদ্যালয়ত এইচ আই ভি (HIV) আৰু এইডছ(AIDS) সম্পৰ্কে পোষ্টাৰ তৈয়াৰ কৰক।\nমীনা নামৰ এজনী ছোৱালী বা ৰাজীৱ নামৰ এটা লৰাৰ বিষয়েআৰু তেওঁৰ মাতৃ যাৰ এইচ আই ভি (HIV) আছে- এখন নাটক লিখক আৰু কেনেকৈ মীনাই তেওঁৰ মাতৃক চিকিত্সালয়ত আৰ্ট ART লবলৈ যাবলৈ সন্মত কৰে দেখুৱাওক।\nএইচ আই ভি (HIV) আৰু এইডছ(AIDS) সজাগতা ক্লাৱ এটা আৰম্ভ কৰি আমাৰ বিদ্যালয় আৰু পৰিয়াল বিলাকৰ মাজত সজাগতা অনাৰ চেষ্টা কৰক।\nসোধক আমাৰ ৰোগ প্ৰতিৰোধ প্ৰণালীটোৱে কেনেকৈ কাম কৰে? কি আহাৰে আমাৰ ৰোগপ্ৰতিৰোধ ক্ষমতাৰ প্ৰক্ৰিয়াটো শক্তিশালী আৰু সক্ৰিয় কৰি ৰাখ? এইচ আই ভি (HIV) কি আৰু এইডছ(AIDS) কি ?এই আখৰ কৈটাই কি বুজায়? এজন লোকৰ এইচ আই ভি (HIV) আছে বুলি জানিব পাৰিলে কি হয়? কেনেকৈ ইজনৰ পৰা সিজনলৈ এইচ আই ভি (HIV) সংক্ৰমন হব পাৰে? কেনেকৈ বাধা দিব পাৰি? আমি ইয়াৰ পৰা কেনেকৈ নিজক বচাই ৰাখিব পাৰো? জনসাধাৰণক কেনেকৈ এইচ আই ভি (HIV) পৰীক্ষা কৰা হয় আৰু চিকিত্সা দিয়া হয়? ঔষধে কেনেকৈ মাকৰ পৰা শিশুলৈ এইচ আই ভি (HIV) সংক্ৰমনত বাধা দিয়ে? আৰ্ট ART য়ে কেনেকৈ কাম কৰে আৰু কেতিয়া ইয়াক ব্যৱহাৰ কৰিব লাগে? কেতিয়া আৰু কেনেকৈ আমাৰ বন্ধুত্বই যৌন সম্বন্ধলৈ পৰিবৰ্তন হয়? এজন লিকে কেনেকৈ নিৰোধৰ উপযুক্ত ব্যৱহাৰ কৰে? আমাৰ বন্ধু আৰু পৰিয়াল যি এইচ আই ভি (HIV) আৰু এইডছ (AIDS)ত ভুগি আছে সহায় কৰাৰ উত্তম পন্থা কি যাতে তেওঁলোকে স্বাস্থ্যৱান আৰু ভালকৈ বাস কৰিব পাৰে? ওচৰৰ চিকিত্সালয় ক’ত আছে য’ত এইচ আই ভি (HIV) আৰু এইডছ(AIDS)ৰ ৰোগী সকলক সহায় কৰে?\nএটা জীৱনৰেখা খেল (The Lifeline Game) বা এটা আশাতৰী খেল (Fleet of Hope Game) বা এটা সচাঁ বা মিছাৰ খেলৰ (True or False Game) উদাহাৰণ কেনেকৈ তৈয়াৰ কৰা হয় তাৰ বিষয়ে অধিক নিদিষ্ট তথ্যৰ বাবে অনুগ্ৰহ কৰি www.childrenforhealth.org বা clare@childrenforhealth.org ৰ লগত যোগাযোগ কৰক।


High profile sex racket running in guest house of Gurugram2foreign girls arrested hrrm - PHOTO: গেষ্ট হাউছত হাইপ্ৰফাইল ছেক্স ৰেকেট! আৰক্ষীৰ অভিযানত উদ্ধাৰ দুই বিদেশী গাভৰু, গ্ৰেপ্তাৰ ২– News18 assam\nHome » photogallery » crime »PHOTO: গেষ্ট হাউছত হাইপ্ৰফাইল ছেক্স ৰেকেট! আৰক্ষীৰ অভিযানত উদ্ধাৰ দুই বিদেশী গাভৰু, গ্ৰেপ্তাৰ ২\nPHOTO: গেষ্ট হাউছত হাইপ্ৰফাইল ছেক্স ৰেকেট! আৰক্ষীৰ অভিযানত উদ্ধাৰ দুই বিদেশী গাভৰু, গ্ৰেপ্তাৰ ২\nSex Racket in Gurugram: আৰক্ষীয়ে গ্ৰেপ্তাৰ কৰা ছোৱালীসকলক জেৰা কৰি আছে। আৰক্ষীয়ে কৈছে যে গোচৰটোৰ তদন্ত চলি আছে। গেষ্ট হাউছৰ মেনেজাৰকো জিম্মাত লোৱা হৈছে\nযৌন বেহাৰ কেন্দ্ৰস্থল হৈ পৰিছে গুৰুগ্ৰাম। উক্ত অঞ্চলত বহুকেইটা হাইপ্ৰফাইল ছেক্স ৰেকেট উৎখাত কৰাৰ পিছত পুনৰ আন এক ঘটনা পোহৰলৈ আহিছে। চিএম ফ্লাইঙৰ দলে গুৰুগ্ৰামৰ ছেক্টৰ ৪৯-ৰ গেষ্ট হাউছ অয়ো টাউনত অভিযান চলাই ছেক্স ৰেকেট উৎখাত কৰে।\nচিএম ফ্লায়িঙৰ দলে অতিথিশালাৰ পৰা দুগৰাকী বিদেশী ছোৱালীক গ্ৰেপ্তাৰ কৰে। দুয়োগৰাকী যুৱতী উজবেকিস্তানৰ বুলি কোৱা হৈছে।\nগেষ্ট হাউছৰ মেনেজাৰকো জিম্মাত লোৱা হৈছে। খবৰ অনুসৰি, বিদেশী ছোৱালী দুজনী যৌন ৰেকেটত জড়িত আছিল।\nআৰক্ষীয়ে বৰ্তমান গ্ৰেপ্তাৰ কৰা ছোৱালীসকলক জেৰা কৰি আছে। আৰক্ষীয়ে কৈছে যে গোচৰটোৰ তদন্ত চলি আছে।\nকিছু সময়ৰ পৰা, গুৰুগ্ৰাম আৰক্ষীয়ে স্পা কেন্দ্ৰ আৰু অতিথিশালাৰ ওপৰত বিশেষ নজৰ ৰাখি আহিছে। কিয়নো এই গেষ্ট হাউছবোৰ ছেক্স ৰেকেটৰ কেন্দ্ৰস্থল হৈ পৰাৰ লগতে ব্লেক মেইলিং জাতীয় অপৰাধৰো কেন্দ্ৰ হৈ পৰিছে।\nএই অভিযান এটা অভিযোগ পোৱাৰ পিছত চলোৱা হৈছিল। তথ্যৰ ভিত্তিত, চিএম ফ্লায়িং দলে অতিথিশালাত অভিযান চলাই বিদেশী যুৱতীৰ উপস্থিতি দেখি এয়া এক হাইপ্ৰফাইল ছেক্স ৰেকেট বুলি নিশ্চিত হৈছে।


বিজেপিলৈ আহি প্ৰথম নিৰ্বাচনী ৰাজনীতিত মুখ থেকেচা খালে নেকি হিমন্ত বিশ্ব শৰ্মাই?\nগুৱাহাটী , March 18, 2019 6:31 am\nমন্ত্ৰী হিমন্তৰ ফাইল ছবি\nআসন্ন লোকসভা নিৰ্বাচনৰ প্ৰাক মুহূৰ্তত অসমৰ ৰাজনৈতিক দলবোৰৰ মাজত প্ৰাৰ্থিত্বকেন্দ্ৰিক সংঘাতৰ বাতৰিয়ে ৰাজনীতি উত্তপ্ত কৰি তোলাৰ সময়তে শাসকীয় বিজেপি দলত শেহতীয়াকৈ দেখা দিয়া দলাদলি তথা অসন্তুষ্টিৰ বাতৰিয়েও সকলোৰে দৃষ্টি আকৰ্ষণ কৰিছে।\nবিজেপিৰ কেন্দ্ৰীয় নেতৃত্বই অসমৰ প্ৰাৰ্থী তালিকা ঘোষণা কৰালৈ অধীৰ আগ্ৰেহেৰে বাট চাই থকা ৰাজনৈতিক পৰ্যবেক্ষকসকলক আচৰিত কৰি তোলা শেহতীয়া খৱৰটো হৈছে হিমন্ত বিশ্ব শৰ্মাৰ তেজপুৰ সমষ্টিৰ প্ৰাৰ্থিত্ব বাতিল কৰাৰ সিদ্ধান্ত।\nনিৰ্বাচনৰ দিন ঘোষণা কৰাৰ পূৰ্বৰে পৰা ড০ হিমন্ত বিশ্ব শৰ্মাই তেজপুৰ লোকসভা সমষ্টিৰ প্ৰাৰ্থী হ’ব বুলি চৰ্চা চলি থকাই নহয়, তেওঁৰ প্ৰাৰ্থিত্ব নিশ্চিত হোৱাৰ বাতৰিও প্ৰকাশ পাই আহিছিল। কিন্তু কি কাৰণত শেষ মুহূৰ্তত শৰ্মাৰ প্ৰাৰ্থিত্ব বাতিল কৰা হ’ল?\nড০ শৰ্মাই নিজেই নিৰ্বাচিত কৰি লোৱা তেজপুৰ সমষ্টিত তেওঁৰ বিজয় নিশ্চিত কৰিবলৈ সকলোধৰণৰ প্ৰচেষ্টা অব্যাহত ৰাখিছিল আৰু সেয়া তেওঁ প্ৰায় নিশ্চিত কৰি তুলিছিল। তেজপুৰ লোকসভাৰ অন্তৰ্গত বিধানসভা সমষ্টিকেইটাত বিজেপিৰ স্থিতি সবল হৈ থকাৰ প্ৰতি লক্ষ্য ৰাখি অসম বিজেপিৰ ‘চানক্য’ শৰ্মাই নিজৰ বাবে নিৰাপদ সমষ্টিটো বাচি লৈছিল।\nজানিব পৰা মতে দলৰ কেন্দ্ৰীয় নেতৃত্বই তেওঁক উত্তৰ-পূবৰ ২৫টা সমষ্টিৰ ভিতৰত ২১টা সমষ্টিত বিজেপি মিত্ৰজোঁটৰ প্ৰাৰ্থীক বিজয়ী কৰাৰ গুৰু দায়িত্ব অৰ্পণ কৰিছে। বিজেপিৰ কেন্দ্ৰীয় নেতৃত্বৰ বিবেচনা যে শৰ্মাই নিৰ্বাচনী যুঁজখনত নিজকে নিৰাপদ দূৰত্বত অৱস্থান কৰি ৰখাৰ বিপৰীতে সন্মুখত থাকি নিৰ্বাচনী যুঁজখনৰ পৰিচালনা কৰক।\nএকাংশ ৰাজনৈতিক পৰ্যবেক্ষকে ধাৰণা কৰে যে হিমন্ত বিশ্ব শৰ্মাই সুদীৰ্ঘদিন ধৰি মনত পুহি ৰখা মুখ্য মন্ত্ৰিত্বৰ সপোনটোক আগবঢ়াই নিয়াৰ কছৰৎ হিচাপে এইবাৰ দিল্লীলৈ মন মেলিছিল। দিল্লীত কেন্দ্ৰীয় মন্ত্ৰীৰ আসনত উপবিষ্ট হৈ ২০২১ত ৰাজ্যৰ ৰাজনীতিলৈ আহি তেওঁৰ সপোন পূৰণ কৰাৰ বাট মসৃন কৰি তুলিব বিচাৰিছিল।\nসকলো পৰিকল্পনা মতে আগবাঢ়িলেও অৱশেষত অমিত শ্বাহে শৰ্মাৰ সৰল অংকৰ সমীকৰণত জটিলতা আনি দিলে। তেজপুৰ নহয়, অসম তথা উত্তৰ-পূবত বিজেপিৰ বিজয় সুনিশ্চিত কৰাৰ বাবে দায়িত্ব অৰ্পণ কৰিলে।\nৰাজ্য চৰকাৰৰ বিত্ত, গড়কাপ্তানিকে ধৰি কেইবাটাও গুৰুত্বপূৰ্ণ বিভাগৰ মন্ত্ৰীৰ দায়িত্বত থকা হিমন্ত বিশ্ব শৰ্মাই ৰাজ্য ৰাজনীতি এৰি দিল্লীৰ ৰাজনীতিত যোৱাটো কেন্দ্ৰীয় নেতৃত্বৰ লগতে বিজেপিৰ ৰাজ্যিক নেতৃত্বৰো গৰিষ্ঠ সংখ্যকে বিচৰা নাই। পূৰ্বতে বিজেপিৰ আন এগৰাকী মন্ত্ৰী চন্দ্ৰমোহন পাটোৱাৰীয়েও এনেধৰণে একে সপোন আগত ৰাখি বিজেপিত নিৰ্বাচনী ৰাজনীতি আৰম্ভ কৰিছিল যদিও সেয়া সম্ভৱ নহ’ল।\nড০ হিমন্ত বিশ্ব শৰ্মাই বিজেপিত যোগদান কৰাৰে পৰাই দলটোত নিজৰ আধিপত্য বিস্তাৰৰ গোপন যুঁজখনত সৰ্বশক্তি প্ৰয়োগ কৰি আহিছে। ‘শৰাইঘাটৰ শেষ ৰণ’ৰ আহ্বানেৰে বিজেপিৰ মেৰুকৰণ ৰাজনীতিৰ হোতা হিচাপে নিজকে প্ৰতিষ্ঠা কৰা শৰ্মাই দলটোত নিজৰ অনুগামী তথা সহযোগীৰ সংখ্যাও বৃদ্ধি কৰিবলৈ সক্ষম হৈছে।\nড০ শৰ্মাৰ সন্দৰ্ভত ৰাজনৈতিক মহলত চৰ্চিত হোৱা আটাইতকৈ তাৎপৰ্যপূৰ্ণ বিষয়টো হৈছে বিজেপিয়ে হিমন্ত বিশ্বক কিহৰ বাবে গুৰুত্ব দিছে? তেওঁৰ ব্যক্তিগত সপোন পূৰোৱাৰ বাবে নিশ্চয় নহয়, দলৰ স্থিতি মজবুত কৰিবলৈহে। কংগ্ৰেছৰ পোন্ধৰ বছৰীয়া শাসনতো ক্ষমতাৰ ৰাগীত সোঁৱে-বাঁৱে বহু প্ৰতিদ্বন্দ্বীৰ সৃষ্টি কৰাৰ দৰে বিজেপিতো সেই যাত্ৰাৰ আৰম্ভণি হোৱা নাইতো?\nমনত ৰখা ভাল, কংগ্ৰেছৰ সৈতে শেষ ৰণখনত ধৰাশায়ী হৈ বিজেপিৰ বোকোচাত উঠা ড০ শৰ্মাৰ বাবে ইয়াতো ৰাজনৈতিক যাত্ৰাৰ ট্ৰেজিক পৰিসমাপ্তি নঘটেতো?


১ ডিচেম্বৰৰ পৰা সলনি হৈছে কিছুমান নিয়ম ! আপোনাৰ পকেটতো পৰিব প্ৰভাৱ...– News18 assam\nHome » photogallery » business »আজিৰ পৰা সলনি হৈছে কিছুমান নিয়ম ! আপোনাৰ পকেটতো পৰিব ইয়াৰ প্ৰভাৱ, জানক সবিশেষ...\nনতুন মাহত এলপিজি চিলিণ্ডাৰৰ (LPG Cylinder) মূল্য সলনি হৈছে। লগতে বেংকিং (Banking) আৰু পেঞ্চন (pension) সম্পৰ্কীয় কিছুমান নিয়মো সলনি হৈছে।\n| December 01, 2021, 11:02 IST\nইউএএন-আধাৰ সংযোগ- ইপিএফঅ'য়ে ইউএএন আৰু আধাৰ সংযোগৰ সময়সীমা ৩০ নৱেম্বৰলৈ বৃদ্ধি কৰিছিল। কোৱা হৈছিল যে যদি ইউএএন-আধাৰ সময়সীমাৰ ভিতৰত সংযোগ কৰিব নোৱাৰে, পিএফ (PF) শ্বেয়াৰধাৰকৰ একাউণ্টত জমা কৰা নহ'ব। এনে অংশীদাৰসকলেও পিএফ একাউণ্টৰ পৰা প্ৰত্যাহাৰ কৰিব নোৱাৰিব।\nLPGৰ মূল্য সলনি হৈছে- চৰকাৰী তেল কোম্পানীবোৰে প্ৰতি মাহৰ প্ৰথম তাৰিখে এলপিজি চিলিণ্ডাৰৰ মূল্য পৰ্যালোচনা কৰে। ডিচেম্বৰতত এলপিজি চিলিণ্ডাৰৰ মূল্য বৃদ্ধি কৰা হৈছে আৰু নতুন মূল্য জাৰি কৰা হৈছে।\nপেঞ্চনাৰসকলৰ বাবে এই পৰিৱৰ্তন- চৰকাৰী পেঞ্চনাৰসকলৰ বাবে জীৱন প্ৰমাণপত্ৰ দাখিল কৰাৰ অন্তিম তাৰিখ আছিল ৩০ নৱেম্বৰ। সময়সীমাৰ ভিতৰত জীৱন কাৰ্ড জমা দিব নোৱাৰা চৰকাৰী পেঞ্চনাৰসকলে পেঞ্চন পোৱাত অসুবিধাৰ সন্মুখীন হ'ব পাৰে\nকিছুমান অফাৰ গৃহ ঋণত সমাপ্ত হৈছে- বহুতো বেংক আৰু বিত্তীয় প্ৰতিষ্ঠানে উৎসৱৰ বতৰত গৃহ ঋণৰ ওপৰত আগবঢ়াইছে। এই অফাৰবোৰ সুলভ সূতৰ হাৰৰ পৰা আৰম্ভ কৰি প্ৰচেছিং মাচুল ৰেহাই দিয়ালৈকে। যদিও বেছিভাগ বেঙ্ক অফাৰ ৩১ ডিচেম্বৰ, ২০২১ লৈকে কাৰ্যকৰী হৈ আছে, এলআইচি হাউচিং ফাইনেন্স অফাৰ নৱেম্বৰ মাহত সমাপ্ত হৈছে। কোম্পানীটোৱে যোগ্য গ্ৰাহকসকলক ২ কোটি টকালৈকে ঋণৰ ওপৰত ৬.৬৬ শতাংশ হাৰত গৃহ ঋণ আগবঢ়াইছে, যি ৩০ নৱেম্বৰত সমাপ্ত হৈছে।


IND vs NZ Ruturaj Gaikwad Venkatesh Iyer Harshal Patel5IPL performers who are likely to be called up for New Zealand T20Is -Team India ৰ সম্পূৰ্ণ ছবি সলনি হ'ব ! ৫ চেহেৰাৰ সৈতে বাজি খেলিব দ্ৰাবিড়ে...– News18 assam\nHome » photogallery » sports »Team India ৰ সম্পূৰ্ণ ছবি সলনি হ'ব ! ৫ চেহেৰাৰ সৈতে বাজি খেলিব নেকি প্ৰশিক্ষক ৰাহুল দ্ৰাবিড়ে ?\nTeam India ৰ সম্পূৰ্ণ ছবি সলনি হ'ব ! ৫ চেহেৰাৰ সৈতে বাজি খেলিব নেকি প্ৰশিক্ষক ৰাহুল দ্ৰাবিড়ে ?\nIndia vs New Zealand: ICC T20 World Cup সমাপ্তিৰ মাত্ৰ ৩ দিনৰ পিছতে BCCIএ দেশৰ বিভিন্ন ষ্টেডিয়ামত ৩খন টি-২০ আন্তঃৰাষ্ট্ৰীয় আৰু দুখন টেষ্টৰ বাবে নিউজিলেণ্ড (Ind Vs Nz) আয়োজন কৰিব। ভাৰত-নিউজিলেণ্ড শৃংখলাটো ভাৰতৰ বাবে এক দীঘলীয়া ছিজন আৰম্ভ হ'ব, জুন ২০২২ ত দক্ষিণ আফ্ৰিকাৰ বিৰুদ্ধে ঘৰুৱা টি-২০ আন্তৰ্জাতিক খেলৰ সৈতে সমাপ্ত হ'ব।\n| November 09, 2021, 17:02 IST\nICC T20 World Cupসমাপ্তিৰ মাত্ৰ ৩ দিনৰ পিছতে BCCIএ দেশৰ বিভিন্ন ষ্টেডিয়ামত ৩খন টি-২০ আন্তঃৰাষ্ট্ৰীয় আৰু দুখন টেষ্টৰ বাবে নিউজিলেণ্ড (Ind Vs Nz) আয়োজন কৰিব। ভাৰত-নিউজিলেণ্ড শৃংখলাটো ভাৰতৰ বাবে এক দীঘলীয়া ছিজন আৰম্ভ হ'ব, জুন ২০২২ ত দক্ষিণ আফ্ৰিকাৰ বিৰুদ্ধে ঘৰুৱা টি-২০ আন্তৰ্জাতিক খেলৰ সৈতে সমাপ্ত হ'ব। ভাৰত আৰু নিউজিলেণ্ডৰ মাজৰ শৃংখলাটো ২০২১ চনৰ ১৭ নৱেম্বৰত আৰম্ভ হ'ব।(PIC: AP)\nবেটিং কিংবদন্তী বিৰাট কোহলী , পেচাৰ যশপ্ৰীত বুমৰাহ , কে এল ৰাহুল , মহম্মদ ছামী, ৰবিচন্দ্ৰন অশ্বিন, ঋষভ পন্ত আৰু ৰবীন্দ্ৰ জাদেজাক বিশ্ৰাম দিব পাৰে কিয়নো এই সকলো খেলুৱৈয়ে দীৰ্ঘদিন ধৰি ক্ৰিকেট খেলি আছে আৰু যথেষ্ট ভাগৰুৱা। এই কিংবদন্তী খেলুৱৈসকলৰ অনুপস্থিতিত, কিছুমান যুৱ মুখক টীম ইণ্ডিয়াৰ মুখ্য প্ৰশিক্ষক ৰাহুল দ্ৰাবিড়ে সুযোগ দিব পাৰে। বিশেষকৈ আই পি এলত সুন্দৰ প্ৰদৰ্শন কৰা খেলুৱৈসকলৰ সুযোগ পোৱাৰ অধিক সম্ভাৱনা আছে। (PIC: AFP)\nৰিতুৰাজ গায়কৱাড়ঃ আই পি এল ২০২১ অৰেঞ্জ কেপ বিজয়ী ৰিতুৰাজ গায়কৱাড় ৰাষ্ট্ৰীয় দললৈ উভতি আহিবলৈ সাজু হৈছে। তেওঁ ১৬ খন খেলত ৬৩৫ ৰাণ সংগ্ৰহ কৰি আই পি এলৰ ১৪ তম ছিজনত অৰেঞ্জ কেপ জয় কৰে। তেওঁ এই ছিজনত সকলো আই পি এল খেল খেলিছিল। ৰিতুৰাজে বৰ্তমান আই পি এলৰ পিছত চয়দ মুস্তাক আলী ট্ৰফীত খেলি আছে। ইয়াতো, নিৰ্বাচকসকলে আকৰ্ষিত হয়। (PIC: AP)\nভেঙ্কটেশ আয়াৰ: আই পি এল ২০২১ ৰ ইউএই পৰ্যায় অন্বেষণ কৰা ভেঙ্কটেশ আয়াৰ ভাৰতৰ সৰ্বাংগীন সমস্যাৰ প্ৰতিক্ৰিয়া হিচাপে ওলাই আহিব পাৰে কিয়নো হাৰ্দিক পাণ্ডিয়াই বলিং আৰম্ভ কৰাৰ পিছৰে পৰা বলত বিশেষ অৱদান আগবঢ়োৱা নাই। আই পি এলত অভিষেকত কলকাতা নাইট ৰাইডাৰ্ছৰ হৈ শিৰোনাম দখল কৰা আয়াৰে ৩৭০ ৰাণ সংগ্ৰহ কৰে আৰু লগতে ৩ জন বেটছমেনক আউট কৰে। এনে পৰিস্থিতিত আয়াৰ এক দীৰ্ঘম্যাদী সম্ভাৱনা হ'ব পাৰে। ক্ৰিকবাজৰ মতে, তেওঁ দক্ষিণ আফ্ৰিকা ভ্ৰমণৰ বাবে নামাকৰণ কৰা খেলুৱৈসকলৰ ভিতৰতো আছে। আয়াৰ চয়দ মুস্তাক আলী ট্ৰফীটো চমৎকাৰ খেল দেখুৱাইছে। (PIC: PTI)\nহৰ্ষল পেটেলঃ হৰ্ষল পেটেলে আই পি এল ২০২১ৰ প্ৰথম পৰ্যায়ত সৰ্বাধিক উইকেট সংগ্ৰহকাৰী হিচাপে আত্মপ্ৰকাশ কৰাৰ পিছতো হৰ্ষল পেটেলে শ্ৰীলংকা ভ্ৰমণৰ বাবে দলত স্থান হেৰুৱাই আচৰিত হৈছিল। সোঁহাতৰ পেচাৰে ইউ.এ.ই. লেগত নিজৰ ফৰ্ম অব্যাহত ৰাখিছিল আৰু মুঠ ৩২ টা উইকেট লৈ বেঙুনীয়া কেপ জিকিছিল। হৰ্ষলে ঘৰুৱা শৃংখলাৰ বাবে জ্যেষ্ঠ দ্ৰুত বলাৰসকলক বিশ্ৰাম দিয়াৰ সম্ভাৱনাৰে তেওঁৰ প্ৰথম ভাৰত কল-আপৰ বাবে সাজু হৈছে। তেওঁ এজন দ্ৰুত বলাৰ অলৰাউণ্ডাৰ আৰু হাৰিয়ানাৰ হৈও ইনিংছ আৰম্ভ কৰে। তেওঁ বেটেৰে গুৰুত্বপূৰ্ণ অৱদান আগবঢ়াব পাৰে। (PIC: PTI)\nআবেশ খানঃ আবেশ খান দীৰ্ঘদিন ধৰি নেট বলাৰ হিচাপে ৰাষ্ট্ৰীয় দলৰ অংশ হৈ আহিছে আৰু শীঘ্ৰেই এজন খেলুৱৈ হিচাপে দলত স্থান পাবলৈ সাজু হৈছে। তেওঁ আই পি এলৰ সৰ্বাধিক উইকেট সংগ্ৰহকাৰীসকলৰ মাজৰ এজন আছিল। তেওঁ ২৪ জন বেটছমেন আউট কৰি দ্বিতীয় স্থানত আছিল। ঘৰুৱা প্ৰতিযোগিতাখনত আবেশ খানৰ প্ৰদৰ্শনো আকৰ্ষণীয় আছিল। আবেশ বৰ্তমান চয়দ মুস্তাক আলী ট্ৰফীৰ অংশ আৰু ইয়াত ভাল খেলি আছে। (PIC: PTI)\nচেতন চাকাৰিয়াঃ বাওঁহাতৰ পেচাৰ চেতন চাকাৰিয়াই আই পি এলত ৰাজস্থান ৰয়েলছৰ হৈ খেলিছে। তেওঁ পঞ্জাৱ কিংছৰ বিৰুদ্ধে আই পি এলত আত্মপ্ৰকাশ কৰিছিল । চাকাৰিয়াই অভিষেক মেচখনত মুঠ তিনিটা উইকেট লৈ যথেষ্ট প্ৰশংসা লাভ কৰিছিল। চাৰি অভাৰৰ কোটাত ৩১ ৰাণ দি কে এল ৰাহুল আৰু মায়াংক আগৰৱালাকে ধৰি তিনিজন পঞ্জাৱ কিংছ খেলুৱৈক পেভিলিয়নলৈ পথ প্ৰদৰ্শন কৰা হয়। চাকাৰিয়াই ১৪ খন আই পি এল মেচত ১৪ টা উইকেট দখল কৰিছে কিন্তু তেওঁৰ প্ৰদৰ্শনেৰে শিৰোনাম দখল কৰিছে। (PIC: AFP)


‘ডিজিজ এক্স’ : কৰ’নাৰ পাছত বিশ্বলৈ আফ্ৰিকান ভাইৰাছৰ ভাবুকি! - Prag News\nHomeৰাষ্ট্ৰীয়‘ডিজিজ এক্স’ : কৰ’নাৰ পাছত বিশ্বলৈ আফ্ৰিকান ভাইৰাছৰ ভাবুকি!\nPrevious articleদেশে দেশে চীনৰ জাল! কাবুলত বন্দী ১০ চীনা চোৰাংচোৱা, প্ৰত্যৰ্পন\nNext articleআয়কৰৰ জালত ৰবাৰ্ট ভাদ্ৰা! গ্ৰহণ কৰিলে জবানবন্দী


পেট-ভাতুৰ কথা - ৱিকিউৎস\n←নোমল আৰু সোণপাহী\n1916পেট-ভাতুৰ কথালক্ষ্মীনাথ বেজবৰুৱা\nককা৷ -“ আজি তোক মই সাধু নকওঁ বুলিছোঁ৷ ”\nনাতি৷ -“কিয়?কিয় ককাদেউতা?”\nককা৷ -“তই সেই নাৰিকলৰ লাড়ুটো পাই অকলৈ টপ্‌কৰে মুখত সুমাই থলি,তোৰ ভনীয়েৰে অকমান খুজিছিল তই নিদিলি৷ এইটো কিবা ভাল কথা হ’ল নে? আপোন-পেটীয়া স্বভাৱ বৰ বেয়া৷ অলপ বস্তু পালেও তোৰ সৰু ভনীয়েৰক তাৰ ভাগ দি খাব পায়৷ ”\nনাতি৷ -“আজিৰপৰা মই তেনে নকৰোঁ৷ আজি মোৰ দোষ হৈছে৷ ”\nককা৷ -“বেছ কথা;শুনি মই সন্তোষ পাইছোঁ৷ শুন তেন্তে সাধু কওঁ”-\nকোনো এক দেশত এজন ৰজা আছিল৷ ৰজাজনৰ এটি ল’ৰা আছিল;আৰু তেওঁৰ মন্ত্ৰীজনৰো এটি ল’ৰা আছিল৷ সৰুকালৰেপৰা ৰজাৰ ল’ৰাৰ লগত মন্ত্ৰীৰ লৰাৰ বৰ মিল আছিল;আৰু দুয়োজনে সখি বন্ধাইছিল৷ তেওঁলোকৰ মাজত এনে বন্ধুভাৱ হৈছিল যে দুয়ো কেতিয়াও এৰাএৰি নহৈছিল৷ খোৱা-বোৱা আদি কামবিলাক দুয়োজনৰে একেলেগে চলিছিল৷ যেতিয়া তেওঁলোক ডাঙৰ হ’ল,লেখা-পঢ়া শিকি তেওঁলোকৰ বুদ্ধি চোকা হ’ল তেতিয়া দুয়োজনৰ মনত দেশ চাই ফুৰিবৰ ইচ্ছা জন্মিল৷ বাপেক-মাকে এই কথাৰ গম পালে তেওঁলোকৰ ইচ্ছা পূৰ্ণ নোহোৱাৰ ভয়ত দুয়োজনে মনে মনে বাপেক-মাকে বাতৰি নোপোৱাকৈ এদিনাখন ৰাতি পলাই গ’ল৷ ৰজাই আৰু মন্ত্ৰীয়ে পাছ দিনা পুতেকহঁতক দেখা নাপাই বৰকৈ বিচাৰ-খোচাৰ কৰিলে,কিন্তু কোনো ঠাইতে তেওঁলোকৰ বাতৰি নেপালে৷ শেষত ৰজা আৰু মন্ত্ৰী দুয়ো অসন্তোষ মনেৰে থাকিল৷ সিফালে দুয়োজন সখিয়েকে অনেক ঠাই ফুৰি ফুৰি এক ৰজাৰ নগৰত ওলালগৈ৷ সেইদিনা ৰাতি সেই ৰজাৰ ঘৰত থাকিবলৈ মন কৰি গধূলি সময়ত দুয়ো ৰজাৰ ঘৰ পালেগৈ৷ ৰজাঘৰৰ মানুহেও গধূলিৰ অতিথি দেখি তেওঁলোকক সোধ-পোছ কৰিলে৷ তেওঁলোকেও, “বহুত ঠাই ফুৰি আমাৰ ভাগৰ লাগিছে,আজি ৰাতিটো ইয়াতে পৰি থাকোঁ”বুলি ক’লে৷ ৰজাঘৰৰ মানুহে তেওঁলোকক তেতিয়াই বঢ়িয়াকৈ খোৱা-শোৱা আদিৰ দিহা কৰি দিলে৷ তেওঁলোকে মহা আনন্দেৰে খাই-বৈ ৰজাৰ ঘৰতে শুই থাকিল৷\nৰাতি দুয়োজনৰ টোপনি আহিল৷ কিছুমান সময়ৰ মূৰত ৰজাৰ ল’ৰাই সাৰ পালে৷ সাৰ পাই,সেইদিনা ৰজাৰ ঘৰত নিজৰ ঘৰৰ দৰে খাবলৈ শুবলৈ পাই ৰজাৰ ল’ৰাই মনৰ আনন্দত এটা ৰাগ দিলে৷ যদিও তেওঁলোক দুজনে সোনকালে খাই-বৈ শুই সাৰ পালে কিন্তু ৰজাঘৰৰ মানুহে সেই সময়ত খাই-বৈ উঠিছিল হে৷ ৰজাৰ পুতেকৰ ৰাগটো শুনি ৰজাঘৰীয়া সকলোৱে হৰ্ষ পালে;কাৰণ ৰজাৰ পুতেকে ইমান সুৰীয়াকৈ ৰাগ দিছিল যে,এনে শুৱলা সুৰীয়া ৰাগ তেওঁলোকে আৰু আগেয়ে কেতিয়াও শুনা নাছিল৷ ৰজাৰ এজনী গাভৰু ছোৱালী আছিল৷ ৰাগটিয়ে সেই ছোৱালীজনীৰ মনটো হে সৰহকৈ বিন্ধিলে৷ ছোৱালীজনী ৰাগ শুনি ইমান মোহিত হৈছিল যে,তেওঁ লাজকাজ এৰি,সেই ৰাগ দিয়া অতিথি ডেকাজনৰ লগত তেওঁক বিয়া দিব লাগিব বুলি মাকক ক’লে আৰু নিদিলে আত্মঘাতী হব বুলি ক’লে৷ মাকে জীয়েকৰ কথা শুনি অসন্তোষ মনেৰে বুজাবলৈ ধৰিলে,-“আই!তুমি ৰজাৰ জীয়াৰী হৈ অচিনাকি মানুহৰ লগত বিয়া সোমাব খোজা,ই বৰ বেজাৰৰ কথা৷ অতিথিৰ জাতি-কুলৰ ঠিক নাই,স্বভাৱ-চৰিত্ৰৰ বিষয়ে আমি একো নেজানো,এনে থলত যদি আমি তোমাক সেই আলহীলৈ বিয়া দিওঁ তেন্তে নো লোকে আমাক কি বুলিব?এতেকে তুমি তেনে কথা নকবা৷ ”কিন্তু জীয়েকে মাকৰ বুজনি নুশুনিলে৷ জীয়েকে ক’লে যে তেওঁক আলহীলৈ বিয়া নিদিলে তেওঁ প্ৰাণ এৰিব৷ মাকে জীয়েকৰ কথাত বিবুধি হৈ ৰজাৰ আগত সেই কথা ক’লেহি৷ ৰজায়ো মনত বেয়া পাই,জীয়েকক মতাই নি ক’ত বুজাবলৈ ধৰিলে,কিন্তু জীয়েকে সেই বুজনিও নমনাত পৰিল৷ অন্তত ৰজাই-ৰাণীয়ে একো উপায় নাপাই আলহীলৈকে জীয়েকক বিয়া দিবলৈ সন্মত হৈ জীয়েকক ক’লে, “আই অ’ যি থাকে কপালত,তোৰ কথামতে আলহীৰ লগতে তোক বিয়া দিম,আজি ৰাতি শুই থাকগৈ৷ ”এইবিলাক গোলমালৰ পিছত তিনিওজনাই নিজ নিজ ঠাইত শুলেগৈ,কিন্তু সেই ৰাতি এজনৰো টোপনি নাহিল৷ তিনিওজনাই এইবিলাক কথা ভাবি-চিন্তি থাকোতেই ৰাতি পুৱাল৷ ৰাতিপুৱা সকলো নিজ নিজ শোৱাপাটি এৰি উঠি আহিল৷ আলহীজোৰা ৰাতিপুৱা কোনোবা ফালে গুচি যায় বুলি সিহঁতক ৰাখিবৰ নিমিত্তে ৰজাইবান্দী এজনীক মাতি আনি ক’লে “আজি ৰাতি আমাৰ আলহী দুজনৰ কোনজনে ৰাগ দিছিল সেইজনক মাতি আন৷ ”ৰজাৰ আদেশ শুনি বান্দীজনী আলহী থকা ঘৰলৈ গ’ল৷ সিফালে মন্ত্ৰীৰ ল’ৰা শোৱাপাটী এৰি উঠি আহিছে,ৰজাৰ ল’ৰা উঠাই নাই৷ এনেতে বান্দীজনীয়ে মন্ত্ৰীৰ ল’ৰাক সুধিলে, “আজি ৰাতি কোনজনে ৰাগ দিছিলা?ৰজাই মোক তেওঁক নিবলৈ কৈছে,সোনকালে ওলোৱাঁ৷ ”মন্ত্ৰীৰ ল’ৰাই ভাবিলে,ৰজাই যদি ৰাগ দিয়া বাবে কিবা জগৰ ধৰিব খোজে,তেন্তে আজলা ৰজাৰ ল’ৰাই কিবা বেবেৰিবাং লগাই জগৰত হে পৰিব পাৰে,এতেকে পাৰোঁ যদি মই নিজৰ গাতে দায় লৈ কৈ-মেলি সাৰি আহোঁ;আৰু নোৱাৰোঁ যদি তেওঁৰ হকে ময়েই বিপদত পৰোঁ,তেঁৱেই ভালে-কুশলে থাকি ৰাজ্যলৈ উভতি যাওক৷ ইয়াকে ভাবি,ৰাগ দিয়া মানুহজন ময়ে বুলি গাত লৈ মন্ত্ৰীৰ ল’ৰা বান্দীজনীৰ লগত ৰজাৰ ঘৰৰ ভিতৰলৈ গ’ল৷ মন্ত্ৰীৰ ল’ৰাক ৰজাৰ আগত শোধাই দিয়া হ’লত ৰজাই তেওঁক সুধিলে, “আজি ৰাতি তুমি ৰাগ দিছিলা নে?”মন্ত্ৰীৰ ল’ৰাই উত্তৰ দিলে, “হয় স্বৰ্গদেও৷ ” উত্তৰ শুনি ৰজাই এডোখনৰ ভাল ঠাই দেখুৱাই ক’লে, “তুমি মোৰ দোচোৰা আদেশ নুশুনালৈকে এই ঠাইতে বহি থাকাঁ৷ ”মন্ত্ৰীৰ ল’ৰায়ো ঈশ্বৰক চিন্তি ৰজাই দেখুওৱা ঠাইখিনিতে বহি থাকিল৷\nইফালে ৰজাৰ ল’ৰাই টোপনিৰপৰা সাৰ পাই দেখে যে,তেওঁৰ সখিয়েক ওচৰত নাই৷ সখিয়েকক নেদেখি তেওঁ বিচূৰ্ত্তি হ’ল৷ নানাৰকম শোক,দুখ ভাবনাই তেওঁৰ মন খলক লগালে৷ ৰজাৰ ল’ৰাই ভাবিবলৈ ধৰিলে,আজি ইমান দিন সখিৰ ওপৰত নিৰ্ভৰ কৰিয়েই মহাসুক কটালোঁ;এতিয়া সখিয়ে মোক এনে বিপদত পেলাই নো মোক এৰি ক’লৈ গ’ল?আৰু মইনো এতিয়া অকলৈ ক’লৈ যাওঁ,ক’ত থাকোঁ?ঈশ্বৰেনো মোক বিপদত পেলাবলৈ হে এই বিদেশলৈ লৈ আহিছিল নে কি? এইবিলাক কথা ভাবি-চিন্তি তেওঁ ৰজাৰ ঘৰৰপৰা বাহিৰ ওলাল,আৰু গোটেই নগৰতে সখিয়েকক বিচাৰি ফুৰিবলৈ ধৰিলে৷ দিনৰ দিনটো ভাত-পানী এৰি ৰজাৰ ল’ৰাই সখিয়েকক বিচাৰি ক’তো নেপাই শেহত গধূলি বেলিকা সেই ৰজাৰ নগৰৰে এজন সাউদৰ ঘৰত ওলালগৈ৷ সাউদে গধূলি পৰত তেওঁক অহা দেখি ক’ৰপৰা আহিছে সুধিলে৷ ৰজাৰ ল’ৰাই “মই অকলশৰীয়া মানুহ,মোৰ ঘৰ-দুৱাৰৰ ঠিক নাই,য’তে পাও ত’তে থাকো”বুলি মিছাকৈয়ে চিনাকি দিলে৷ তেতিয়া সাউদে সুধিলে, “যদি তোমাৰ ঘৰ-দুৱাৰৰ ঠিক নাই,তেনেহলে ময়ে ৰাখোঁ,মোৰ ইয়াতে থাকা৷ ”ৰজাৰ ল’ৰায়ো “ৰাখিলে থাকিবও পাৰোঁ”বুলি ক’লে৷ তেতিয়া সাউদে ক’লে, “তুমি থাকোঁ বুলিছা হয় কিন্তু মই ভাল বন্দৱস্ত নকৰাকৈ মানুহ নাৰাখো৷ ”সাউদৰ কথা শুনি ৰজাৰ ল’ৰাই ক’লে, “বাৰুকি বন্দৱস্ত কৰে কৰক৷ ”সাউদে ক’লে, “মোৰ অন্য বন্দৱস্ত নাই,মাত্ৰ কোনো মানুহ মোৰ ঘৰত থাকো বুলি পিছত নথকা হ’লে মই তাৰ নাকে-কাণে লোৰ শলা মাৰি আমাৰ ৰজাঘৰৰ পোতাশালত তাক পেলাই থওঁ৷ যেয়ে ইয়ালৈ আগ বাঢ়িব পাৰে মই তাক হে ৰাখোঁ আৰু সেইটো গাত নললে মই তাক নাৰাখোঁ৷ ”ৰজাৰ ল’ৰায়ো আগ পাছ নুগুণি তাতে সন্মত হ’ল আৰু সেই দিনা খাই-বৈ ৰজাৰ ল’ৰা সেই সাউদৰ ঘৰতে থাকিল৷\nইফালে ৰজাই লৰালৰিকৈ বিয়াৰ কাৰবাৰৰ নিমিত্তে মানুহ লগাই দিলে৷ মন্ত্ৰীৰ ল’ৰাই জগৰৰ ভয়ত ঈশ্বৰক সুমৰি বহি আছে৷ গধূলি হ’লত নিয়মমতে ৰজাই জীয়েকক মন্ত্ৰীৰ ল’ৰাৰ লগত বিয়া দিলে আৰু জীয়েক-জোঁৱায়েক থাকিবলৈ ৰজাৰ ঘৰৰপৰা অলপ দূৰত এটি ঘৰ দিলে৷ তেওঁলোকেও তাতে থাকি সুখেৰে দিন কটাবলৈ ধৰিলে৷\nইফালে ৰাতিপুৱাতে সাউদে তেওঁৰ আন আন চাকৰবোৰৰ লগত ৰজাৰ ল’ৰাকো বন কৰিবলৈ পঠাই দিলে৷ ৰজাৰ ল’ৰাই সৰুৰেপৰা পৰৰ ওপৰত খাই-লৈ আছিল,তেওঁৰ সুখীয়া দেহা,কি বন কৰিব?আকৌ বন কৰিব নোৱাৰিলে সাউৰৰ গালি-শপনিও খাব লাগে৷ বন কৰিব নোৱাৰোঁ বুলিলেও সাউদে নেৰে৷ গতিকে তেওঁ নিৰুপায় অৱস্থাত পৰি কোনোমতে চাৰি দিনমান দুখে-কষ্টে কটালে৷ পিছত আৰু দেহেৰে নটা হ’লত এদিন গধূলি তেওঁ সাউদক ক’লে, “দেউতা মই আৰু আপোনাৰ ঘৰত থাকিব নোৱাৰোঁ,মোৰ আগৰপৰা বন কৰা অভ্যাস নাছিল৷ অনুগ্ৰহ কৰি মোক কালিৰপৰা বিদায় দিয়ক৷ ” এই কথা শুনি সাউদে খঙতে জ্বলি উঠি ক’লে, “মই আগেয়ে তোৰ আগত কৈছোঁ,যি মানুহে আগেয়ে মোৰ ঘৰত থাকোঁ বুলি শেহত নথকা হয়,মই তাৰ নাকে-কাণে লোৰ শলা মাৰি আমাৰ ৰজাৰ পোতাশালত থওঁ৷ এতিয়া তয়ো তাৰ ভাগ পাবি৷ ”ৰজাৰ ল’ৰাই ক’লে, “মোক দোছোৱা কৰি কাটিলেও মই আৰু বন কৰিব নোৱাৰোঁ৷ ”সাউদে ক’লে, “বাৰু তেন্তে!” এই বুলি সেই ৰাতিটো গ’লত,পাছদিনা ৰাতিপুৱা সাউদে ৰজাৰ ল’ৰাক লগত লৈ ৰজাৰ ঘৰলৈ গ’ল;আদি-অন্ত সকলোখিনি কৈ দিয়াত সিহঁতৰ বন্দৱস্ত মতে ৰজাই ৰজাৰ ল’ৰাৰ নাকে-কাণে লোৰ শলা মৰাই পোতাশালত থৈ দিয়ালে৷ সাউদ ঘৰলৈ গুচি আহিল৷ ৰজাৰ ল’ৰাই অসহ্য যন্ত্ৰণা ভোগ কৰি দিন কটাবলৈ ধৰিলে৷ কেইদিনমানৰ মূৰত এদিন ৰজাৰ ল’ৰাই ৰাতি শুই নিজৰ সুখ-দুখৰ কথাবিলাক মনত ভাবি থাকোঁতে,তেওঁৰ মনত এটা কিবা ভাব ওলাই আকৌ পূৰ্ব্বৰ নিচিনা সুললিত মাতেৰে ৰাগ দিলে৷ সেই ৰাগটি আকৌ ৰজাৰ জীয়েকৰ কাণত পৰিলগৈ৷ ৰজাৰ জীয়েকে এই ৰাগ শুনি মনে মনে ভাবিবলৈ ধৰিলে, “মোৰ কি দুৰ্কপাল!মই যি ৰাগত মোহ গৈ পিতৃ-মাতৃৰ বিৰোধী হৈ আলহীৰ লগত বিয়া সোমালোঁ এতিয়া দেখোঁ সেই ৰাগটো আকৌ পোতাশালৰ ফালে হে শুনিবলৈ পাওঁ৷ ঈশ্বৰে নো মোক কি ছল কৰিলে!” এইবিলাক কথা ভাবি-চিন্তি তেওঁ একো ঠিক কৰিব নোৱাৰি শেহত ইয়াৰ ভালকৈ ওৰ লবৰ নিমিত্তে তেওঁৰ গিৰিয়েকক সুধিলে-“আপোনাৰ লগত যে পিতাই মোক বিয়া দিলে মই ইয়াৰ কাৰণ একো বুজিব নোৱাৰিলোঁ৷ আপুনি দেখোঁ আমাৰ অচিনাকি মানুহ;পিছে পিতাই বা মোক আপোনাৰে সতে কিয় বিয়া দিলে,আপুনিয়েই বা মোক কেনেকৈ বিয়া কৰিবলৈ পালে,মোৰ আগত এই কথাৰ আঁতি-গুৰি আজি ভাঙি কওকচোন?”\nতেতিয়া মন্ত্ৰীৰ ল’ৰাই ক’লে, “যিদিনাখন ৰাতি আমি তোমালোকৰ ঘৰত আলহী হৈ আছিলোঁ,সেইদিনা ৰাতি মই এটা ৰাগ দিছিলোঁ৷ ৰাতিপুৱা উঠি দেখোঁ তোমালোকৰ বান্দী এজনীয়ে,ৰাতি ৰাগ দিয়া মানুহজন বিচাৰি আহিছে৷ মই তাইৰ আগত সৈ কঢ়াত মোক তাই নি ৰজাৰ আগত ভেঁটাই দিলে৷ তাৰ পিছত ৰজাই তোমাক মোৰ লগত বিয়া দিলে৷ মই এইখিনিকে মাথোন জানো৷ ”\nতেতিয়া ৰজাৰ জীয়েকে ক’লে, “তেনেহলে তুমি মোক ছল কৰি হে বিয়া ক’ৰালা!”মন্ত্ৰীৰ ল’ৰাই সুধিলে, “মই তোমাক কি ছল কৰিলোঁ?”ৰজাৰ জীয়েকে ক’লে, “আমি সেইদিনা যিজন মানুহৰ ৰাগ শুনিছিলোঁ,সেই মানুহজনৰ ৰাগ দেখোন আজি আকৌ পোতাশালৰ ফালে হে শুনিবলৈ পালোঁ৷ সিদিনাখনৰ ৰাগৰে সৈতে দেখোন আপোনাৰ মাত নিমিলে?”\nমন্ত্ৰীৰ ল’ৰাই কোনো ৰকমে ৰজাৰ জীয়েকৰ কথাত সাৰিব নোৱাৰি শেহত সকলো কথা সৈ কাঢ়ি তেওঁক ভাঙি ক’লে৷ সেই কথা শুনি ৰজাৰ জীয়েকৰ মনত বৰ অসন্তোষ লাগিল৷ মন্ত্ৰীৰ ল’ৰাই ৰজাৰ জীয়েকৰ অসন্তোষ দেখি তেওঁক অসন্তোষ কৰিবলৈ হাক দিলে আৰু তেওঁৰ সকলো দুখ-বেজাৰ গুচাব বুলি প্ৰতিজ্ঞা কৰিলে৷\nপাছদিনা ৰাতি পুৱালত মন্ত্ৰীৰ ল’ৰাই শোৱাপাটীৰপৰা হাত-মুখ ধুই,পোতাশালত ৰাগ দিয়া মানুহজন নো তেওঁৰ সখিয়েক হয় নে নহয় চাবলৈ গ’ল৷ গৈ দেখে যে সেইজন তেওঁৰ সখিয়েকজনেই হয়৷ মন্ত্ৰীৰ পুতেকে তাৰপৰা উভতি আহি বাহিৰে বাহিৰে শহুৰেকৰ ওচৰলৈ গ’ল আৰু শহুৰেকক নমস্কাৰ কৰি তেওঁক এটা লগুৱা লাগে বুলি ক’লে৷ ৰজাই জোঁৱায়েকৰ কথা শুনি, “কোনটো মানুহ তোমাক লাগে নিয়া”বুলি কোৱাত মন্ত্ৰীৰ ল’ৰাই “এটা পোতাশালৰ বন্দী হে মোক লাগে”বুলি ক’লে৷ তেতিয়া ৰজাই পোতাশালৰ গৰাকীজনক মতাই আনি জোঁৱায়েকক লগত দি ক’লে, “এওঁ যিজন বন্দী আনিব খোজে সেইজনকে মোকোলাই দিবা৷ ”ৰজাৰ আদেশমতে পোতাশাললৈ গৈ মন্ত্ৰীৰ ল’ৰাই সখিয়েকক পোতাশালৰপৰা মোকলাই ঘৰলৈ লৈ আহিল৷\nঘৰ পাই ৰজাৰ ল’ৰাৰ মুখৰপৰা তেওঁলোকে তেওঁৰ দুখৰ কথা শুনি তিনিওজনে কান্দিবলৈ ধৰিলে৷ তাৰ পিছত তেওঁলোকৰ কথা-বতৰা শেষ কৰি ৰজাৰ জীয়েকে ভাত-পানীৰ দিহা কৰিলে,আৰু তিনিওজনে খাই-বৈ উঠিল৷\nএতিয়া মন্ত্ৰীৰ ল’ৰাই ৰজাৰ পুতেকৰ লগত ৰজাৰ জীয়েকৰ তিৰী-মুনিহৰ সম্বন্ধ লগাই দি সখিয়েকৰ শত্ৰু সাউদক এশিকা দি সখিয়েকৰ প্ৰতিশোধ লবলৈ তেওঁলোকৰ ওচৰত বিদায় লৈ ওলাই গ’ল৷\nযিজন সাউদে ৰজাৰ ল’ৰাক দুৰ্গতি কৰি পোতাশালত থৈছিল সেই সাউদৰ ঘৰতে মন্ত্ৰীৰ ল’ৰাও গধূলি বেলিকা ওলালগৈ৷ সাউদে তেওঁক দেখা পাই অহাৰ কাৰণ সুধিলে৷ মন্ত্ৰীৰ লৰায়ো “ফুৰি ফুৰি গধূলি হোৱাত আলহী চাপিলোঁ”বুলি ক’লে৷ তাৰ পিছত সাউদে তেওঁৰ আঁতিগুৰি সোধাত,চতুৰ মন্ত্ৰীৰ ল’ৰাই লাহেকৈ ক’লে, “সৰু কালতে মোৰ আই-বোপাই মৰিল৷ যেতিয়া মোৰ আই মৰে,তেতিয়া মই পিয়াহ-খোৱা৷ মোৰ আই মৰাত মোক ডাঙৰ কৰিবলৈ কোনো নোহোৱাত আমাৰ গাঁৱৰ এঘৰ মানুহে মোক প্ৰতিপাল কৰিবলৈ নিছিল৷ মই পিয়াহ-খোৱা,তেওঁলোকে মোক ক’ৰপৰা পিয়াহ দিব?পিয়াহৰ সলনি তেওঁলোকে মোক ভাতকে দবলৈ ধৰিলে৷ তাতে মোৰ দুদ-মৰকীয়া লাগি মই ভাত সৰহকৈ খাবলৈ ধৰাত মোৰ পেটটো টেকেলিৰ দৰে ওলাল৷ সেইদেখি মানুহে মোক পেট-ভাতু বুলি মাতিবলৈ ধৰিলে৷ আজি পৰ্য্যন্ত মোৰ সেই নামেই থাকিল৷ মই এতিয়া ডাঙৰ হোৱাত মোক প্ৰতিপাল কৰা মানুহঘৰে সৈতে মোৰ দন্দ-হাই লাগিবলৈ ধৰিলে৷ তাতে তেওঁলোকে আমনি পাই মোক মাৰি-কিলাই খেদি দিলে৷ ময়ো মনৰ বেজাৰত দেশ চাওঁ বুলি গুচি আহিলোঁ৷ আজি আপোনাৰ ইয়াতে ঈশ্বৰে ঠেকালে৷ মই এইদৰে ফুৰি থাকিম বুলিয়েই মনত ভাবিছোঁ,আৰু সুবিধা পালে কোনোবাই ৰাখিলে থাকিবও পাৰোঁ৷ ”\nথকাৰ কথা শুনি সাউদে মাত লগালে, “বোপাই,থাক যদি ময়ে ৰাখিব পাৰোঁ৷ ”পেট-ভাতুৱে উত্তৰ দিলে, “ভাল;য’তে ত’তে চুচৰি-বাগৰি ফুৰাতকৈ একেঘৰতে থাকিব পাৰিলে ময়ো বৰ্ত্তো৷ ”সাউদে ক’লে, “বোপাই,থাকোঁ বুলি কৈছ হয়,কিন্তু এটা কথা,-যি মানুহে আগেয়ে মোৰ ইয়াত থাকোঁ বুলি শেহত নথকা হয়,মই তাৰ নাকে-কাণে লোৰ শলা মাৰি আমাৰ ৰজাঘৰৰ পোতাশালত থওঁ৷ ”পেট-ভাতুৱে ক’লে, “মোৰ তেনে এটা দস্তুৰ আছে;অৰ্থাৎ যি মানুহে মোক ৰাখোঁ বুলি শেহত নৰখা হয়,তেওঁকো নাকে কাণে লোৰ শলা মাৰি যেন ৰজাৰ পোতাশালতে থব পাৰোঁ তেনেকুৱা এটা বন্দৱস্ত লগাই হে থাকোঁ৷ ” এইদৰে কোৱামেলা কৰি সেই ৰাতিয়েই দুয়ো বন্দৱস্ত কৰি ৰখা আৰু থকাৰ ঠিক কৰিলে৷\nপাছদিনা ৰাতিপুৱা সকলো মানুহ উঠিল৷ সাউদে আন আন চাকৰৰ লগত পেট-ভাতুকো বন কৰাবলৈ লৈ গ’ল৷ পেট-ভাতুৱে ইমান উৎসাহেৰে বন কৰিবলৈ ধৰিলে যে,সাউদৰ আন চাকৰবিলাকে তাক কোনো বনতে বলে নোৱাৰা হ’ল৷ আন চাকৰবিলাকক গৰাকীয়ে বন পাচিলে হে কৰে,কিন্তু পেট-ভাতুৰ হ’লে সেইটো নহয়,গৰাকীয়ে নাপাচিলেও সি নিজৰ দিহামতে কামবোৰ কৰিবলৈ ধৰিলে৷ তাৰ বন দেখি সাউদৰ মনত বৰ ৰং লাগিল৷ শেহত সাউদে তাক আন চাকৰবিলাকৰ ওপৰত মুখিয়াল পাতি দিলে৷ পেট-ভাতুৱে আৰু দুগুণ উছাহেৰে কাম কৰিবলৈ ধৰিলে৷ সি চাকৰহঁত যে থান-থিতি নিদিলেই নিজেও বন কৰাত আগতকৈও বেছিকৈ কোবাল হ’ল৷ তাৰ বন আৰু উছাহ দেখি সাউদৰ পেট-ভাতু হে পেট-ভাতু হ’ল৷ গোটেইখন ঘৰকে সাউদে পেট-ভাতুক সঁপি দিলে৷ সাউদে নিজে কিবা কৰিব লাগিলেও পেট-ভাতুক নোসোধাকৈ নকৰাত পৰিল৷ আন কি পেট-ভাতুৱে সাউদৰ ঘৈণীয়েকক ভাত ৰান্ধিবলৈ শিকাবও লগাত পৰিল৷ যিদিনা ভাত ৰান্ধোতে পেট-ভাতু নাথাকে সেইদিনা সাউদৰ ভাত-আঞ্জাৰ জুতিয়েই নালাগে৷\nএইদৰে কেইদিনমান আছে,এদিন সাউদে পেট-ভাতুক ওচৰলৈ মাতি নি ক’লে, “বোপা,মই কাইলৈ বেপাৰলৈ যাম;তুমি ঘৰখন ভালকৈ চাবা৷ বিশেষকৈ বাৰীখন চিকুণাই ৰাখিবা,যেন তাত ফু মাৰি ভাত খাব পৰা হয়৷ মই ঘূৰি আহি,কোৱা কথাৰ লৰচৰ দেখিব নালাগে৷ ”পেট-ভাতুৱে সাউদৰ কথা শুনি “ভাল দেউতা”বুলি শলাগি থলে৷\nপাছদিনা ৰাতি পুৱালত সাউদ নাৱত উঠি বেপাৰলৈ গ’ল৷ ইফালে পেট-ভাতুৱে বাৰী চিকুণুৱা কামত ধুমধাম লগালে৷ চকাৰ লগাই দি বাৰীত যি শইচ-সাৰ আছিল সকলোবোৰ কটাই নৈত উটাই দিবলৈ ধৰিলে৷ ঘৰৰ মানুহে সেইবাবে তাক কিবা ক’লে সি হে আকৌ সিহঁতক ডাবি দি উঠে৷ পেট-ভাতু আগৰপৰাই সাউদৰ বিশ্বাসী চাকৰ,কিজানি সাউদে তাক সেইদৰেই কৰাবলৈ কৈ গৈছে,এইবুলি ঘৰৰ আন মানুহেও তাক হাক দিবলৈ সাহ কৰিব নোৱাৰে৷ সিফালে পেট-ভাতুৱে বাৰীত যি জাবৰ-জোঠৰ আছিল সেইবিলাক আঁতৰ কৰাই মছাই-সৰাই একেবাৰে সাউদে কোৱাতকৈও ওপৰ কৰি ফু-মাৰি ভাত খাব পৰা কৰি থলে৷\nএনেতে সিফালৰপৰা সাউদো বেপাৰ কৰি উভতি আহিল৷ আহোঁতে,নৈত উটাই দিয়া আম কঠা আদিৰ গছবিলাক সাউদে নৈত জাজী হৈ থকা লগ পাবলৈ ধৰিলে৷ সেইবিলাক দেখি সাউদৰ মনত এটা অসন্তোষৰ ভাব আহি সোমাল৷ তেওঁ ভাবিলে,মই আহোঁতে বাৰীখন চিকুণাই থবৰ নিমিত্তে পেট-ভাতুৰ আগত কৈ আহিছিলোঁ;কিজানি সিয়ে মোৰ মনৰ ভাৱ নুবুজি অন্য ৰকম কাম কৰিলে?ইত্যাদি ভাবি-চিন্তি আহোঁতে সাউদে নিজৰ ঘাট পালেহি৷ ঘাট পায়েই সাউদে নাৱৰপৰা নামি অইন ফালে চকু নিদিয়াকৈয়ে বাৰীৰ ফালে লৰ ধৰিলে৷ বাৰী পাই তেওঁ দেখিলে যে পেট-ভাতুৱে মানুহ লগাই বাৰীখন মছাব সৰাবই লাগিছে৷ সাউদে দেখিয়েই মূৰে-কপালে হাত দি বহিল৷ বহুত পৰ সাউদে তলমূৰ কৰি থাকি পেট-ভাতুক সুধিলে, “হেৰ!তই দেখোন একেবাৰে মোৰ সৰ্ব্বনাশ কৰিলি অ’?”পেট-ভাতুৱে উত্তৰ দিলে, “দেউতা,বন্দীয়ে আপুনি কোৱাৰ ওপৰ হবলৈহে প্ৰাণপণে যত্ন কৰিছোঁ৷ ”সাউদে আৰু একো উত্তৰ নিদি ঘৰলৈ আহি মনৰ বেজাৰত কাকো নমতা-নোবোলাকৈ শোৱাপাটীত পৰি থাকিল৷ পাছদিনা ৰাতিপুৱা তাৰ তলৰ বনুৱাবিলাকক ভাগে ভাগে বনলৈ পাচি দিলে৷ নিজে ঘৰত থাকি সাউদৰ ঘৈণীয়েকক ক’লে, “আই,দেউতা অনেক দিনৰ মূৰত আহি ঘৰ পাইছেহি৷ কালি গধূলি কিবা গা-মূৰৰ অসুখতে নে কি,দেখোন ভাত খোৱাও দেখা নাপালোঁ৷ এতিয়া আজি নো দেউতাক কিহেৰে ভাত খুৱাব খুজিছে বা?এই খাহীটোকে মাৰোঁ৷ ” এই বুলি কৈ সি উত্তৰলৈ বাট নেচাই খাহীটো একে কোবেই মাৰি পেলালে৷ সাউদে ইয়াতো তাক একো বুলিবলৈ বাট বিচাৰি নেপালে৷ তাৰ পাছত পেট-ভাতুৱেও,সাউদলৈ ৰন্ধা ভাত-আঞ্জাৰ জুতি দেখুৱাবলৈ ৰান্ধনীৰ পাছে পাছে ধুম-ধুপালকৈ লৰিবলৈ ধৰিলে৷\nসাউদনীয়ে পেট-ভাতুৰ দিহামতে ভাত-আঞ্জা ৰান্ধি শেষ কৰিলে৷ তাৰ পিছত সি সাউদনীয়ক মঙহ ভাজিবলৈ চৰুত তেল বহাবলৈ দিলে আৰু চৰুত তেল বহোৱাৰ পিছত,সোনকালে তেল পকি উঠিবলৈ চৰুৰ তলত ডাঙৰকৈ জুই দিবলৈ ক’লে৷ সাউদনীয়ে পেট-ভাতুৰ কথামতে কাম কৰিলে৷ যেতিয়া পেট-ভাতুৰ কথামতে কাম কৰিলে৷ যেতিয়া তেল পকি জুই উঠিব লগীয়া হ’ল,সাউদনীয়ে সুধিলে, “পেট-ভাতু,এতিয়া মঙহ বহাই দিওঁ?”পেট-ভাতুৱে ক’লে, “ৰ’বা আই ৰ’বা,তেল ভালকৈ পকা নাই৷ ” এইদৰে দুয়ো চাই আছে৷ পেট-ভাতুৱে যেতিয়া দেখিলে জুই নুঠিবৰ আৰু কোনো কাৰণ নাই,তেতিয়া সাউদনীক ক’লে, “আই এতিয়া মঙহ বহাই দিয়া৷ ”তাৰ কথামতে সাউদনীয়ে মঙহ বহাই দিয়াত ভমক্ কৰি জুই উঠি ৰান্ধনি-ঘৰৰ চালত লাগিলগৈ৷ ৰান্ধনী ওলাই লৰ মাৰিলে৷ এক মুহূৰ্ত্তৰ ভিতৰতে জুইয়ে এটাইবোৰ ঘৰ আগুৰি পেলালে৷ সাউদৰ আৰু তেওঁৰ ঘৰৰ মানুহবিলাকৰ চিঞৰ-বাখৰ লাগি পৰিল৷ মানুহবিলাকৰ কোনোৱে জুই নুমাবলৈ চেষ্টা কৰিবলৈ ধৰিলে,কোনোৱে বা বস্তুবেহানি উলিৱাত লাগিল৷ সাউদ বেবুৱা লাগি ইফালে সিফালে লৰি ফুৰিবলৈ ধৰিলে৷ সাউদৰ এটা পাঁচ বছৰীয়া ল’ৰা আছিল৷ ল’ৰাটিয়ে এই কাণ্ড দেখি ভয়তে কান্দি কান্দি বাপেকৰ পাছে পাছে লৰি ফুৰিবলৈ ধৰিলে৷ সাউদে মনৰ বেজাৰত ক’লে, “এই নষ্ট যোৱাৰ নো আজি কি হ’ল?ই কিয় এনেকৈ মোৰ পাছে পাছে লৰি ফুৰিছে?ইয়াক নো কোনেও কোবাই মাৰিব নোৱাৰে নে?”সাউদৰ কথা শুনি পেট-ভাতুৱে টপৰ্ ক’ৰে মাত লগালে, “মই হেন বন্দী থাকোঁতে দেউতাৰ এনে দুখ লাগিব নে৷ মই তেনেহলে কেলেই বা দেউতাৰ ঘৰত আছোঁ৷ ” এই বুলিয়েই সি টাঙোন এডা আনি ল’ৰাটো কোবাই মাৰিলে৷ পেট-ভাতুৱে এইদৰে সাউদৰ কৰিবলগীয়া সকলোখিনি কৰিলে৷ পেট-ভাতুক আৰু ৰখা হ’লে আগলৈকো সি এনেকুৱা অনিষ্ট হে কৰি থাকিব,এই বুলি ভাবি সাউদে পেট-ভাতুক বিদায় দিলে৷\nপেট-ভাতুৱে তেওঁলোকৰ বন্দৱস্তমতে ৰজাৰ আগত গোচৰ দিলেগৈ৷ ৰজাই সাউদক ধৰাই নি সোধাত সাউদে পেট-ভাতুৰ অত্যাচাৰৰ কথাবিলাক বৰ্ণাই ৰজাৰ আগত ক’লে৷ পেট-ভাতুৱে ক’লে, “স্বৰ্গদেউ,তেওঁৰ কোৱা কথাৰ বাহিৰে চুলি এডালৰ ইফাল-সিফাল মই কৰা নাই৷ তেওঁ বেপাৰলৈ যাওঁতে মোক বাৰীখন ফু-মাৰি ভাত খাব পৰা কৰি থব দিছিল;ময়ো তাকে কৰিছোঁ৷ ঘৈণীয়েকক মই ভাত ৰান্ধিবলৈ শিকাব লাগে;আঞ্জাত লোণ খাৰ দিবলৈ দেখুৱাবলৈ গৈছিলোঁ৷ ঘৈণীয়েকে তেল মাৰোঁতে ঘৰত জুই লগাই দিলে,মই কি কৰিম?তেওঁ তেওঁৰ ল’ৰাটো মাৰিবলৈ কোনো নাই বুলি দুখ কৰাত,চাকৰ থাকোঁতে গৰাকীৰ এনে দুখ হোৱা দেখি মই বেয়া পাই ল’ৰাটি মাৰি দিলোঁ৷ স্বৰ্গদেৱে এতিয়া বিবেচনা কৰি চাই দোষীক দণ্ড কৰক” এই বুলি পেট-ভাতুৱে ক’লে৷ ৰজাই বিচাৰ কৰি চাই পেট-ভাতুক নিৰ্দ্দোষী পালে৷ কবুলত হৰা দোষত ৰজাই সাউদৰ নাকে-কাণে লোৰ শলা মৰাই সাউদক পোতাশালত থবলৈ আদেশ দিলে৷\nতেতিয়া মন্ত্ৰীৰ ল’ৰাই আনন্দ মনেৰে সখিয়েকৰ ঘৰলৈ আহি সকলো কথা সখিয়েকৰ আগত ক’লে৷ সাউদৰ অৱস্থাৰ কথা শুনি সখিয়েকৰ আৰু ঘৈণীয়েকৰ আনন্দৰ সীমান নাইকিয়াত পৰিল৷ এতিয়া তিনিওজনে গৈ ৰজাৰ ওচৰত নিজ নিজ চিনাকি দিলে,আৰু নিজ ৰাজ্যলৈ যাবৰ নিমিত্তে অনুমতি প্ৰাৰ্থনা কৰিলে৷\nৰজাই সকলো কথা জানিবলৈ পাই সন্তোষ পালে৷ তাৰ পিছত ৰাণী আৰু প্ৰজাবিলাকে এই শুভ বাতৰি পাই ৰঙত তোলপাৰ লগাই দিলে৷ ৰজাই আৰু ৰাণীয়ে জোঁৱায়েকক খুৱাই বুৱাই অনেক ঐশ্বৰ্য্য-বিভূতি দি পঠিয়াই দিলে৷ তেওঁলোকেও আনন্দ মনেৰে নিজ ৰাজ্যলৈ গুচি আহিল৷\n"https://as.wikisource.org/w/index.php?title=পেট-ভাতুৰ_কথা&oldid=6193"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১১ আগষ্ট ২০১৪ তাৰিখে ২১:৫২ বজাত সলনি কৰা হৈছিল।


পেগাছাছৰ সহায়ত কৰ্ণাটক চৰকাৰৰ পতন ঘটোৱা হৈছিল নেকি ? - The Cross Current\nপেগাছাছৰ সহায়ত কৰ্ণাটক চৰকাৰৰ পতন ঘটোৱা হৈছিল নেকি ?\nBy দ্য ক্ৰছকাৰেণ্ট ষ্টাফ\t Last updated Jul 21, 2021\nপেগাছাছ নামৰ স্পাইৱেৰটো কিদৰে কাৰোবাৰ মৃত্যুৰ কাৰণ হৈ উঠিব পাৰে , সেয়া দ্য ক্ৰছকাৰেন্টৰ পূৰ্বৰ এক প্ৰতিবেদনত উল্লেখ কৰা হৈছে ৷ সেয়া আছিল বিদেশৰ ঘটনা ৷ কিন্তু ভাৰতত পেগাছাছৰ সহায়ত চৰকাৰৰ পতন ঘটোৱাৰ এক বিস্ফোৰক বাতৰি শেহতীয়াকৈ পোহৰলৈ আহিছে ৷ এই বাতৰি প্ৰকাশ পাইছে দ্য ৱায়াৰত ৷ বাতৰিটোৰ মতে , ২০১৯ চনত হঠাৎ কৰ্ণাটকত পতন ঘটিছিল জে ডি (এছ ) আৰু কংগ্ৰেছ চৰকাৰৰ ৷ চৰকাৰ পতনৰ পূৰ্বে পেগাছাছৰ টাৰ্গেট হৈ পৰিছিল মুখ্যমন্ত্ৰী , উপ- মুখ্যমন্ত্ৰীসহ কেবাগৰাকীও নেতা ৷\nদ্য ৱায়াৰত অজয় আশীৰ্বাদ মহাপাত্ৰই যুগুতোৱা বাতৰি অনুসৰি ২০১৯ চনৰ জুলাইত কৰ্ণাটকত জে ডি (এছ) আৰু কংগ্ৰেছ চৰকাৰৰ পতন ঘটোৱাৰ আগে আগে পেগাগাছৰ টাৰ্গেট হৈ পৰিছিল ৰাজ্যখনৰ উপ মুখ্যমন্ত্ৰী জি পৰমেশ্বৰ , মুখ্যমন্ত্ৰী এইচ ডি কুমাৰস্বামীৰ ব্যক্তিগত সহায়কৰ ফোন নম্বৰ ৷ লগতে পূৰ্বৰ মুখ্যমন্ত্ৰী ছিদ্দাৰময়াৰ ফোন নম্বৰো আছে টাৰ্গেট লিষ্টত ৷ ফ্ৰান্সৰ সংবাদ প্ৰতিষ্ঠান ‘ফৰবিডেন ষ্টৰীজ’ৰ তথ্যৰ আধাৰত বিশ্লেষণ কৰি এই বাতৰি প্ৰকাশ কৰিছে দ্য ৱায়াৰে ৷ ৰাজ্যখনত কংগ্ৰেছ আৰু বিজেপিৰ মাজত ক্ষমতাকেন্দ্ৰিক সংঘাত তুংগত উঠা সময়তে এই নেতাসকল স্পাইৱেৰৰ টাৰ্গেট ওি পৰিছিল বুলি বাতৰিটোত কোৱা হৈছে ৷ তাৰ পাছতে শাসকীয় পক্ষৰ ১৭ জন বিধায়কে দল ত্যাগ কৰাত কংগ্ৰেছ – জেডি (এছ ) চৰকাৰৰ পতন ঘটে ৷ অৱশ্যে ‘ ফৰবিডেন ষ্টৰীজ’ য়ে ফাদিল কৰা প্ৰায় ৫০ হাজাৰ ফোন নম্বৰৰ ভিতৰতহে কুমাৰস্বামী আৰু পৰমেশ্বৰৰ নম্বৰ পোৱা ঘৈছে ৷ এতিয়ালৈকে তেওলোকৰ মোবাইল হেণ্ডছেটৰ ফৰেনছিক পৰীক্ষা সম্পন্ন হোৱা নাই ৷ ফৰেনছিক পৰীক্ষাই আন বহু তথ্য পোহৰলৈ আনিব বুলি আশা কৰিব পাৰি ৷\nকংগ্ৰেছ সভাপতিসহ ৭ বিধায়ক বিজেপিলৈ\nকেনেকৈ ৰাজ কুন্দ্ৰাই প্ৰচাৰ কৰে অশ্লীল চিনেমা ?


एक साल में बाइबल - ইণ্ডিয়ান ৰিভাইচ ভাৰচন - दिसंबर 11\n1. ইফ্ৰয়িমে কথা ক’লে, লোকসকল কঁপে; ইস্ৰায়েলৰ ফৈদ সমূহৰ মাজত তেওঁ মহান হৈছিল। কিন্তু বাল দেৱতাৰ সেৱা উপসনা কৰাৰ দোষত দোষী হৈ তেওঁ মৰিল।\n2. এতিয়া তেওঁলোকে অধিককৈ পাপ কৰি আছে; তেওঁলোকে তেওঁলোকৰ ৰূপেৰে নিজৰ কাৰণে সাঁচত ঢলা মূর্তি, অর্থাৎ নিজৰ কলা-কৌশলেৰে প্ৰতিমা সাজিলে; এই সকলোবোৰ শিল্পকাৰৰ কাৰ্য; এই মূর্তিবোৰৰ সম্বন্ধে তেওঁলোকে কয়, “যি সকলে উৎসর্গ কৰে, তেওঁলোকে দামুৰিৰ মূর্তিবোৰক চুমা খাওঁক”।\n3. সেই বাবে তেওঁলোক প্ৰভাতৰ কুঁৱলীৰ নিচিনা হ’ব, সোনকালে অদৃশ্য হৈ যোৱা নিয়ৰৰ নিচিনা, মৰণা মৰা মজিয়াৰ পৰা বা’মৰলী বতাহে উৰুৱাই নিয়া তুঁহৰ নিচিনা, খিড়িকিয়েদি বাহিৰলৈ ওলোৱা ধুঁৱাৰ নিচিনা হ’ব।\n4. তথাপি মিচৰ দেশৰ পৰা বাহিৰ কৰি অনা দিনৰে পৰা ময়েই তোমালোকৰ ঈশ্বৰ যিহোৱা; মোৰ বাহিৰে তোমালোকৰ আন কোনো ঈশ্বৰ নাই; মোৰ বাহিৰে তোমালোকৰ আন কোনো উদ্ধাৰকৰ্ত্তা নাই।\n5. মৰুভূমিত, শুকান দেশত ময়েই তোমালোকক দেখা-শুনা কৰিছিলোঁ।\n6. যেতিয়া তোমালোকে চৰণী পালা, তেতিয়া তোমালোক তৃ্প্ত হলা, তোমালোক তৃ্প্ত হোৱাত, তোমালোকৰ মনত গৰ্ব হল, এই নিমিত্তে তমালোকে মোক পাহৰিলা।\n7. সেই কাৰণে মই তেওঁলোকৰ ওপৰত সিংহৰ দৰেই হ’ম; নাহৰফুটুকী বাঘৰ নিচিনাকৈ বাটত খাপ দি থাকিম।\n8. পোৱালি কাঢ়ি চুৰ কৰি নিয়া ভালুকীৰ দৰে মই তেওঁলোকৰ ওপৰত আক্রমণ কৰি তেওঁলোকৰ হিয়া চিৰা-ছিৰ কৰিম; সিংহিনীৰ নিচিনাকৈ মই তেওঁলোকক সেই ঠাইতে গ্ৰাস কৰিম; বনৰীয়া জন্তুৰ দৰে তেওঁলোকক ছিন্ন ভিন্ন কৰিম।\n9. হে ইস্ৰায়েল, তুমি মোৰ বিপক্ষে অর্থাৎ তোমালোকৰ সহায়কাৰী ৰ বিপক্ষে থকাৰ কাৰণে মই তোমাক বিনাশ কৰিম,\n10. এতিয়া তোমাৰ ৰজা ক’ত আছে, যি জনে সকলো নগৰতে তোমাক ৰক্ষা কৰিব পাৰিব? এতিয়া তোমাৰ শাসনকর্তাসকল ক’ত আছে, যি সকলৰ বিষয়ে তুমি মোক কৈছিলা, “মোক এজন ৰজা আৰু শাসনকর্তাসকলক দিয়া?”\n11. সেয়ে মই খং উঠি তোমাক এজন ৰজা দিছিলোঁ আৰু মোৰ ক্রোধে তেওঁক আঁতৰাই নিলে।\n12. ইফ্ৰয়িমৰ অপৰাধ বান্ধি থোৱা হ’ল; তেওঁৰ পাপবোৰ সাঁচি থোৱা হ’ল।\n13. নাৰীৰ প্ৰসৱবেদনাৰ দৰে তেওঁৰ ওপৰলৈ কষ্ট আহিব। কিন্তু তেওঁতো এজন অজ্ঞান পুত্ৰ; জন্মৰ সঠিক সময়ত তেওঁ গর্ভৰ প্ৰসৱ-দুৱাৰৰ মুখলৈ নাহা।\n14. চিয়োলৰ শক্তিৰ পৰা মই তেওঁক উদ্ধাৰ কৰিম নে? মৃত্যুৰ পৰা মই তেওঁক মুক্ত কৰিম নে? হে মৃত্যু, তোমাৰ মহামাৰীবোৰ ক’ত? হে চিয়োল, তোমাৰ সংহাৰ ক’ত? মোৰ চকুৰ পৰা মমতা লুকাই আছে।\n15. ইফ্ৰয়িমে তেওঁৰ ভাইসকলৰ মাজত সফলতা লাভ কৰিলেও, যিহোৱাৰ পৰা এক প্রৱল পূবৰ বতাহ আহিব, মৰুভূমিৰ পৰা বৈ আহিব; ইফ্রয়িমৰ জুৰিবোৰ শুকাই যাব আৰু কুৱাঁত পানী নোহোৱা হ’ব; শত্ৰুৱে তেওঁৰ ভঁৰালৰ সকলো মূল্যৱান বস্তু লুট কৰি নিব।\n1. হে ইস্ৰায়েল, তোমালোকৰ ঈশ্বৰ যিহোৱালৈ উলটি আহাঁ, তোমালোকৰ অপৰাধৰ কাৰণে তোমালোক পতিত থ’লো।\n2. মন পালটনৰ বাক্য লগত লোৱা আৰু যিহোৱালৈ ঘূৰি তেওঁক কোৱা, “আমাৰ সকলো পাপ-অপৰাধ দূৰ কৰক আৰু আমাৰ যি উত্তম, তাক গ্ৰহণ কৰক; যাতে আমি আমাৰ ওঁঠে ৰে আপোনাৰ প্রশংসা কৰিব পাৰোঁ।\n3. অচূৰীয়াই আমাক উদ্ধাৰ কৰিব নোৱাৰিব; ঘোঁৰাৰ ওপৰত ভাৰসা কৰি আমি যুদ্ধ নকৰিম। আমাৰ হাতেৰে নির্মাণ কৰা মূর্তিক আমি পুনৰ ‘তুমি আমাৰ ঈশ্বৰ’ বুলি কেতিয়াও নকম; কিয়নো আপোনাৰ ওচৰতে অনাথজনে দয়া বিচাৰি পায়।”\n4. যিহোৱাই কৈছে, “তেওঁলোকক বিপথে যোৱাৰ পৰা মই ঘূৰাই আনি সুস্থ কৰিম, মই বিনা চর্তেই তেওঁলোকক প্ৰেম কৰিম; কিয়নো মোৰ ক্ৰোধ তেওঁলোকৰ ওপৰৰ পৰা আঁতৰি গ’ল।\n5. মই ইস্ৰায়েললৈ নিয়ৰৰ নিচিনা হম; তেওঁ লিলি ফুলৰ নিচিনাকৈ ফুলিব, লিবানোনৰ এৰচ গছৰ নিচিনাকৈ তেওঁৰ শিপা নামি যাব।\n6. তেওঁৰ ডালবোৰ বিস্তাৰিত হৈ বাঢ়ি যাব; জিত গছৰ নিচিনা তেওঁৰ সৌন্দর্য হ’ব; তেওঁৰ সুগন্ধ লিবানোনৰ এৰচ গছৰ নিচিনা হ’ব।\n7. তেওঁলোকে পুনৰায় মোৰ ছাঁত বাস কৰিবলৈ আহিব; তেওঁলোক প্রচুৰ শস্যৰে পুনৰ্জীৱিত হ’ব, আৰু দ্ৰাক্ষালতাৰ নিচিনাকৈ ফুলিব; লিবানোনৰ দ্ৰাক্ষাৰসৰ নিচিনাকৈ তেওঁলোকৰ সুখ্যাতি হ’ব।\n8. ইফ্ৰয়িমে ক’ব, ‘মূর্তিবোৰৰ লগত মোৰ পুনৰ কি সম্পৰ্ক?’ মইয়ে তোমাক উত্তৰ দিম আৰু তেওঁৰ যত্ন ল’ম। মই এক কেঁচাপতীয়া দেৱদাৰু গছৰ নিচিনা; তোমাৰ বিশ্বস্ততাৰ ফল মোৰ কাষৰ পৰাই আহে।”\n9. জ্ঞানৱানজনে এইবোৰ কথা বুজে; বিবেচকজনে এইবোৰ কথা জানে; কিয়নো যিহোৱাৰ পথবোৰ সততাৰ পথ আৰু ধাৰ্মিকজনে সেই পথত গমন কৰে, কিন্তু অধাৰ্মিকজনে হ’লে সেইবোৰত উজুটি খায়।\n1. হে যিহোৱা, দুষ্ট লোকৰ হাতৰ পৰা মোক উদ্ধাৰ কৰা, অত্যাচাৰী লোকৰ হাতৰ পৰা মোক ৰক্ষা কৰা।\n2. তেওঁলোকে মনে মনে কু-কল্পনা কৰে আৰু প্রতিদিনে যুদ্ধলৈ উত্তেজিত কৰে।\n3. তেওঁলোকে সাপৰ নিচিনাকৈ নিজৰ নিজৰ জিভা ধাৰ কৰিলে; তেওঁলোকৰ ওঁঠৰ তলত কালসৰ্পৰ বিষ থাকে! [চেলা]\n4. হে যিহোৱা, দুষ্টৰ হাতৰ পৰা মোক উদ্ধাৰ কৰা, অত্যাচাৰী লোকৰ হাতৰ পৰা মোক ৰক্ষা কৰা; মোৰ ভৰি যেন উজুটি খায়, তাৰ বাবে তেওঁলোকে কৌশল ৰচিলে।\n5. অহঙ্কাৰীবোৰে মোলৈ গুপুতে ফান্দ প্রস্তুত কৰিলে; তেওঁলোকে জৰীবোৰ জালৰ দৰে মেলিলে; তেওঁলোকে বাটৰ কাষত মোলৈ ফান্দ পাতিলে। [চেলা]\n23. মানুহৰ অহঙ্কাৰে তেওঁক নত কৰায়; কিন্তু যিজনৰ নম্ৰ গুণ থাকে, তেওঁক সন্মান দিয়া হ’ব।\nপ্ৰকাশিত বাক্য 1:1-20\n1. অলপতে যি যি ঘটিবলগীয়া আছে, সেই বিষয়ে যীচু খ্ৰীষ্টে তেওঁৰ দাস সকলক দেখুৱাবৰ কাৰণে, ঈশ্বৰে তেওঁত সমৰ্পণ কৰা তেওঁৰ প্ৰকাশিত বাক্য৷ এই বাক্য তেওঁ দূতৰ যোগেদি যোহনক জনালে৷\n2. যোহনে ঈশ্বৰৰ বাক্য আৰু যীচু খ্ৰীষ্টৰ সাক্ষ্যৰ বিষয়ে, অৰ্থাৎ যি যি দৰ্শন পালে, সেই সকলোৰে বিষয়ে সাক্ষ্য দিলে।\n3. যি জনে এই ভাববাণীৰ বাক্যবোৰ পঢ়ে, তেওঁ ধন্য; আৰু যি সকলে শুনে আৰু ইয়াত লিখা কথাবোৰ পালন কৰে, তেওঁলোকো ধন্য; কিয়নো কাল ওচৰ।\n4. যোহন, - এচিয়াত থকা সাত মণ্ডলীৰ প্ৰতি: যি জন হয়, যি জন আছিল, আৰু যি জন আহিব, তেওঁৰ পৰা আৰু তেওঁৰ সিংহাসনৰ সন্মুখত থকা সাত আত্মাৰ পৰা আপোনালোকলৈ অনুগ্রহ আৰু শান্তি হওক,\n5. আৰু যীচু খ্রীষ্টৰ পৰা, যি জন বিশ্বাসযোগ্য সাক্ষী, মৃত সকলৰ মাজত প্রথমে জন্ম পোৱা আৰু পৃথিৱীৰ ৰজা সকলৰ অধিকাৰী; যি জনে আমাক প্রেম কৰে আৰু নিজৰ তেজেৰে আমাক পাপৰ পৰা মুক্ত কৰিলে, অৰ্থাৎ মৃত সকলৰ মাজৰ প্ৰথমজাত আৰু পৃথিৱীৰ ৰজা সকলৰ অধিপতি, সেই জন যীচু খ্ৰীষ্টৰ পৰা আপোনালোকলৈ অনুগ্ৰহ আৰু শান্তি হওক,\n6. তেওঁ আমাক ৰাজ্য স্বৰূপ, ঈশ্বৰৰ উদ্দেশ্যে পুৰোহিত কৰিলে আৰু তেওঁৰ পিতৃৰ প্রতি, তেওঁৰ মহিমা আৰু পৰাক্রম সদা-সর্বদায় হওক। তেওঁৰ মহিমা আৰু পৰাক্ৰম চিৰকাল হওক। আমেন।\n7. চাওক, তেওঁ মেঘৰ সৈতে আহিছে; আটাই চকুৱে তেওঁক দেখিব, যি সকলে তেওঁক বিন্ধিলে, তেওঁলোকেও তেওঁক দেখিব; আৰু পৃথিৱীৰ সকলো ফৈদে তেওঁৰ কাৰণে হিয়া ভুকুৱাব; হয়, আমেন।\n8. প্ৰভু পৰমেশ্বৰে কৈছে - “মই আলফা আৰু ওমেগা”, “যি জন আছে, যি জন আছিল আৰু যি জন আহিব, সেই সৰ্বশক্তিমান৷”\n9. আপোনালোকৰ ভাই আৰু যীচুৰ সম্বন্ধীয় ক্লেশভোগ, ৰাজ্য আৰু ধৈৰ্যত আপোনালোকৰ সহভাগী মই যোহন, ঈশ্বৰৰ বাক্য আৰু যীচুৰ সাক্ষ্যৰ কাৰণে পাত্ম নামেৰে দ্বীপত আছিলোঁ।\n10. মই প্ৰভুৰ দিনত আত্মাত আছিলোঁ; মোৰ পাছফালে তূৰীৰ মাতৰ দৰে বৰ মাত শুনিলোঁ।\n11. তাতে তেওঁ ক’লে, “তুমি যি দৰ্শন পোৱা, সেইবোৰ পুথিৰ নুৰাত লিখি, ইফিচ, স্মুৰ্ণা, পৰ্গাম, থুয়াতীৰা, চাৰ্দ্দি, ফিলাদেলফিয়া আৰু লায়দিকেয়া, এই সাত মণ্ডলীলৈ পঠাই দিবা৷”\n12. তাতে মোক কথা কোৱা সেই কণ্ঠস্বৰ চাবলৈ ঘুৰিলোঁ আৰু তাতে মই সোণৰ সাতটা দীপাধাৰ দেখিলোঁ।\n13. আৰু সেই দীপাধাৰ কেইটাৰ মাজত মানুহৰ পুত্ৰৰ নিচিনা এজনক দেখা পালোঁ; তেওঁৰ বস্ত্ৰ ভৰিলৈকে পিন্ধা আৰু বুকু সোণৰ টঙালিৰে বন্ধা।\n14. তেওঁৰ মুৰ আৰু চুলি, বগা মেষৰ নোম আৰু হিমৰ নিচিনা বগা; তেওঁৰ চকু অগ্নিশিখাৰ তুল্য;\n15. তেওঁৰ চৰণ চক্‌চকীয়া পিতলৰ নিচিনা, একেবাৰে অগ্নিশালত মসৃণ কৰা পিতলৰ নিচিনা আৰু তেওঁৰ কণ্ঠ, ক্ষিপ্র গতিত বাগৰি থকা পানীৰ নিচিনা আছিল।\n16. তেওঁৰ সোঁ হাতত সাতোটা তৰা আছিল; তেওঁৰ মুখৰ পৰা দুধৰীয়া চোকা তৰোৱাল এখন ওলাইছিল৷ তেওঁৰ মুখ মণ্ডল জিলিকি আছিল, একেবাৰে সূর্যৰ পৰা নির্গত হোৱা পোহৰৰ দৰে শক্তিশালী আছিল।\n17. যেতিয়া মই তেওঁক দেখিছিলোঁ, তেতিয়া মৰা মানুহৰ নিচিনা হৈ তেওঁৰ চৰণত পৰিলোঁ। তাতে তেওঁ নিজৰ সোঁ হাত মোৰ গাত দি ক’লে, “ভয় নকৰিবা৷ মই প্ৰথম আৰু শেষ,\n18. আৰু জীয়াই থকা জন৷ মই মৃত হ’লো, কিন্তু চোৱা, চিৰকাললৈকে জীৱন্ত হৈ আছোঁ; মৃত্যু আৰু মৃত লোকৰ চাবিবোৰো মোৰ হাতত আছে।\n19. গতিকে তুমি কি দেখিলা, এতিয়া কি আছে আৰু ইয়াৰ পাছত এই ঠাইত কি ঘটিব, এই সকলোবোৰ লিখা।\n20. মোৰ সোঁ হাতত যি সাতোটা তৰা দেখিলা, তাৰ গুপুত অৰ্থ এই যে, সেই সাতোটা তৰাই হৈছে সাত মণ্ডলীৰ দূত আৰু সেই সাতোটা দীপাধাৰেই হৈছে সাত মণ্ডলী”।


নিকিনা গ্ৰাহক — Vikaspedia\nএজন বৰ চতুৰ গ্ৰাহক আছিল। তেওঁ সামগ্ৰী কিনিছিল, কিন্তু তাৰ বিনিময়ত দোকানীক একো দিয়া নাছিল।অথচ তেওঁ সামগ্ৰী নাই কিনা বুলিও ক’ব নোৱাৰি। সেয়েহে তেওঁ চতুৰ গ্ৰাহক নামে জনাজাত আছিল। তেওঁক দেখিলেই দোকানীবোৰে ভয় খাইছিল। কাৰণ তেওঁ কাৰ দোকানৰ পৰা কি বস্তু পইছা নিদিয়াকৈ কিনি নিয়ে ঠিক নাই। লাহে লাহে গ্ৰাহকজন দোকানীবোৰৰ বাবে সন্ত্ৰাসৰ কাৰণ হৈ পৰিল।\nসেই চহৰতে এজন বেছ পঢ়া-শুনা কৰা ডেকাই নতুনকৈ এখন হোটেল খুলিলে। আন দোকানীবোৰে তেওঁক চতুৰৰপৰা সাৱধানে থাকিবলৈ পৰামৰ্শ দিলে। তাকে শুনি তেওঁ ক’লে, “মই ইমান বেঙা নহয়। তোমালোকক ঠগিব পাৰে, মোক নোৱাৰে।‘’’\nএই কথা চতুৰৰ কাণত পৰিল। তেওঁ এদিন দিন-বাৰ চাই হোটেলৰ আগত থিয় হ’লগৈ। তাকে দেখি আন দোকানীবোৰো কাষ চাপি আহিল। নতুন ডেকাইনো কেনেকে বস্তু নিদিয়াকৈ চতুৰক বিদায় দিয়ে তাকে চাবলৈ।\nচতুৰে চিধাই গৈ ব্যস্তভাবে ডেকাক ক’লে, “চিঙাৰা আছেনে? গৰম হ’বনে?’’ বুলি খৰাহীত থকা চিঙাৰাবোৰ চুই চাই ক’লে, “দাম কিমান?”\n“এটাত পাচ টকা”\n“ঠিক আছে, চল্লিছটা বান্ধি দিয়া” বুলি চতুৰে পকেটত হাত ভৰালে।\nইফালে ডেকাই চল্লিছটা চিঙাৰা বান্ধি দিলে আৰু ক’লে, “দুশ টকা’’\nচতুৰে পইচা আগবঢ়াই দিও ঘূৰাই আনিলে।\n“ৰবাচোন, ৰবা। এই যে গোল্লা দেখিছো নতুন নে? দাম কিমান?”\n“হয় নতুন। এটাত ১০ টকা”\n“হয়নে? বৰ ভাল, বৰ ভাল। তেনে মোক চিঙাৰাৰ সলনি গোল্লাকে দিয়া। একে পইছাৰে। বিছটা পাম নহয়নে?”\nএইবাৰ ডেকাই বিছটা গোল্লা বান্ধি দিলে। চতুৰে থোঙাটো হাতত লৈ আকৌ ঘুৰাই দিলে। “এস নালাগে দিয়া। মোক গোল্লাৰ সলনি কলাকানকে দিয়া।”\nডেকাৰ খং উঠিছিল। কিন্তু চতুৰেনো তেওঁক কেনেকৈ ঠগে দেখা যাওক বুলি ভাবিলে। তেওঁ ক’লে, “কালাকানৰ দাম এটাত বিছ টকা কিন্তু হ’লে দেই। কেইটা দিম?”\nএইবাৰ চতুৰে ডেকাক খঙেৰে ক’লে, “তোমাক ক’লোঁচোন গোল্লাৰ সলনি দিয়া। গতিকে দহটা নেপাম জানো? হিচাপ নাজানা নেকি হে?”\nডেকাই নিৰবে কালাকান দহটা বান্ধি দিলে। টোপোলাটো লৈ চতুৰে গহীনত বাটলৈ খোজ দিলে। তাকে দেখি ডেকাই চতুৰক বাটৰ পৰা ধৰি আনিলে।\n“পইছা নিদিয়াকৈ ক’লৈ যায়? মোৰ লগত এই বোৰ লটৰ পটৰ নহ’ব।”\nইতিমধ্যে চতুৰ ধৰা পৰা দেখি দোকানৰ সমুখত মানুহৰ জুম লাগিল। চতুৰে ৰাইজৰ ফালে চাই ক’লে, “কি আপদীয়া ডেকাহে তুমি? কথা নাই, বতৰা নাই পইছা খুজিছ?”\n“কেলেই, কালাকান নিয়া নাই এই মাত্ৰ মোৰ দোকানৰপৰা? সেই টোপোলাটোতে আছে। ক’ত সাৰিব আজি মোৰ হাতৰপৰা? ভালে ভালে ২০০ টকা দিয়ক।”\n“হেৰৌ মূৰ্খ। মই তোৰ পৰা কালাকান কিনিছোঁনে?”\n“চাওকচোন ৰাইজ। ইহঁতি বৰু কেনেকৈ বেপাৰ কৰিব? মই কালাকান দহটা ২০টা গোল্লাৰ সলনিহে ললোঁ। হয় নে নাই ক’?”\n“হয়। তেন্তে ২০ টা গোল্লাৰ দামেই দিয়ক”\n“অকঁৰা। ২০ টা গোল্লা জানো মই ৪০ টা চিঙাৰাৰ সলনি লোৱা নাই?”\n“হয়, লৈছে লৈছে।” এইবাৰ ৰং চাবলৈ অহা দোকানী এটাই মাত লগালে। এই বাৰ চতুৰৰ জব্দ হোৱাৰ পাল। ডেকাই বিজয়ৰ হাঁহি মাৰি ক’লে, “মোক বেঙা বনাব নেলাগে। দহটা কালাকানৰ দাম নিদিয়ে যদি ৪০ টা চিঙাৰাৰ দামেই দিয়ক।”\nৰাইজেও ভাবিলে আজি চতুৰৰ নিস্তাৰ নাই। কিন্তু অকণো বিচলিত নহৈ ৰাইজৰ ফালে মুখ কৰি সুধিলে, “ৰাইজ, মই বস্তু কিনিলেহে পইছা দিম। হয় নে নহয়?”\n“হয়, হয় ” ৰাইজে চিয়ঁৰিলে।\nএইবাৰ ডেকাজনৰ ফালে মুখ ঘূৰাই চতুৰে ক’লে, “এই ঠগটোলৈ চোৱা। মোক ঠগিবলৈ আহে। মই তেওঁৰ পৰা চিঙাৰা কিনাই নাই, তেওঁক আক’ চিঙাৰা ৪০টাৰ দাম দিব লাগে! ডকাইত নেকি হে তুমি?”\nৰাইজেও ভাবিলে, হয়োতো! তেওঁ নিকিনা বস্তু এটাৰনো কিয় দাম দিব?\n“চাব হে, চাব ৰাইজ। এই নতুন দোকানীবোৰৰ পৰা সাৱধান হব।” বুলি কৈ কালাকানৰ টোপোলাটো জোকাৰি জোকাৰি চতুৰ গ’লগৈ। ডেকাই মূৰ খজুৱাই খজুৱাই হিচাপ কৰিব ধৰিলে, চিঙাৰাৰ সলনি গোল্লা…. গোল্লাৰ সলনি কালাকান….


পৃষ্ঠা:ঈশ্বৰলৈ অভিযোগ.pdf/৮০ - ৱিকিউৎস\nঠেলি দিছা। যতমানে কষ্ট - দায়িত্ব চব্তো তিৰোতাসকলেই বহন কৰিব লাগে। ইফালে বিপদ - বিঘিনিৰ পৰা ৰক্ষা পাবলৈ যথেষ্ট শাৰীৰিক শক্তিও দিয়া নাই। পুৰুষ কিছুমানৰ দপ্দ‌পনিত কিছুমান তিৰোতাৰ যে কত ৰকমৰ দুখ - কষ্ট - লাজ অপমান হয়। কিছুমান অসহায় তিৰোতাই সেয়ে উপায়ন্তৰ হৈ দুখ - অপমানত নিজে নিজে মৰি দিয়ে। মৰিবতোন! তুমি তেওঁ - লোকক ৰক্ষা নকৰা আৰু কাকুতি-মিনতি কৰিলেও! তেওঁলোকে নিজে নিজে নমৰি গঞ্জনা - লাঞ্চনা খাই খাই তুমি মাৰি নিয়ালৈ বাট চাই থাকিবনে? পুৰুষসকলক দেখোন সকলো ধৰণৰ বেয়া কাম কৰি সাৰি থাকিব পৰাকৈ বহুত সা-সুবিধা দিছা। তথাপিও তোমালৈ জানো তেওঁলোকে ভ্ৰুক্ষেপ কৰে? আমি তিৰোতা সকলেহে সদায় পুৱা গোঁসাই ঘৰ মোচোঁ, সন্ধিয়া ঈশ্বৰ উপাসনা কৰোঁ, তুলসী তলত চাকি দিওঁ, সকলোৰে মঙ্গলৰ কাৰণে ভাবোঁ। আমি তো নিজৰ কথা ভাবিবলৈ সময়েই নাপাওঁ ⸺ পুৰুষসকলৰ মঙ্গলৰ বাবেই সততে ব্ৰত - পূজা কৰা হয়।\nতোমালৈ অভিযোগ আৰু বহুত আছে। তুমি বাৰু গম পোৰানে ⸺ তুমি পঠাইছা বুলি, তোমাৰে শক্তিৰ অংশ লৈ আহিছে বুলি হঠাৎ হঠাৎ একো ঠাইত একোজন মানুহ ⸺ ‘ভগৱান’ হৈ যায়। আৰু যে ভেৰাৰ আত্মাৰে সজা মানুহবোৰ তেওঁৰ অন্ধ ভক্ত হৈ যায়। তোমাক মন্দিৰত যিমান দিয়ে তাৰ দুগুণ বস্তু তোমালৈ বুলি এইজন ভগৱানৰ হাতত দিয়ে। এইবিধ ভগৱানে কিন্তু বে’চ টকা - কড়ি সা - সম্পত্তি কৰে দেই পৃথিবীত।\nতোমালৈ সকলোতকৈ ডাঙৰ প্ৰশ্ন ভগবান্ তুমি থাকা ক’ত ⸺ তাৰ ঠিকনা। আগেয়ে বোলে মন্দিৰ - মছজিদ্ - গীৰ্জাবোৰত আছিলা!! ভীৰ বেছি হোৱা বাবে, মানুহে বহুত আৰ্জি পেচ কৰা বাবে, তেলীৰ মূৰত তেল দিয়া বুলি তোমাৰ বদ্না‌ম হোৱা বাবে নিতৌ হাজাৰ জনৰ আপত্তি শুনি শুনি আমনি পাই তুমি থকা ঠাই চিফ্ ট কৰিলা বোলে! ঠিক নাজানো অৱশ্যে।\n"https://as.wikisource.org/w/index.php?title=পৃষ্ঠা:ঈশ্বৰলৈ_অভিযোগ.pdf/৮০&oldid=117130"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৮ মে' ২০২১ তাৰিখে ২০:৫৪ বজাত সলনি কৰা হৈছিল।


হাজাৰ হাজাৰ প্ৰেমৰ গীত গোৱা লতাৰ জীৱনত আছিলনে প্ৰেম? কাৰ বাবে চিৰকুমাৰী হৈ ৰ’ল লতা? – Guwahati Times\nহাজাৰ হাজাৰ প্ৰেমৰ গীত গোৱা লতাৰ জীৱনত আছিলনে প্ৰেম? কাৰ বাবে চিৰকুমাৰী হৈ ৰ’ল লতা?\nAssamese Newsহাজাৰ হাজাৰ প্ৰেমৰ গীত গোৱা লতাৰ জীৱনত আছিলনে প্ৰেম? কাৰ বাবে চিৰকুমাৰী হৈ ৰ’ল লতা?\nলতা মংগেশকাৰ। ভাৰতৰ জীৱন্ত কিংবদন্তি এইগৰাকী শিল্পী। শিশুৰ পৰা বৃদ্ধলৈকে ঘৰে ঘৰে জনপ্ৰিয় এটি নাম লতা মংগেশকাৰ। ৬ দশক ধৰি নিজৰ কণ্ঠেৰে জনসাধাৰণক মোহাচ্ছন্ন কৰি ৰখা এইগৰাকী বিখ্যাত গায়িকা লতা মংগেশকাৰৰ কেৱল দেশতে নহয় বিদেশতো লাখ লাখ অনুৰাগী আছে। ১৯২৯ চনৰ ২৮ ছেপ্তেম্বৰত মধ্য প্ৰদেশৰ ইন্দোৰত এটা মাৰাঠী পৰিয়ালত জন্মগ্ৰহণ কৰা লতা মংগেশকাৰক ৰাষ্ট্ৰীয় বঁটা, পদ্মভূষণ, পদ্মবিভূষণ, দাদাচাহেব ফালকে বঁটাকে ধৰি কেইবাটাও বঁটাৰে সন্মানিত কৰা হৈছে। নিজৰ কুকিল কণ্ঠৰে অলেখ প্ৰেমৰ গান গোৱা লতাৰ জীৱনত বাৰু প্ৰেম আছিলনে?লতাই কিয় বিয়া নাপাতিলে এই প্ৰশ্ন বহুতৰে মনলৈ আহে। কিন্তু এই বিষয়ে বহু লোকেই জ্ঞাত নহয়। খুব কম মানুহেহে জানে লতাৰ ব্যক্তিগত জীৱনৰ কথা। লতাক কোনোবাই এইবিষয়ে প্ৰশ্ন কৰিলে ঘৰৰ দায়িত্বৰ কাৰণে বিয়া নহ’লো বুলি কয়। অতি কম বয়সতে তেওঁ গোটেই পৰিয়ালটোৰ দায়িত্ব ল’ব লগা হৈছিল।\nঘৰৰ ডাঙৰ ছোৱালী হিচাপে তেওঁ ভাই-ভনীসকলৰ জীৱনৰ দায়িত্ব লোৱাত ইমান ব্যস্ত পৰিল যে কেতিয়াও নিজৰ বিবাহৰ বিষয়ে চিন্তা কৰাৰ সুযোগেই নাপালে। লতাই যদিও এনেকৈ কয়, তেওঁ বিয়া নোহোৱাৰ আঁৰত আন এক কাহিনী আছিল বুলিও ক’ব খুজে তেওঁৰ ঘনিষ্ঠসকলে। ৰাজস্থানৰ ডুংগৰপুৰ ৰাজপৰিয়ালৰ সন্তান ৰাজ সিঙৰ সৈতে নাম সাঙুৰ খাইছিল লতাৰ। লতা মংগেশকাৰৰ সৈতে ৰাজ সিঙৰ সম্পৰ্কৰ কথা এটা সময়ত প্ৰায়ে সংবাদ মাধ্যমত প্ৰকাশ পাইছিল। ১৯৩৫ চনৰ ১৯ ডিচেম্বৰত ৰাজপুতানাৰ দুংগৰপুৰ ৰাজবংশত জন্মগ্ৰহণ কৰিছিল ৰাজ সিঙে। লতা মংগেশকাৰৰ ভায়েকৰ সৈতে বন্ধুত্ব আছিল ৰাজ সিঙৰ। দুয়োজনে একেলগে ক্ৰিকেট খেলিছিল। লতা মংগেশকাৰতকৈ ৰাজ সিং ৬ বছৰৰ সৰু আছিল।\nৰাজ সিঙে আইন পঢ়িবলৈ মুম্বাইলৈ গৈছিল আৰু তেওঁৰ পুৰণি বন্ধু অৰ্থাৎ লতা মংগেশকাৰৰ ভায়েকক পুনৰ লগ পাইছিল। ৰাজ সিঙে প্ৰায়ে লতা মংগেশকাৰৰ ভায়েকক তেওঁৰ ঘৰত লগ কৰিছিল। সময় পাৰ হৈ যোৱাৰ লগে-লগে লতাৰ সৈতেও ৰাজ সিঙৰ বন্ধুত্ব গঢ় লৈ উঠিল। সেই বন্ধুত্বই কেতিয়া প্ৰেমৰ ৰূপ লৈছিল দুয়ো ধৰিবই নোৱাৰিলে। দুয়োজনে ইজনে সিজনক ভালপোৱা স্বত্বেও বিয়া কৰিব নোৱাৰিলে আৰু ইয়াৰ আঁৰৰ কাৰণ আছিল ৰাজ সিঙৰ ঘৰৰ পৰা অহা বাধা। ৰাজ সিঙে ঘৰত লতাক ভালপোৱাৰ কথা জনাইছিল কিন্তু ৰাজ সিঙৰ ৰাজপৰিয়ালে এই প্ৰস্তাৱ একেষাৰতে নাকচ কৰে।\nতেওঁৰ পৰিয়ালে কয় যে কোনো সাধাৰণ ঘৰৰ ছোৱালীক ৰাজপৰিয়াললৈ বোৱাৰী কৰি আনিব নোৱাৰি। ঘৰৰ বাধা পাই ৰাজ সিঙে সম্ভৱতঃ সেইকাৰণেই লতাজীৰ সৈতে তেওঁৰ সম্পৰ্কৰ কোনো নাম দিব নোৱাৰিলে। লতাক বিয়া পাতিব নোৱাৰা কাৰণে ৰাজ সিঙে কাকোৱেই বিয়া নাপাতিলে। তেওঁ চিৰকুমাৰ হৈ ৰ’ল। ৰাজ সিং ৰাজনীতিৰ লগতে ক্ৰিকেট জগতৰ সৈতেও সম্পৰ্কিত আছিল। ৰাজ সিং ১৬ বছৰ ধৰি ৰাজস্থানৰ ৰঞ্জী দলৰ সদস্য আছিল আৰু বহু বছৰ ধৰি বিচিচিআইৰ সৈতেও জড়িত আছিল। তেওঁ ভাৰতীয় ক্ৰিকেট দলৰ কেইবাটাও ভ্ৰমণত মেনেজাৰৰ ভূমিকাও পালন কৰিছিল।\n২০০৯ চনৰ ১২ ছেপ্টেম্বৰত ৰাজ সিঙৰ মৃত্যু হয়। তেওঁ গোটেই জীৱন মাক দেউতাকক দিয়া প্ৰতিশ্ৰুতি পালন কৰিছিল। তেওঁ সাধাৰণ ঘৰৰ ছোৱালী লতাক বিয়া পাতিব নোৱাৰা দুখত আন কাকোৱেই জীৱনসংগী কৰি আঁকোৱালি নললে। দুয়োৰে বৈবাহিক সম্পৰ্ক স্থাপন নহ’ল যদিও আজীৱন এক আত্মিক সম্পৰ্ক বৰ্তি থাকিল। লতা মংগেশকাৰৰ ঘনিষ্ঠসকলে ক’ব বিচাৰে যে ৰাজ সিঙে যিদৰে নিজ জীৱনলৈ কাকো আদৰি নোলোৱাকৈ চিৰকুমাৰ হৈ ৰ’ল ঠিক তেনেদৰে ৰাজ সিঙৰ বাবেই চিৰকুমাৰী হৈ ৰ’ল লতা মংগেশকাৰ।


জাতীয়তাবাদ (২য় খণ্ড) - (ডা. ধ্ৰুৱজ্যোতি বৰা) - মুক্ত চিন্তা\nজাতীয়তাবাদ (২য় খণ্ড) - (ডা. ধ্ৰুৱজ্যোতি বৰা)\nজাতীয়তাবাদী মতাদৰ্শৰ চৰিত্ৰ আৰু দুটা প্ৰধান ভাগ। আধুনিক সমাজবিজ্ঞানে জাতীয়তাবাদ মূলতে দুই ধৰণৰ বুলি কয় – (১) নাগৰিক বা চিভিক জাতীয়তাবাদ, (২) এথনিক বা নৃগোষ্ঠীগত জাতীয়তাবাদ।\nনাগৰিক বা চিভিক জাতীয়তাবাদ\nনাগৰিক জাতীয়তাবাদ বা চিভিক নেচনেলিজম হ'ল একেবাৰে ক্লাছিকেল আৰু নিৰ্ভেজাল চৰিত্ৰৰ জাতীয়তাবাদ আৰু ইয়াক বহুতে নৃগোষ্ঠীগত বা এথনিক জাতীয়তাবাদৰ ওপৰৰ বা শ্ৰেষ্ঠ ধৰণৰ জাতীয়তাবাদ হিচাপে গণ্য কৰে। কোৱা হয় যে ই সকলোকে সামৰি ল'ব পৰা এক বহল অৰ্থৰ জাতীয়তাবাদ। এটা ৰাজনৈতিক-সামাজিক মতাদৰ্শ হিচাপে এই জাতীয়তাবাদৰ উন্মেষ ঘটে ফৰাচী বিপ্লৱৰ পাছৰ ফ্ৰান্সত। এমেৰিকা যুক্তৰাষ্ট্ৰ গঠনৰ বেলিকা গৃহীত হোৱা সংবিধানতেই এই ‘চিভিক' জাতীয়তাবাদৰ মূল মৰ্মবস্তু প্ৰতিষ্ঠিত হোৱা বুলিও কোৱা হয়। বিখ্যাত ঐতিহাসিক ই. জে. হবছবমৰ মতে আধুনিক জাতীয়তাবাদৰ উন্মেষ ঘটে উপৰোক্ত দুটা ঐতিহাসিক ঘটনাৰ জৰিয়তে ১৭৮০ চনত।\nফৰাচী বিপ্লৱ আৰু যুক্তৰাষ্ট্ৰৰ সংবিধানে ৰজা বা সম্ৰাটৰ ব্যক্তিগত সাৰ্বভৌমত্বৰ (ছভাৰ্নিটিৰ) ধাৰণাৰ অৱসান ঘটাই এই সাৰ্বভৌমত্বৰ অধিকাৰ জনতাৰ ওপৰত প্ৰতিষ্ঠা কৰিলে। এই সাৰ্বভৌমত্বই তাত্ত্বিকভাৱে সময়ত গৈ সীমিত ভোটদাতাৰপৰা সাৰ্বজনীন প্ৰাপ্তবয়স্ক ভোটাধিকাৰৰ অধিকাৰ গৃহীত হোৱাৰ জৰিয়তে দেশ বা ৰাষ্ট্ৰ এখনৰ সকলো বাসিন্দাৰ ওপৰত ন্যস্ত হ'লগৈ।\nএই বাসিন্দাসকলেই হ'ল দেশখনৰ নাগৰিকসকল। গতিকে এনেধৰণৰ এক ঐতিহাসিক প্ৰক্ৰিয়াৰ মাজেৰে জাতীয়তাবাদ, জাতি-ৰাষ্ট্ৰৰ কেন্দ্ৰীয় চৰিত্ৰ হৈ পৰিল নাগৰিক বা চিটিজেন। এই নাগৰিক বা চিটিজেন হ'ল এখন দেশৰ আইনগতভাৱে স্বীকৃত বিভিন্ন ধৰণৰ ভাষিক, সাংস্কৃতিক, অৰ্থনৈতিক আৰু ভোটাধিকাৰকে ধৰি বিভিন্ন ৰাজনৈতিক অধিকাৰ ভোগ কৰা একোজন ব্যক্তি। এনে ব্যক্তিয়ে হ'ল দেশ বা ৰাষ্ট্ৰৰ মূল গাঁথনিগত আধাৰ তথা সদস্য আৰু জাতীয়তাবাদী মতাদৰ্শৰো মূল আধাৰ বা সদস্য। সেয়ে চিভিক বা নাগৰিক জাতীয়তাবাদত নাগৰিকেই হ'ল সকলো তত্ত্বৰ কেন্দ্ৰবিন্দু, গঠনৰ আধাৰ আৰু প্ৰাথমিক সদস্য। এই সদস্যভুক্তিৰ স্বীকৃতিৰ লগত সদায় ৰাজনৈতিক ক্ষমতাৰ প্ৰশ্নটো অংগাংগীভাৱে জড়িত।\nএনে নাগৰিকসকলে যি জাতি গঠন কৰিব প্ৰতিজন নাগৰিক হ'ব তাৰ সদস্য। যেনেদৰে প্ৰতিজন ফৰাচী নাগৰিক ফৰাচী জাতিৰ সদস্য। এনে এখন দেশ বা ৰাষ্ট্ৰৰ জাতীয়তাবাদী মতাদৰ্শ মতে সকলো সদস্য নাগৰিকেই সকলো দিশৰপৰা সমান। তেওঁলোকৰ সকলো অধিকাৰো সমান। তেওঁ যি নৃগোষ্ঠী, যি ভাষা, যি ধৰ্ম, যি বৰ্ণ আৰু যি পটভূমি তথা সংস্কৃতিৰেই লোক নহওক কিয়, জাতীয়তাবাদৰ চকুত তেওঁ সকলোৰে সমান। নাগৰিকৰ মাজত কোনো বৈষম্য থাকিব নোৱাৰিব - ৰাজহুৱা প্ৰাংগণত আৰু আইনৰ চকুত প্ৰতিজন নাগৰিকেই সম্পূৰ্ণভাৱে সমান।\nজাতিৰ সদস্যভুক্ত হোৱা নাগৰিকসকলৰ জাতিৰ প্ৰতি কৰ্তব্য\nকিন্তু এই সমতাৰ বিনিময়ত নাগৰিকসকলে কিছুমান দায়িত্ব আৰু কৰ্তব্য পালন কৰিব লাগিব। প্ৰথম কথা হ'ল তেওঁ নিজকে সেই জাতিৰ সাধাৰণ সদস্য হিচাপে গণ্য কৰিব লাগিব আৰু জাতি-ৰাষ্ট্ৰৰ প্ৰতি নিঃচৰ্ত আৰু সৰ্বোচ্চ বিশ্বস্ততা আৰু আনুগত্য প্ৰকাশ কৰিব লাগিব।\nজাতি আৰু ৰাষ্ট্ৰৰ সুৰক্ষাৰ বাবে তেওঁ প্ৰয়োজন হ'লে আত্মবলিদান দিবলৈ প্ৰস্তুত থাকিব লাগিব।\nজাতি আৰু জাতি-ৰাষ্ট্ৰৰ সংবিধান, তাৰ আধাৰত প্ৰস্তুত আইন-কানুন তেওঁ সৰ্বান্তঃকৰণে মানি ল'ব লাগিব।\nজাতিৰ যিটো আধুনিক জাতীয় ভাষা সেইটো শিক্ষা, সাধাৰণ প্ৰশাসন, ভাব প্ৰকাশ আৰু যোগাযোগৰ মাধ্যম হিচাপে গ্ৰহণ কৰিব লাগিব আৰু জাতিৰ যি জাতীয় সাংস্কৃতিক পৰিমণ্ডল, যিবোৰ প্ৰতীক গঢ়ি তোলা হ'ব সেইবোৰ নিজস্ব বুলি গ্ৰহণ কৰিব লাগিব। তেওঁৰ নৃগোষ্ঠীগত, ভাষিক, বৰ্ণগত আদি পৰিচয়বোৰ গৌণ হিচাপে লৈ জাতীয় পৰিচয়ক তেওঁৰ প্ৰথম আৰু প্ৰধান পৰিচয় হিচাপে গণ্য কৰিব লাগিব।\nব্যক্তিগত ধৰ্মৰ ক্ষেত্ৰত তেওঁৰ স্বাধীনতা দিব ৰাষ্ট্ৰই নিজে এক ধৰ্মনিৰপেক্ষ বা ছেকুলাৰ ধৰ্মীয় নীতি গ্ৰহণ কৰাৰ জৰিয়তে। ধৰ্মনিৰপেক্ষ ৰাষ্ট্ৰৰ আইন-কানুনৰ সন্মুখত সকলো ধৰ্মৰ চৰ্চা আৰু পালনৰ বাবে সমান অধিকাৰ থাকিব। অৰ্থাৎ এজন নাগৰিকে তেওঁৰ আন সকলো পৰিচয় এই গঢ়ি তোলা জাতি আৰু ৰাষ্ট্ৰৰ পৰিচয়ত বিলীন কৰি দিব লাগিব। এনেদৰে সকলো ফালৰপৰা সুষম (uniform) সমাজ গঢ়ি তোলাৰ প্ৰয়াস কৰা হয়।\nকিছুমান নাগৰিকৰ যদি কিবা বেলেগ মাতৃভাষা থাকে সেয়া ঘৰুৱা ব্যৱহাৰৰ ক্ষেত্ৰত প্ৰচলন থাকিব পাৰে। ৰাষ্ট্ৰই এইক্ষেত্ৰত বিশেষ হস্তক্ষেপ নকৰে যদিও এনে ভাষাৰ প্ৰচাৰ, প্ৰসাৰ, বিকাশ, স্বীকৃতি আৰু এনে ভাষাক প্ৰশাসন আৰু শিক্ষাৰ মাধ্যম কৰাৰ ক্ষেত্ৰত কোনোধৰণৰ উৎসাহ নেদেখুৱায়, বৰঞ্চ কেতিয়াবা জাতি আৰু ৰাষ্ট্ৰৰ দমনমূলক ব্যৱস্থাৰদ্বাৰা এনে ভাষাকো এসময়ত বিশেষকৈ ইউৰোপত দমন কৰাৰ প্ৰচেষ্টাও হৈছিল। আজিৰ গণতান্ত্ৰিক পৃথিৱীত আগৰ দৰে ভাষিক অৱদমন সম্ভৱপৰ নহয় যদিও আধুনিক জাতি, ৰাষ্ট্ৰ আৰু তাৰ মতাদৰ্শগত বাহন জাতীয়তাবাদে ভাষিক বৈচিত্ৰ্যক ভাল চকুৰে নাচায়। বৰঞ্চ এক সুষম সমাজ প্ৰতিষ্ঠাৰ স্বাৰ্থত সকলোকে এক সুষম ভাষা ব্যৱহাৰতহে উৎসাহ যোগায়।\nনাগৰিক জাতীয়তাবাদৰ অন্তৰ্নিহিত সমস্যা\nকিন্তু নাগৰিক জাতীয়তাবাদৰ কেতবোৰ ডাঙৰ সমস্যা আছে যিবোৰক সমাজৰ বৈচিত্ৰ্য আৰু বিভিন্নতাৰ প্ৰতি সংবেদনশীল আমি ঐতিহাসিক ঘাটি বা অসম্পূৰ্ণতা বুলিও অভিহিত কৰিব পাৰোহঁক।\nএই নাগৰিক জাতীয়তাবাদৰ গঠনতন্ত্ৰ এনেকুৱা যে এক সুষম নাগৰিক সমাজ গঠন কৰিবলৈ যাওঁতে ই সমাজৰ বিভিন্নতা আৰু পাৰ্থক্যবোৰক কম স্বীকৃতি দিয়ে। এই বিভিন্নতা আৰু পাথৰ্ক্যবোৰ ভাষা, ধৰ্ম, জাতি, বৰ্ণ, সংস্কৃতি সকলো ধৰণৰ হ'ব পাৰে। সামাজিক বৈচিত্ৰ্য আৰু বিভিন্নতা (diversity and plurality) মানৱ সমাজৰ এক ঐতিহাসিক বিকাশৰ স্বাভাৱিক ফলাফল হিচাপে গণ্য কৰাৰ পৰিবৰ্তে জাতীয়তাবাদে ইয়াক অনাকাংক্ষিত বিকাশ বুলিহে গণ্য কৰিব বিচাৰে। (আনকি নাগৰিক জাতীয়তাবাদী মতাদৰ্শৰ আলম লৈ যি জাতি বা ৰাষ্ট্ৰ গঢ়ি তুলিব বিচৰা হয় বা গঢ়ি তোলা হয়, তাত প্ৰত্যক্ষ আৰু পৰোক্ষভাৱে এনেধৰণৰ বিভিন্নতাবোৰৰ অস্তিত্বকে অস্বীকাৰ কৰা হয়।)\nসামাজিক সুষমতা সৃষ্টিৰ বাবে ক্ষমতাৰ ব্যৱহাৰ\nসকলো নাগৰিক একেই – তেওঁলোকৰ মাজত কোনোধৰণৰ পাৰ্থক্য থাকিব নোৱাৰে। নাগৰিক বা চিভিক জাতীয়তাবাদে এনেধৰণৰ এখন সুষম সমাজ সৃষ্টিৰ পৃষ্ঠপোষকতা কৰে। সামন্তীয় ৰাজতন্ত্ৰত ৰজাৰ অধীনৰ প্ৰজাসকল বেলেগ বেলেগ জাতি, ভাষা বা সংস্কৃতিৰ প্ৰজা হ'ব পাৰে, কিন্তু আধুনিক জাতীয়তাবাদী জাতি-ৰাষ্ট্ৰৰ প্ৰকল্পত তেওঁলোক আটায়েই একে সুষম নাগৰিক হোৱাটো বাঞ্ছনীয়। সেয়ে এনে জাতি-ৰাষ্ট্ৰত বিভিন্নতাৰ প্ৰতি চৰকাৰী পৃষ্ঠপোষকতা জনোৱাতো নহয়েই, বৰঞ্চ প্ৰয়োজন হ’লে ৰাষ্ট্ৰৰ শক্তিৰে এনে বিভিন্নতাৰ প্ৰকাশ দমন কৰিবলৈহে বিচৰা হয়। সমাজৰ বিভিন্নতাবোৰ ৰাজনৈতিকভাৱে তাৎপৰ্যপূৰ্ণ বুলি ই সদায় অস্বীকাৰ কৰিব খোজে। ইয়াৰ মাৰাত্মক ফলাফল লাভ কৰে সংখ্যালঘুসকলে, সংখ্যালঘু নৃগোষ্ঠীবোৰে।\nআভ্যন্তৰীণ প্ৰব্ৰজনৰ ক্ষেত্ৰত বাধা-নিষেধ প্ৰত্যাহাৰ\nএনে জাতীয়তাবাদ আৰু জাতি-ৰাষ্ট্ৰই সকলো নাগৰিকৰ ওপৰত এটা উমৈহতীয়া চৰকাৰী-প্ৰশাসনিক-শৈক্ষিক ভাষা আৰু একেধৰণৰ আইন-কানুন আৰোপ কৰে। এনে ৰাষ্ট্ৰই ইয়াৰ প্ৰতিজন নাগৰিকৰে দেশখনৰ যিকোনো ঠাইলৈ যাতায়াত কৰাৰ, বসতি স্থাপন কৰাৰ, জীৱিকা উপাৰ্জন কৰাৰ অবাধ অধিকাৰ প্ৰদান কৰে - আৰু কাৰ্যক্ষেত্ৰত সেইটো হয়ো। ইয়াৰ জৰিয়তে নাগৰিকসকলৰ আভ্যন্তৰীণ প্ৰব্ৰজনত কেনোধৰণৰ বাধা-নিষেধ আৰোপ কৰা নহয়। ইয়াৰ ফলত আভ্যন্তৰীণ প্ৰব্ৰজন সংঘটিত হৈ সংখ্যালঘু জনসমাজ বা নৃগোষ্ঠীবোৰৰ অস্তিত্ব বিপদাপন্ন কৰি তুলিব পাৰে। বাস্তৱিকতে নাগৰিক জাতীয়তাবাদ তথা ৰাষ্ট্ৰৰ এনে ভূমিকাই এথনিক বা নৃগোষ্ঠীগত বিক্ষুব্ধি আৰু সংৰ্ঘষৰ পৃষ্ঠভূমিও প্ৰস্তুত কৰি তুলিব পাৰে।\nক্ষুদ্ৰ জনজাতিৰ অস্তিত্বৰ প্ৰতি উদাসীনতা\nএনে জাতীয়তাবাদ আৰু ৰাষ্ট্ৰ সাধাৰণতেই সংখ্যালঘু নৃগোষ্ঠীবোৰৰ অস্তিত্বৰ প্ৰতি উদাসীন হয় – যেন ই উপেক্ষা কৰিবলৈহে ভাল পায়। য'ত য'ত সংখ্যালঘু জনগোষ্ঠীসমূহে সংখ্যালঘু গোষ্ঠী হিচাপে নিজৰ জাতীয়, ভাষিক, সাংস্কৃতিক অধিকাৰ অংশিকভাৱে সাব্যস্ত কৰিবলৈ সক্ষম হৈছে, সি এক দীঘলীয়া আন্দোলনৰ মাজেদিহে সম্ভৱপৰ হৈছে। ৰাষ্ট্ৰই য'ত এনেধৰণৰ স্বীকৃতি দিবলৈ বাধ্য হৈছে, তাতো ই এনে স্বীকৃতি সমানতাৰ আদৰ্শৰ ভিত্তিত নহয়, বৰঞ্চ এক সামন্তীয় পিতৃতান্ত্ৰিক কৰ্তৃত্বশীল সহনশীলতাৰ মনোভাবেৰেহে দিয়ে। ইউৰোপৰ প্ৰতিখন প্ৰধান জাতি-ৰাষ্ট্ৰত কিন্তু এতিয়াও এনেধৰণৰ কথা-কাণ্ডই চলি আছে।\nভাৰতীয় নাগৰিক জাতীয়তাবাদৰ ব্যতিক্ৰমসমূহ\nএই ক্ষেত্ৰত ভাৰতবৰ্ষক আমি বেছ ব্যতিক্ৰম বুলি গণ্য কৰিব লাগিব। যদিও ভাৰত ৰাষ্ট্ৰই আগতে কৈ অহা ধৰণৰ নাগৰিক জাতীয়তাবাদী ধ্যান-ধাৰণাৰে প্ৰভাৱিত আৰু ই মূলতে তেনে আচৰণেই কৰিব বিচাৰে, তথাপিও ভাৰতীয় ৰাইজৰ আন্দোলনৰ হেঁচাত আৰু গণতান্ত্ৰিক ৰাজনীতিৰ প্ৰয়োজনত ই কিছুমান অন্য চৰিত্ৰও অৰ্জন কৰিছে। ব্ৰিটিছ-বিৰোধী সংগ্ৰামী ঐক্য স্থাপনৰ প্ৰয়োজনত স্বাধীনতাৰ আগতেই নেতাসকলে ভাষাভিত্তিক ৰাজ্য গঠন, ৰাজ্য পৰ্যায়ৰ স্বায়ত্তশাসন, আৰু বৈচিত্ৰ্যৰ মাজত ঐক্যৰ আদৰ্শৰ মাজেদি ভাৰতবৰ্ষৰ বহুত্ববাদী আৰু বহুজাতিক স্থিতি আৰু ঐক্যক কাৰ্যক্ষেত্ৰত মানি লৈছিল। স্বাধীনতাৰ পাছত গৃহীত সংবিধানত মাতৃভাষাত শিক্ষা, ৰাজ্যৰ অভ্যন্তৰৰ স্বায়ত্তশাসনৰ (ক্ষুদ্ৰ নৃগোষ্ঠীৰ বাবে) ব্যৱস্থা, সাংস্কৃতিক স্বকীয়তা আদিৰ ব্যৱস্থা কৰা হৈছিল। হিন্দী ভাষাক যদিও ৰাষ্ট্ৰভাষা হিচাপে গ্ৰহণ কৰা হ'ল, সেই ভাষাক ৰাষ্ট্ৰশক্তিৰ সহায়ত আৰোপ কৰাটো সম্ভৱপৰ নহ'ল। এনে ব্যৱস্থাবোৰ যিমানেই অসম্পূৰ্ণ বা আসোঁৱাহযুক্ত নহওক কিয়, এক গণতান্ত্ৰিক পৰিমণ্ডলত এই আদৰ্শাত্মক ব্যৱস্থাবোৰে ইমানদিনে ভাৰতৰ ঐক্য ৰক্ষাত ইন্ধন যোগাই আহিছে। ভাৰতত ইউৰোপীয় আৰ্হিৰ ক্লাছিকেল নাগৰিক জাতীয়তাবাদ বা জাতি-ৰাষ্ট্ৰৰ ধাৰণাটো বহুত্ববাদৰ স্বীকৃতিৰ জৰিয়তে বহুদূৰ সলনি হৈ পৰিছে।\nনাগৰিক জাতীয়তাবাদে সংখ্যাগুৰু বা প্ৰতিপত্তিশালী গোটটোৰ আধিপত্য কায়েম ৰাখিব বিচাৰে\nনাগৰিক জাতীয়তাবাদৰ আন এটা দিশো আমি এইখিনিতে উল্লেখ কৰিবই লাগিব। এনে জাতিয়তাবাদী মতাদৰ্শই কিন্তু সমাজত সংখ্যাগুৰু সম্প্ৰদায়ৰ ৰাজনৈতিক, সামাজিক, সাংস্কৃতিক আৰু অৰ্থনৈতিক আধিপত্য বা হেজিমনি (Hegemony) প্ৰতিষ্ঠা কৰাত সহায় কৰে। গণতান্ত্ৰিক পদ্ধতিৰে নিৰ্বাচনৰ জৰিয়তেই হওক বা অগণতান্ত্ৰিক পদ্ধতিৰেই হওক, নাগৰিক জাতীয়তাবাদে যি ভাষা, যি নীতি-নিয়ম নিৰ্ধাৰণ কৰে, জাতীয় ভাষা বা আইন-কানুন হিচাপে তাকেই গৃহীত কৰা হয়। ইয়াত সংখ্যালঘুসকলৰ সমৰ্থন থাকিলেতো ভালেই, নাথাকিলেও সি উপেক্ষিত হ'ব পাৰে। নাগৰিক জাতীয়তাবাদে বহু জাতি, জাতিসত্তাৰ আৱাস, এখন দেশ আৰু তাৰ সাংস্কৃতিক পৰিমণ্ডলত এলেকাটোৰ বৃহত্তম নৃগোষ্ঠীটোৰ প্ৰভুত্ব (dominance) আৰু আধিপত্য (hegemony) সৃষ্টি কৰিব পাৰে। দৰাচলতে এনে ঘটনাই সাধাৰণতে সংঘটিত হয়। নাগৰিক জাতীয়তাবাদে এনেদৰেই সংখ্যাগৰিষ্ঠ অংশ বা জনগোষ্ঠীটোৰ স্বাৰ্থ পূৰণ কৰে।\nএই ক্ষেত্ৰত আমি অসমৰ জাতীয়তাবাদী আন্দোলনৰ কাম-কাজ আৰু চৰিত্ৰৰ বিষয়ে ভালদৰে মন কৰাটো প্ৰয়োজন। ‘বৰ অসম', ‘বৃহৎ অসমীয়া জাতি' আদি ধাৰণাৰে অসমীয়া প্ৰধান সুঁতিৰ ভাষা-সংস্কৃতি, ধ্যান-ধাৰণাবোৰ আনৰ ওপৰত জাপি দিব বিচৰা হৈছিল নেকি বা আন সৰু সৰু নৃগোষ্ঠীবোৰে তেনে অনুভৱ কৰিছিল নেকি সেইটো ভাবি চাবলগীয়া কথা।\nনৃগোষ্ঠীগত জাতীয়তাবাদ হ'ল জাতীয়তাবাদৰ দ্বিতীয়টো প্ৰধান ৰূপ। নাগৰিক বা চিভিক জাতীয়তাবাদৰ লগত ইয়াৰ মূল পাথৰ্ক্য হ'ল গঠন আৰু চৰিত্ৰগত।\nএথনিক বা নৃগোষ্ঠী এই শব্দটো আহিছে গ্ৰীক ‘এথনছ' শব্দটোৰপৰা যাৰ অৰ্থ হ'ল এনে এটা জনগোট যি গোটৰ সদস্যসকল তেজৰ সম্পৰ্কৰে সম্পৰ্কিত। কিন্তু সেই অৰ্থৰপৰা এতিয়ালৈ নৃগোষ্ঠীৰ অৰ্থৰ বহুত পৰিবৰ্তন ঘটিছে।\nইয়াৰ অৰ্থ এতিয়া বহুত বহল হৈছে। এতিয়া নৃগোষ্ঠী বুলিলে এনেকুৱা এটা গোট বুজা যায় যি গোটটোৱে এক উমৈহতীয়া বা একে উৎসৰপৰা উৎপত্তি হোৱা আৰু বিকাশ লাভ কৰা বুলি বিশ্বাস কৰে। এই উৎপত্তিৰ ধাৰণাটোৱে অতীজৰ তেজৰ সম্পৰ্কৰে ধাৰণাটোৰ ক্ৰমে ঠাই লৈছে।\nএই একে উৎসৰপৰা উদ্ভৱ হোৱাৰ ধাৰণাটোৰ লগতে উমৈহতীয়া ভাষা, উমৈহতীয়া সংস্কৃতি, পৰম্পৰা, ঐতিহ্য, ঐতিহাসিক অভিজ্ঞতা তথা এক বা একাধিক অঞ্চলত পৰম্পৰাগতভাৱে বসবাস কৰাৰ বাবেও এটা জনগোষ্ঠীৰ মাজত গোষ্ঠীচেতনা আৰু জাতীয়তাবাদী ধ্যান-ধাৰণা বিকশিত হোৱাত সহায় কৰে।\nএনে নৃগোষ্ঠীবোৰৰ মাজত দৰাচলতে বিভিন্ন পৰ্যায়ৰ গোষ্ঠীচেতনা আৱহমান কালৰপৰাই প্ৰচলিত হৈ আহিছে। আধুনিক যুগৰ এই আদিম গোষ্ঠীচেতনাই পৰিস্থিতি সাপেক্ষে অধিক বিকশিত হৈ আধুনিক জাতীয়তাবাদী চিন্তা-চেতনা আৰু মতাদৰ্শৰ ৰূপ গ্ৰহণ কৰিছে। এইধৰণৰ জাতীয়তাবাদী চেতনাকে নৃগোষ্ঠীগত জাতীয়তাবাদ বোলা হয়।\nইউৰোপত জাৰ্মানসকলৰ মাজতেই পোন প্ৰথমবাৰৰ বাবে এনে এথনিক বা নৃগোষ্ঠীগত জাতীয়তাবাদৰ উন্মেষ ঘটা বুলি কোৱা হয়। ১৮৭১ চনৰ আগতে দৰাচলতে এখন ঐক্যবদ্ধ জাৰ্মান ৰাষ্ট্ৰৰ কোনো অস্তিত্বই নাছিল। একাংশ জাৰ্মান ‘হলি ৰোমান এম্পায়াৰ অব জাৰ্মান নেচন' নামৰ এক সোলোক-ঢোলোক সংগঠনৰ অধীন হৈ আছিল যদিও স্থানীয় সামন্ত শাসকসকলৰ মাজত ঐক্যতকৈ অসূয়া আৰু অনৈক্যই আছিল প্ৰধান।\n১৮০৬ চনৰ নাপোলায়ঁ বনাপাৰ্টৰ ফ্ৰেন্স সেনাবাহিনীৰ হাতত শোচনীয় পৰাজয়ৰ পাছত জাৰ্মানসকলৰ মাজত এক নৱ জাতীয় জাগৰণৰ সৃষ্টি হয়। জাৰ্মান বুদ্ধিজীৱী, কবি, সাহিত্যিকসকলে জাৰ্মানিৰ দুৰ্দশাৰ পাছত এক জাৰ্মান ঐক্যৰ বুনিয়াদৰ সন্ধান আৰম্ভ কৰে। এই সন্ধানৰ যুগটোকেই জাৰ্মান ৰোমান্টিক যুগ বুলিও কোৱা হয়।\nএই জাৰ্মান ৰোমান্টিকসকলে আবিষ্কাৰ কৰে যে জাৰ্মানসকলৰ মাজত ঐক্য স্থাপন কৰিবৰ বাবে তিনিটা প্ৰধান দিশ আছে। এই দিশকেইটা হ'ল – এটা উমৈহতীয়া জাৰ্মান ভাষা, এটা উমৈহতীয়া জাৰ্মান সংস্কৃতি আৰু এটা একে মূলৰপৰা উদ্ভৱ হোৱা বুলি জাৰ্মানসকলৰ মাজত থকা বিশ্বাস - অৰ্থাৎ এক উমৈহতীয়া বা একে বংশ উৎসৰ বিশ্বাস। এইটোৱেই হ'ল নৃগোষ্ঠীগত বিশ্বাস।\nক্ৰমে জাৰ্মান জাতীয়তাবাদৰ উন্মেষৰ ক্ষেত্ৰত এই নৃগোষ্ঠীয় চেতনাটো এটা প্ৰধান বিষয় হৈ পৰিলগৈ আৰু জাৰ্মান জাতীয়তাবাদী প্ৰকল্প তথা জাতি গঠনৰপৰা অনা-জাৰ্মান সকলো লোককে (যিসকল লোকো সেই একে এলেকাৰ বাসিন্দা আছিল) বাদ দিয়া হ'ল। এনেদৰে জাৰ্মানিৰ ইহুদি লোকসকল, ৰ'মানী বা অঘৰী লোকসকল আৰু এই এলেকাৰ অধিবাসী শ্লাভ জাতিৰ লোকসকলক বাদ দিয়া হ'ল। এই জাৰ্মান জাতীয়তাবাদেই হ'ল আধুনিক বিশ্বৰ প্ৰথম নৃগোষ্ঠীক জাতীয়তাবাদ।\nযি ক্ষেত্ৰত নাগৰিক জাতীয়তাবাদে বিভিন্ন ভাষা, ধৰ্ম, জনসম্প্ৰদায়ৰ মানুহক সামৰি এক সাধাৰণ আৰু সমান নাগৰিক তৈয়াৰ কৰি জাতীয়তাবাদী প্ৰকল্প তৈয়াৰ কৰে, সেই ক্ষেত্ৰত নৃগোষ্ঠীগত জাতীয়তাবাদে এটা নৃগোষ্ঠীয়মূলক আধাৰ কৰি জাতীয়তাবাদী প্ৰকল্প নিৰ্মাণ কৰিব বিচাৰে। এইধৰণৰ জাতীয়তাবাদ আৰু ৰাষ্ট্ৰত সেই নৃগোষ্ঠীয় মূলৰ লোকসকলেহে সম্পূৰ্ণ সা-সুবিধা পায়। অন্য নৃগোষ্ঠীয় লোকসকল ইয়াৰপৰা বাহিৰত থাকে - বা দ্বিতীয় শ্ৰেণীৰ নাগৰিক হৈ পৰে। সেয়ে এখন দেশৰ ভিতৰতে নৃগোষ্ঠীয় জাতীয়তাবাদে নৃগোষ্ঠীগত সংঘৰ্ষ, দমন আনকি নাজি জাৰ্মানিৰ চূড়ান্ত পৰ্যায়ত ইহুদি হত্যাৰ দৰে গণহত্যাৰো পাতনি মেলিব পাৰে।\nজাৰ্মানীৰ নৃগোষ্ঠীয় জাতীয়তাবাদক আমি অৱশ্যে ক্লাছিকেল নৃগোষ্ঠীয় জাতীয়তাবাদৰ এটা অন্যতম উদাহৰণ হিচাপেই ল'ব লাগিব।\nআজিৰ বহুজাতিক দেশৰ পৃথিৱীত নৃগোষ্ঠীয় জাতীয়তাবাদ জাৰ্মান জাতীয়তাবাদৰ দৰে ভয়াৱহ পৰিণতিলৈ সহজে নগ'লেও নৃগোষ্ঠীগত জাতীয়তাবাদৰ উত্থানে কিন্তু নৃগোষ্ঠীগত গোষ্ঠী সংঘৰ্ষ, গোষ্ঠীগত চাফাইকৰণ আৰু নৰসংহাৰৰ বাবে পৃথিৱীৰ সকলো ঠাইতে ক্ষেত্ৰ প্ৰস্তুত কৰি তোলাটো আমি দেখিবলৈ পাইছো।\nআফ্ৰিকাৰ ৰুৱাণ্ডাৰ হুটু-টুটছি সংৰ্ঘষ, বা বছনিয়াৰ ভয়াৱহ ধৰ্মীয় তথা নৃগোষ্ঠীগত সংৰ্ঘষ বা ইষ্ট টিম'ৰৰ ইণ্ডোনেছিয়াৰপৰা আৰু এৰিট্ৰিয়াৰ ইথিওপিয়াৰপৰা দীঘলীয়া সংৰ্ঘষৰ অন্তত বিচ্ছেদেই হওক, এইবোৰ ঘটনাই, এহাতে বিশেষকৈ প্ৰথম দুটা ক্ষেত্ৰত নৃগোষ্ঠীগত জাতীয়তাবাদৰ বিপদলৈ যেনেকৈ আঙুলিয়াই দিয়ে, আনহাতে শেহৰ দুটা উদাহৰণে নৃগোষ্ঠীয় জাতীয়তাবাদৰ সহায়ত আজিও যে পৃথিৱীত স্বাধীন দেশ গঠন কৰিব পাৰি সেই সম্ভাৱনাৰে বাট দেখুৱায়।\nকিন্তু আজিৰ পৃথিৱীত, বিশেষকৈ ভাৰতবৰ্ষত, নৃগোষ্ঠীগত জাতীয়তাবাদৰ প্ৰকাশবোৰ ভাৰতবৰ্ষৰ ভিতৰতে বিভিন্ন পৰ্যায়ৰ স্বায়ত্তশাসন তথা অন্যান্য সা-সুবিধা লাভৰ ক্ষেত্ৰতেই সীমাবদ্ধ হৈ আছে।\nআমি কেইটামান উদাহৰণ উল্লেখ কৰিম। ভাৰতৰ আটাইতকৈ পুৰণা নৃগোষ্ঠীগত জাতীয়তাবাদী আন্দোলন হ'ল নগাসকলৰ আন্দোলন। নগাসকলে ভাৰতৰপৰা বিচ্ছিন্ন হৈ স্বাধীন নগাৰাজ্য গঠনৰ প্ৰয়াস কৰিছিল যদিও নগা ৰাইজৰ এক বুজন অংশই ভাৰতৰ ভিতৰতে পূৰ্ণাঙ্গ ৰাজ্য পৰ্যায়ৰ স্বায়ত্তশাসনতে সম্প্ৰতি সন্তুষ্ট হৈছে। যি কেইটা সশস্ত্ৰ গোটে এতিয়াও সশস্ত্ৰ কাৰ্যকলাপ চলাই আছে সেইকেইটা গোটেও irredentismঅৰ অৰ্থাৎ নগা অধ্যুষিত এলেকাবোৰৰ একত্ৰীকৰণৰ দাবী উত্থাপনেৰে নগা জাতীয়তাবাদক এক সুকীয়া মাত্ৰা প্ৰদান কৰিছে আৰু ভাৰত চৰকাৰৰ লগত যুদ্ধবিৰতি আৰু আলোচনাৰ প্ৰক্ৰিয়া চলাই গৈছে।\nমিজো নৃগোষ্ঠীগত জাতীয়তাবাদী আন্দোলনে পূৰ্ণাঙ্গ ৰাজ্য পৰ্যায়ৰ স্বায়ত্তশাসনতে সন্তুষ্ট হৈছে। মেঘালয়ৰ উপৰিও ত্ৰিপুৰা আৰু গোৰ্খালেণ্ডৰ নৃগোষ্ঠীগত জাতীয়তাবাদী আন্দোলনে ষষ্ঠ অনুসূচীৰ অধীনত কাউন্সিল পৰ্যায়ৰ স্বায়ত্তশাসনকে গ্ৰহণ কৰিছে।\nঅসমত ভৌগোলিক স্বায়ত্তশাসনৰ বাবে আন্দোলন কৰা বড়োসকলেও ষষ্ঠ অনুসূচীৰ অধীনত কাউন্সিল গঠন কৰিছে। তেনে কাউন্সিল পাৰ্বত্য জিলা দুখনৰ কাৰ্বি আৰু ডিমাছাসকলৰ বাবে আগৰেপৰা আছে আৰু শেহতীয়াকৈ দুইখন কাউন্সিলৰ ক্ষমতা বঢ়োৱা হৈছে।\nমিচিং, তিৱা, ৰাভা, সোণোৱাল, দেউৰী আদি জনগোষ্ঠীৰ বাবে ৰাজ্যৰ ক্ষমতাৰ ভিতৰতে বিভিন্ন কাউন্সিল গঠন কৰি ৰাজনৈতিক ক্ষমতাৰ বিকেন্দ্ৰীকৰণৰ প্ৰক্ৰিয়া এটা চলোৱা হৈছে। এই আটাইবোৰ বিভিন্ন সৰু সৰু নৃগোষ্ঠীয়ে আৰম্ভ কৰা নৃগোষ্ঠীগত আন্দোলনৰ ফলশ্ৰুতি। আৰু এই নৃগোষ্ঠীগত আন্দোলনবোৰৰ চৰিত্ৰ মূলতেই জাতীয়তাবাদী চৰিত্ৰৰ। আৰু ইয়াৰ দাবীবোৰো প্ৰাথমিকভাৱে ভৌগোলিক জাতীয়তাবাদী দাবী। ৰাজ্যখনৰ ভিতৰতে নিজা নিজা নৃগোষ্ঠীৰ লোকসকলে বসবাস কৰা এলেকাসমূহ ই সামৰি ল'ব বিচাৰে।\nজাতীয়তাবাদ : ভৌগোলিক সীমা আৰু ৰাজনৈতিক ক্ষমতা\n"The European vision (of nationalism) has at its heart the concept of territorial nation state. Territory becomes symbol of individual and collective identities".\nএক নিৰ্দিষ্ট ভূখণ্ডৰ ওপৰত নিয়ন্ত্ৰণ কায়েম কৰা বা এক ভৌগোলিক সীমা প্ৰতিষ্ঠাৰ ধাৰণাটো জাতীয়তাবাদৰ এক সাধাৰণ লক্ষণ।\nজাতীয়তাবাদ নৃগোষ্ঠীয় বা নাগৰিক যেনে ধৰণৰেই নহওক কিয়, ভৌগোলিক ভূখণ্ডৰ ধাৰণাটো ইয়াৰ লগত দৃঢ়ভাৱে জড়িত হৈ থাকে। ইউৰোপীয় আৰ্হিৰ ক্লাছিকেল জাতীয়তাবাদী ধাৰণাই সদায় এখন ভৌগোলিক সীমাযুক্ত স্বাধীন আৰু সাৰ্বভৌম জাতি-ৰাষ্ট্ৰ গঠনৰ পৃষ্ঠপোষকতা কৰে। ইয়াক জাতীয়তাবাদৰ চৰম লক্ষ্য বুলি গণ্য কৰা হয়।\nবৰ্তমান উত্তৰ-ঔপনিবেশিক যুগত বিভিন্ন পৰ্যায়ৰ জাতীয়তাবাদে এই চৰম লক্ষ্যটোৰ পৰিৱৰ্তে এখন বহুজাতিক ৰাষ্ট্ৰৰ গাঁথনিৰ মাজত বিভিন্ন পৰ্যায়ৰ স্বায়ত্তশাসনৰ সুবিধাতে সন্তুষ্ট থাকিবলৈ সন্মত হ'ব পাৰে। (এই বিষয়ে আমি অলপ পাছতে কিছু আলোচনা কৰিম)। বা আনধৰণে ভৌগোলিক সীমাৰ ধাৰণাটো মানি ল'ব পাৰে। সেয়া অন্য প্ৰসংগ। কিন্তু মূল কথাটো হ'ল জাতীয়তাবাদে সদায় এক ভৌগোলিক সীমা আৰু সেই সীমাৰে সামৰা ভৌগোলিক ভূখণ্ডৰ ওপৰত ৰাজনৈতিক ক্ষমতাৰ সন্ধান কৰে।\nএনে ভৌগোলিক সীমাযুক্ত এলেকাৰ সন্ধানৰ মূল ৰাজনৈতিক উদ্দেশ্য হ'ল সেই নিৰ্দিষ্ট এলেকাটোৰ মাটি আৰু সম্পদৰ ওপৰত নিয়ন্ত্ৰণ প্ৰতিষ্ঠা কৰা। প্ৰাকৃতিক, যেনে – জলজ, খনিজ, অৰণ্য, কৃষিভূমি, বাগান, আৱাসস্থল, প্ৰতিষ্ঠিত উদ্যোগ আদি সম্পদৰ নিয়ন্ত্ৰণৰ বাহিৰেও প্ৰতিৰক্ষাৰ দিশৰপৰা এনে ভূমিখণ্ডৰ ওপৰত নিয়ন্ত্ৰণ গুৰুত্বপূৰ্ণ হৈ পৰে।\nজাতীয়তাবাদী আন্দোলন এটাৰ প্ৰথম অৱস্থাত এই ৰাজনৈতিক দিশবোৰ সিমান প্ৰকট হৈ নাথাকিব পাৰে - প্ৰথমে সাধাৰণতেই ভাষিক, সাংস্কৃতিক দাবী বা জনগোষ্ঠীটোৰ বাবে বিশেষ আইনগত স্বীকৃতি (যিটো ভাৰতৰ আজিৰ পৰিস্থিতিত অনুসূচিত জনজাতিৰ স্বীকৃতি হ'ব পাৰে) আদি দাবীৰে সাধাৰণতে আৰম্ভ হয়, কিন্তু দিন যোৱাৰ লগে লগে যিমানেই জাতীয়তাবাদী আন্দোলনবোৰ প্ৰবল হৈ উঠে, সিমানেই এই সীমা আৰু ৰাজনৈতিক ক্ষমতাৰ দাবীবোৰো প্ৰকট হৈ পৰে। দৰাচলতে ৰাজনৈতিক ক্ষমতাৰ প্ৰশ্নটোৰ অবিহনে জাতীয়তাবাদৰ ঐতিহাসিক প্ৰাসংগিকতা আৰু যথাৰ্থতাও নাথাকে।\nভৌগোলিক সীমাৰ দাবীৰ তিনিটা ৰূপ\nজাতীয়তাবাদৰ ভৌগোলিক সীমাৰ দাবীয়ে ঐতিহাসিকভাৱে তিনিটা প্ৰধান ৰূপ গ্ৰহণ কৰিব পাৰে। এই তিনিটা ৰূপ হ'ল এনে ধৰণৰ -\nক) বিচ্ছিন্নতাবাদ (Secession) – এই ধাৰণাটো বুজিবলৈ সহজ। এই ধাৰণা মতে এটা ঐতিহাসিকভাৱে গঢ়ি উঠা জাতিয়ে এখন সাম্ৰাজ্য বা এখন বহুজাতিক ৰাষ্ট্ৰৰপৰা এটা নিৰ্দিষ্ট ভৌগোলিক সীমা বা এলেকা লৈ বিচ্ছিন্ন হৈ পৰে আৰু এখন স্বাধীন জাতি-ৰাষ্ট্ৰ গঠন কৰে। ইউৰোপীয় ক্লাছিকেল জাতীয়তাবাদী চিন্তাধাৰাৰ ই এটা কেন্দ্ৰীয় বিষয় আৰু আমি ইয়াক অন্যভাৱে ‘ভৌগোলিক জাতীয়তাবাদ' হিচাপেও বৰ্ণনা কৰিব পাৰো।\nএনে ভৌগোলিক জাতীয়তাবাদত এই ভৌগোলিক এলেকাটো জাতিটোৰ সদস্যসকলৰ ব্যক্তিগত আৰু সামূহিক পৰিচয়ৰ মূল প্ৰতীক হৈ পৰে। বিচ্ছিন্ন হৈ স্বাধীন জাতি-ৰাষ্ট্ৰ গঢ়াৰ উদাহৰণ হিচাপে বহুজাতিক পাকিস্তানৰপৰা বঙালী জাতি বেলেগ হৈ স্বাধীন বাংলাদেশ গঠনৰ কথা ক'ব পাৰো। চুবুৰীয়া শ্ৰীলংকাতো তামিলসকলে ‘তামিল ঈলম' নামেৰে দ্বীপটোৰ একাংশ সামৰি তামিল জাতিৰ বাবে এখন স্বাধীন সাৰ্বভৌম দেশ গঠন কৰিবৰ বাবে দীৰ্ঘদিন জুৰি এক ৰক্তাক্ত সংগ্ৰাম চলাই আহিছে। জাতীয়তাবাদৰ ক্লাছিকেল ধাৰণাত সেয়েই আত্মনিয়ন্ত্ৰণৰ অধিকাৰ মানেই বিচ্ছিন্ন হৈ ভৌগোলিক সীমাযুক্ত এক স্বাধীন জাতি-ৰাষ্ট্ৰ গঠনৰ অধিকাৰ বুলি গণ্য কৰা হৈছিল আৰু দুইটা শব্দ সমাৰ্থক হিচাপে ব্যৱহাৰ কৰা হৈছিল। কিন্তু তাৰ পাছৰপৰা, বিশেষকৈ উত্তৰ-ঔপনিবেশিক যুগত সন্মিলিত জাতিসংঘ গঢ়াৰ পাছৰপৰা, যেতিয়া জাতিসংঘৰ সদস্য ৰাষ্ট্ৰবোৰৰ ভৌগোলিক অখণ্ডতা ৰক্ষা কৰাৰ প্ৰশ্নটো জৰুৰী হৈ পৰিল, তেতিয়া আত্মনিয়ন্ত্ৰণৰ অৰ্থও সলনি হৈ ই কেৱল বিচ্ছিন্নতাবাদ নহৈ বিভিন্ন পৰ্যায়ৰ স্বায়ত্তশাসনকো সামৰি লোৱা হ'ল।\nখ) স্বায়ত্তশাসন – সাম্প্ৰতিক পৃথিৱীত এটা জাতিৰ আত্মনিয়ন্ত্ৰণৰ আকাংক্ষা স্বায়ত্তশাসনৰদ্বাৰাও পূৰণ হোৱাটো সম্ভৱপৰ বুলি গণ্য হ'বলৈ আৰম্ভ কৰে কুৰি শতিকাৰ পাছৰ ফালৰপৰা। এখন দেশৰ ভিতৰতে, বিশেষকৈ এখন বহুজাতিক দেশৰ ভিতৰত, এটা জাতিয়ে নিজৰ জাতীয়তাবাদী আশা-আকাংক্ষা সংবিধান আৰু আইন-কানুনৰদ্বাৰা সুৰক্ষিত এক স্বায়ত্তশাসনৰ ৰাজনৈতিক ব্যৱস্থাৰ মাজেদিও লাভ কৰিব পাৰে বুলি স্বীকৃত হ'ল।\nএনেদৰে কিছু এৰাধৰা কৰি হ'লেও জাতিবোৰে দেশখনৰ ভিতৰতে একোটা ভৌগোলিক এলেকাৰ নিয়ন্ত্ৰণ আৰু ৰাজনৈতিক ক্ষমতাৰ অংশ লাভ কৰিব পাৰে। আমেৰিকা যুক্তৰাষ্ট্ৰ আৰু ভাৰতবৰ্ষৰ ৰাজ্যবোৰ হ'ল এনেধৰণৰ স্বায়ত্তশাসনৰ ব্যৱস্থা।\nভাৰতবৰ্ষত এই দিশটো অধিক গুৰুত্বপূৰ্ণ কিয়নো ভাৰতবৰ্ষখন গঠন কৰা প্ৰায়বোৰ প্ৰধান জাতিয়েই ভাষাভিত্তিক একোখন ৰাজ্য গঠন কৰাৰ জৰিয়তে ৰাজ্য ভূখণ্ডৰ ওপৰত কিছু কৰ্তৃত্ব, কিছু নিয়ন্ত্ৰণ আৰু ৰাজ্য পৰ্যায়ৰ ৰাজনৈতিক ক্ষমতা লাভ কৰিলে।\nবিশ্বৰ বিভিন্ন ঠাইৰ লগত তুলনা কৰিলে দেখা যাব যে ভাৰতৰ এই ৰাজ্য পৰ্যায়ৰ স্বায়ত্তশাসনৰ ৰাজনৈতিক ক্ষমতা বৰ কম নহয়। ব্ৰিটেইনত স্কটলেণ্ডক স্কটিছ পাৰ্লিয়ামেন্টৰ জৰিয়তে যি ক্ষমতা দিয়া হৈছে তাতোকৈ ভাৰতৰ ৰাজ্য পৰ্যায়ৰ স্বায়ত্তশাসনৰ ক্ষমতা বহুত বেছি।\nএই ব্যৱস্থাৰ জৰিয়তে ভাৰতবৰ্ষ গঠন কৰা প্ৰায়বোৰ প্ৰধান জাতিয়েই এটা পৰ্যায়লৈকে – অৰ্থাৎ স্বায়ত্তশাসনৰ জৰিয়তে আত্মনিয়ন্ত্ৰণৰ কিছু অধিকাৰ লাভ কৰিলে। ভাৰতৰ ঐক্যৰ এক মূল সঁচাৰকাঠি ইয়াতেই নিহিত হৈ আছে।\nৰাজ্যবোৰৰ ভিতৰতো, বিশেষকৈ উত্তৰ-পূৰ্বাঞ্চলত, অসমত সংবিধানৰ ষষ্ঠ অনুচ্ছেদৰ অধীনত প্ৰধান প্ৰধান নৃগোষ্ঠীসমূহৰ বাবে স্বায়ত্তশাসিত কাউন্সিলৰ ব্যৱস্থা কৰা হৈছে। চুবুৰীয়া ত্ৰিপুৰা, পশ্চিমবংগ আৰু মেঘালয়তো এই ব্যৱস্থা আছে। হয়তো ভৱিষ্যতে আন ৰাজ্যলৈকো ইয়াৰ সম্প্ৰসাৰণ ঘটিব। ভৌগোলিক স্বায়ত্তশাসনৰ ব্যৱস্থা এনেদৰেই ভাৰতীয় ব্যৱস্থাৰ মাজত কৰা হৈছে।\nসংবিধানৰ পঞ্চম অনুচ্ছেদৰ অধীনতো জনজাতীয় তথা আদিবাসী লোকসকলৰ বাবে আন কিছু ব্যৱস্থা আছে অৱশ্যে তাত ভৌগোলিক স্বায়ত্তশাসনৰ সা-সুবিধা নাই।\nযিহেতু আজিৰ পৃথিৱীত স্বায়ত্তশাসন আত্মনিয়ন্ত্ৰণৰ এক কাৰ্যকৰী পদ্ধতি বুলি স্বীকৃত হৈ পৰিছে, গতিকে বহুতো জাতীয়তাবাদী আন্দোলনৰ দাবী আৰু লক্ষ্য হয় দেশৰ ভিতৰতে স্বায়ত্তশাসনৰ ৰাজনৈতিক অধিকাৰ লাভ কৰাটো। যিহেতু এনে দাবীয়ে জাতিসংঘৰ সদস্য ৰাষ্ট্ৰবোৰৰ ঐক্য-সংহতি বিপদাপন্ন নকৰে, গতিকে এনে দাবীৰ প্ৰতি জাতীয় আৰু আন্তৰ্জাতিক সমৰ্থনো সহজে আহে। কিন্তু ৰাষ্ট্ৰই এনে দাবী সহজভাৱে গ্ৰহণ নকৰে। সাধাৰণতে ৰাষ্ট্ৰযন্ত্ৰই এনে দাবীকো সন্দেহৰ চকুৰেই চায় আৰু ইয়াক বিচ্ছিন্নতাবাদৰ এক পূৰ্বাভাস বুলিয়েই গণ্য কৰিব বিচাৰে। এইটো এটা বাস্তৱ ঘটনা। গতিকে এখন ৰাষ্ট্ৰৰ ভিতৰত স্বায়ত্তশাসনৰ বাবে এক জাতীয়তাবাদী আন্দোলন গঢ়ি তোলাটো আৰু তাক সফলতাৰ দিশলৈ আগ বঢ়াই নিয়াটো বৰ সহজ নহয়।\nপঞ্জাবত হোৱা আন্দোলনৰ সময়ত যি আনন্দপুৰ চাহেব প্ৰস্তাৱ গ্ৰহণ কৰা হৈছিল বা অসম আন্দোলনৰ সময়ত (আলফাৰ বিচ্ছিন্নতাবাদৰ বাহিৰে) অসমৰ জাতীয়তাবাদী শিবিৰৰ বিভিন্ন অংশৰপৰা যিবোৰ দাবী উত্থাপন হৈছিল সেইবোৰ চৰিত্ৰগতভাৱে মূলতেই আছিল অধিক স্বায়ত্তশাসনৰ দাবী। আকৌ অসমৰ ভিতৰতে বড়ো, কাৰ্বি আৰু শেহতীয়াকৈ ৰাভা, তিৱা, মিচিং আদি জনগোষ্ঠীৰ তৰফৰপৰা যিবোৰ দাবী উত্থাপিত হৈ আহিছে - যিবোৰে হয়তো এটা পৰ্যায়ত কিছু সফলতাও লাভ কৰিছে, সেইবোৰ দাবীও মূলতেই হ'ল স্বায়ত্তশাসনৰ দাবী।\n(গ) ইৰিডেন্টিজম (irredentism) – এটা জাতি বা নৃগোষ্ঠীয়ে কেতিয়াবা এক বৃহত্তৰ আৱাসভূমিৰ দাবী উত্থাপন কৰে। সাধাৰণতে যদি এটা জনগোষ্ঠী কেইবাখনো দেশত সিঁচৰতি হৈ থাকে বা এখন দেশৰ বিভিন্ন প্ৰশাসনিক বিভাগৰ (যেনে ৰাজ্যৰ) মাজত সিঁচৰতি হৈ থাকে, তেনে সেই জনগোষ্ঠীটোৱে এনে সকলো এলেকাক সামৰি এক বৃহত্তৰ আৱাসভূমি গঠন কৰাৰ বাবে দাবী তুলিব পাৰে। এই দাবীও চৰিত্ৰৰ দিশৰপৰা এক জাতীয়তাবাদী দাবীয়েই, কাৰণ এহাতেদি ই জাতিটোৰ সকলো সদস্যক এখন গৃহভূমিৰ অধীনত সমাবেশিত কৰিব বিচাৰে আৰু আনহাতেদি এই সমগ্ৰ এলেকাটোৰ ওপৰত জাতিটোৰ নিয়ন্ত্ৰণ কায়েম কৰিব বিচাৰে।\nইয়াৰ এটা প্ৰধান ধ্ৰুপদী উদাহৰণ হ'ল হিটলাৰৰ জাৰ্মানি। ইউৰোপৰ বিভিন্ন দেশত সিঁচৰতি হৈ থকা জাৰ্মান বংশোদ্ভৱ সকলো লোককে এখন দেশত একত্ৰিত কৰিবৰ বাবে জাৰ্মান জাতীয়তাবাদৰ আটাইতকৈ উগ্ৰ প্ৰবক্তা নাজিসকলে দাবী জনাইছিল আৰু হিটলাৰৰ নেতৃত্বত এই এলেকাবোৰ যুদ্ধৰ জৰিয়তে সময়ত দখল কৰি একত্ৰিত কৰিও পেলাইছিল। একেবাৰে আমাৰ কাষতে এন এছ চি এন সংগঠনটোৱে নাগালিম বা বৃহত্তৰ নাগালেণ্ড গঠনৰ যি দাবী উত্থাপন কৰিছে, সিও চৰিত্ৰগত দিশৰপৰা এনে ইৰিডেন্টিজম-ভিত্তিক জাতীয়তাবাদী দাবী। ভাৰত চৰকাৰৰ লগত হোৱা আলোচনাত এন এছ চি এনে ভাৰতৰ অৰুণাচল, অসম, মণিপুৰৰ সমগ্ৰ নগা অধ্যুষিত এলেকাক একত্ৰিত কৰি বৃহত্তৰ নাগালিমৰ কথা কৈছে। নগা সশস্ত্ৰ আন্দোলনৰ আনটো গোট খাপলাং-পন্থীসকলে ইয়াতকৈও আগ বাঢ়ি গৈ ভাৰত আৰু চুবুৰীয়া দেশ ম্যানমাৰৰ সকলো নগা অধ্যুষিত এলেকাক একত্ৰিত কৰাৰ কথা কয়। জাতীয়তাবাদ এনেধৰণৰ দাবীৰ মাজেৰেও প্ৰকাশ পায়।\n(Irredentism – অসমীয়া প্ৰতিশব্দৰ অভাৱত এই অভিধাটো বুজোৱা ইংৰাজী শব্দটোকে ৰখা হ'ল। The Concise Oxford Dictionary of Politicsঅত ইৰিডেণ্টিজমৰ সংজ্ঞা দিয়া হৈছে এনেদৰে : The term 'irredentism' comes from Italian, irredenta meaning unredeemed. After the unification of Italy in 1870 with the annexation of the Papal States, there still remained certain pockets of ethnically Italian territory in Austrian hands, including Trieste (Austria's only port), Istria, Trentino, and South Tirol, which the irredentists claimed. The term has been extended to any movement or aspiration to recover territory claimed back for ethnic or linguistic reasons. ibid, p.275, Second Edition, 2003.)\n1 Comment : "জাতীয়তাবাদ (২য় খণ্ড) - (ডা. ধ্ৰুৱজ্যোতি বৰা)"\nবৰাদেৱৰ প্ৰৱন্ধটো পঢ়ি যঠেষ্ট উপকৃত হলো। তেখেতলৈ ধন্যবাদ জনাই কেইটামান কথা উত্থাপন কৰিব বিছাৰিছো, সাম্প্ৰতিক অসমৰে নহয় ভাৰতীয় প্ৰেক্ষাপতত নব্য উদাৰবাদী ধাৰণাপ্ৰসুত যি জাতীয়তাবাদৰ উথ্থান ঘটিছে সেই সৰ্ম্পকে কিছু কথা আলোচনা হোৱাটো প্ৰয়োজন বুলি অনুভৱ কৰো। তেখেতে যি নাগৰিক জাতীয়তাবাদৰ কথা উল্লেখ কৰিছে তাৰ লগত পুঁজিবাদী চেতনাটোও অন্যতম আৰু ই জাতীয়তাবাদী ধাৰণাটোক নিয়ন্ত্ৰণ কৰে। আমি ভাৱো, জাতীয়তাবাদী চিন্তাবিলাকৰ বিস্তৃতঃ আলোচনাৰ বিশেষকৈ অসমৰ পৰিপ্ৰেক্ষিতত অতি প্ৰয়োজন আছে। মুক্তচিন্তালৈ ধন্যবাদ জনালো আৰু অনাগত সময়ত এই বিষয়েটাক অধিক চৰ্চালৈ আনিব বুলি আশা কৰিলো।